ועדת הכספים, כנסת 23, פרוטוקול מספר 76, 2020-06-23 10:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אני אתן הצעות לסדר.

משה גפני: אם אפשר יהיה לעשות את זה בקצרה, אני אומר לחברים.

משה גפני: אני מרגיש קצת לא נוח, אני יושב-ראש ועדת הכספים כבר כמה שנים, ואני מלווה את העניין הזה, ואנחנו משתדלים – היועצת המשפטית של הוועדה – לעשות את הכול מסודר.

משה גפני: אני חושב שרוב המקרים העברנו דברים פה אחד, נדמה לי.

משה גפני: בהצעת החוק זה עבר פה אחד?

שגית אפיק: לא עבר פה אחד.

משה גפני: לא עבר פה אחד.

משה גפני: לא משנה, אבל הכול היה על השולחן, ועוד פעם חוזרים לעניין הזה, ותיכף אני אומר את דעתי בתחילת הישיבה.

משה גפני: אבל קודם יש הצעות לסדר.

משה גפני: עודד פורר, אתה הפכת להיות אופוזיציה – אתה מקדים את סמוטריץ' באחד.

משה גפני: בבקשה עודד, בקצרה אבל בגלל שהולך להיות דיון ארוך על העניין הזה.

עודד פורר: בסדר, הולך להיות דיון ארוך.

עודד פורר: ספציפית, אני ביקשתי שלדיון הזה יוצגו בפנינו נתונים, ושלא יהיה דיון לפני שיהיו לנו נתונים – מהי עלות העלאת השכר של ראש הממשלה החלופי?

עודד פורר: מה עלויות הכיבוד לבני הבית?

עודד פורר: מה עלויות האחזקה ותיקון המעון הפרטי?

עודד פורר: כל האומדנים האלה - - -

מיקי לוי: מה השכר של ראש הממשלה?

עודד פורר: כל האומדנים האלה לא הונחו - - -

אופיר כץ: זה דווקא טוב, השכר של ראש הממשלה - - -

עודד פורר: חבר'ה, כולכם תוכלו להתייחס.

מכלוף מיקי זוהר: אדוני היושב-ראש, הרב גפני, אדוני היושב-ראש, אני רוצה בבקשה לומר כמה דברים.

משה גפני: שנייה.

מכלוף מיקי זוהר: כשתסיים אני מבקש.

מכלוף מיקי זוהר: לומר כמה דברים לפני תחילת הדיון, כי לדעתי זה אולי ייצר שיח קצת שונה פה.

משה גפני: אני אתן לך.

משה גפני: מיקי, אני אתן לך.

משה גפני: אתה יודע שאני מכבד אותך מאוד מאוד מאוד.

משה גפני: עודד, אני ביקשתי, יש דיון.

עודד פורר: אוקיי.

עודד פורר: אני ביקשתי שלא יתקיים דיון בלי שהנתונים האלה יהיו בפני הוועדה.

עודד פורר: אי אפשר לנהל שום דיון רציני בלי שאנחנו יודעים מה הנתונים ומה העלויות.

עודד פורר: הדבר השני זה חוות דעת משפטית גם של היועץ המשפטי לממשלה, למי שרלוונטי לענייני מיסוי, וגם של היועצת המשפטית על כל נושא של החזרי מס ברמה הרטרואקטיבית.

עודד פורר: הדבר השלישי, אדוני, אני שמעתי הרבה מאוד את הסיפורים סביב נושא הרכב.

עודד פורר: ודווקא כמי שהוביל פה במשך קדנציה שלמה את הניסיון, יחד אתך, אגב, אדוני היושב-ראש, שתהיה הכרה בהוצאות על רכבים שמשמשים כל כולם לעבודה – האם מצמידים לעניין הזה את הצעת החוק שלי, שנוגעת לזה שרכב עבודה באמת - - -

משה גפני: שאלה טובה.

משה גפני: תודה רבה.

משה גפני: חבר הכנסת סמוטריץ'.

עודד פורר: - - - אינסטלטור, שכל הרכב שלו מלא בציוד, ישלם עליו שווי מס, אבל - - -

משה גפני: ברור, ברור.

משה גפני: חבר הכנסת סמוטריץ', בקצרה.

משה גפני: לא לגופו של הדיון.

בצלאל סמוטריץ': לא, לא, לא, ממש לא.

בצלאל סמוטריץ': הצעה לסדר היא לא לגופו של הדיון.

בצלאל סמוטריץ': אתמול קבינט הקורונה קיבל החלטה להעלות את הקנסות על אי חבישת מסכה במרחב הציבורי ל-500 שקלים.

בצלאל סמוטריץ': אני חושב שזו החלטה שגויה שלא תקדם בכהוא זה את התכלית של הגברת האכיפה והציות הציבורי לחובה החשובה מאוד לחבוש מסכה.

בצלאל סמוטריץ': בראשית הדרך הייתה כוונה להשית קנס של 500 שקלים.

בצלאל סמוטריץ': השר ארדן, שהיה אז השר לביטחון הפנים, ואנוכי התנגדנו לכך בכל תוקף בממשלה, ועמדתנו התקבלה והקנס ירד ל-200 שקלים.

משה גפני: היה 500 שקל, התנגדתם?

בצלאל סמוטריץ': התנגדנו ל-500 שקלים, והקנס ירד ל-200 שקלים.

בצלאל סמוטריץ': אני חשבתי שאפילו 100 מספיק.

בצלאל סמוטריץ': רוב המחקרים בקרימינולוגיה מלמדים שמה שמייצר הרתעה זה איננו גובה הקנס או חומרת העונש, אלא דווקא הסיכוי להיתפס.

בצלאל סמוטריץ': אנחנו נמצאים היום במצב שבו יש חוסר לוגיקה בתקנות של מה מותר ומה אסור, יש בלבול ציבורי, יש חוסר בהסברה.

בצלאל סמוטריץ': יש חוסר במנגנוני אכיפה יעילים וטובים, אז אנחנו מקבלים סוג של ציד אקראי של מי שבמקרה השוטר תופס אותו בלי מסכה, או המסכה לא בדיוק ממוקמת במקום הנכון.

בצלאל סמוטריץ': 500 שקלים זה סכום ענק.

בצלאל סמוטריץ': עוד פעם, אם הייתי חושב שהוא יגביר את הציות של הציבור וייצר הרתעה, אפשר היה לחשוב על זה.

בצלאל סמוטריץ': אין שום מחקר – בכלל בקרימינולוגיה – שתומך.

בצלאל סמוטריץ': למיטב ידיעתי - - -

קטי קטרין שטרית: איזה מחקר?

קטי קטרין שטרית: המגפה הזאת היא חדשה.

משה גפני: רבותי, זו הצעה לסדר, אני לא פותח דיאלוג על זה.

משה גפני: יש בכנסת ועדת קורונה, ויש עוד ועדות.

בצלאל סמוטריץ': אני רוצה להסביר למה זה רלוונטי.

בצלאל סמוטריץ': משפט אחד ואני מסיים.

בצלאל סמוטריץ': הקורונה היא אירוע חדש, אבל התפיסות איך מקדמים ציות ציבורי, איך מקדמים אכיפה ואיך מייצרים הרתעה, לא נולדו עבור הקורונה, הן קיימות הרבה מאוד שנים בהרבה מאוד תחומי משפט.

בצלאל סמוטריץ': כאן אנחנו לוקחים אמצעי מאוד דרקוני, משיתים על האזרחים סכומים קשים מאוד, ובתקופה כלכלית מאוד קשה.

בצלאל סמוטריץ': בסוף מי שיקבלו את הקנסות האלה הם אזרחים שממילא בחלקם הגדול מובטלים, הכנסתם ירדה מאוד.

בצלאל סמוטריץ': אני מבקש – נמצאים פה ממלאי מקום מנכ"ל ראש הממשלה ומזכיר הממשלה.

בצלאל סמוטריץ': אני מבקש מכם מאוד לבקש מראש הממשלה לשוב ולדון בעניין הזה.

בצלאל סמוטריץ': שוב, גם 200 שקלים זה קנס מרתיע.

בצלאל סמוטריץ': צריך שתהיה יותר אכיפה, אבל הסכומים לא צריכים לגדול, זו פשוט דרך להעשיר את קופת המדינה על חשבון האזרחים בתקופה כלכלית קשה מאוד.

משה גפני: בצלאל, תודה.

משה גפני: מיקי, אתה תמתין עוד קצת.

משה גפני: יש עוד כמה חברים שרוצים.

אחמד טיבי: אם יש לו הודעה על שינוי, בבקשה.

מיקי לוי: אנחנו מוותרים לו.

מיקי לוי: נשמע, אולי דברי חוכמה.

משה גפני: בבקשה, חבר הכנסת מיקי זוהר.

מכלוף מיקי זוהר: הדיון שיש פה היום, בעיניי, הוא דיון באמת באמת מהותי.

מכלוף מיקי זוהר: הוא חשוב, והוא גם מאוד מאוד רציני, ויש אפשרות לערוך אותו גם בצורה מאוד מקצועית.

מכלוף מיקי זוהר: אחד מהחששות הכבדים שלי הוא שהדיון הזה ייגרר בסופו של דבר לעניינים של פוליטיקה – לעניינים של פוליטיקה בין ימין לבין שמאל, בין נתניהו, לא נתניהו.

מכלוף מיקי זוהר: וזה לדעתי יהפוך את הדיון הזה לקרקס.

מכלוף מיקי זוהר: אני מאוד מקווה שנוכל להימנע מזה משום שהנושאים שמובאים פה לפנינו הם נושאים קריטיים לכל ראש ממשלה באשר הוא - - -

עודד פורר: חשבתי לאזרחי ישראל בתקופת הקורונה.

קטי קטרין שטרית: עודד, אף אחד לא הפריע לך כשאתה דיברת.

קטי קטרין שטרית: אולי תיתן לו לדבר?

משה גפני: עודד, הוא מדבר עכשיו.

משה גפני: זה לא בסדר.

משה גפני: באמת, עודד, מה זה?

קטי קטרין שטרית: אף אחד לא הפריע לך כשאתה דיברת.

עודד פורר: - - נושאים שהם נושאים קריטיים - - - לאזרחי ישראל בתקופת הקורונה.

קטי קטרין שטרית: אז תיתן לו לדבר.

קטי קטרין שטרית: מה זה הדבר הזה?

משה גפני: קטי, אל תעזרי לי.

משה גפני: את מפריעה.

קטי קטרין שטרית: תודה רבה.

קטי קטרין שטרית: אני אעזור לך כשמדובר בלהגן על החברים שלי ועל הזכות שלהם לדבר.

משה גפני: לא, אל תעזרי לי.

עודד פורר: היא תעזור לך מתי שהיא תרצה.

אופיר כץ: כל כך חשובים לכם האזרחים, שרציתם לקחת אותם לעוד בחירות בתקופת הקורונה.

אופיר כץ: רק אתכם מעניינים האזרחים.

מכלוף מיקי זוהר: עודד, בגלל שהערת את ההערה הזאת, אני באמת חושב שאתה צודק, כי בתקופת הקורונה לא יעלה על הדעת שאתם תילחמו בכל כוח כדי להקים לך את הוועדה למעמד האישה, בתקופת הקורונה - -

עודד פורר: לא לי.

מכלוף מיקי זוהר: - - שתיתן לך עוזרת נוספת, או עוזר נוסף.

מכלוף מיקי זוהר: אני מסכים אתך, תקופת הקורונה היא תקופה באמת מאתגרת לכולנו, הפוליטיקאים, גם לאלה שרוצים תפקידים בכנסת.

מכלוף מיקי זוהר: אבל בוא נמשיך לגבי מהות הדיון.

מכלוף מיקי זוהר: אני רוצה לומר בצורה ברורה, אין שום בעיה, אני מניח שכל אחד פה ירצה לעשות הצגה.

מכלוף מיקי זוהר: אבל יש כאן נושא חשוב – מה המעמד של ראש ממשלה במדינת ישראל.

מכלוף מיקי זוהר: האם הוא מעמד של אדם שמבוקר עד ערב מחפשים להפוך אותו לאדם נכה או כלכלית, או איך שלא תגדירו את זה, נרדף כל היום על ידי יועצים משפטיים, שיש לו מוגבלות לבצע את תפקידו, כי כל היום הוא צריך לטרוח ולעסוק בענייני כלכלה לו ולבני ביתו?

מכלוף מיקי זוהר: ואני לא רוצה לדבר על נתניהו היום.

מכלוף מיקי זוהר: אני רוצה לדבר על ראש הממשלה במדינת ישראל - -

מיקי לוי: דיברת עד עכשיו על - - -

עודד פורר: אתה מדבר גם על ראש הממשלה - - -

מכלוף מיקי זוהר: - - זה יכול להיות כל אחד.

מכלוף מיקי זוהר: זה יכול להיות כל אחד, ואם נהפוך את הדיון הזה לדיון אישי בענייני נתניהו, מה מצבו הכלכלי, מה היכולות הכלכליות שלו, זה יהפוך לדיון שהוא לא יותר מקרקס.

מכלוף מיקי זוהר: אני אומר כך, לגבי העניין הרטרואקטיבי, אני חושב שיש כבר תמימות דעים כמעט אצל כולם, אני מקווה שגם אצל האופוזיציה - -

מיקי לוי: איזה תמימות דעים?

מיקי לוי: - - - מה אתה מכניס לנו מילים לפה?

מכלוף מיקי זוהר: - - שלא יעלה על הדעת שראש הממשלה ישלם עכשיו חצי מיליון שקל ויותר מכיסו - -

מיקי לוי: תמימות דעים.

עאידה תומא סלימאן: למה לא?

עאידה תומא סלימאן: כמו כל אזרח שצריך לשלם מיסים.

מכלוף מיקי זוהר: - - אלא אם כן יש סיבה אחת לאופוזיציה לומר את זה, אתם פשוט רוצים לפגוע אישית בראש הממשלה.

שלמה קרעי: אתם אתמול הצבעתם בעד ממשלה - - -

משה גפני: רבותיי.

מכלוף מיקי זוהר: אני רוצה להזכיר שאם אני לא הייתי מחוקק את החוק ב-2018, ראש הממשלה היום היה עדיין עם שכר של 17,000 שקל בחודש.

מכלוף מיקי זוהר: אז השכר שלו היום הוא שכר הוגן, כמו שצריך לקבל כל - - -

רם בן ברק: אז שישלם את דרגות המיסים.

משה גפני: עם כל הכבוד, רם, אני לא מסכים לזה.

משה גפני: מותר לו להגיד.

משה גפני: תגיד אתה את העמדה שלך.

רם בן ברק: אבל, אדוני היושב-ראש, המיסוי במדינת ישראל הוא על כולם.

רם בן ברק: על כולם.

רם בן ברק: אם הוא מרוויח 17,000 שקל, וגם אני מרוויח 17,000 שקל, גם המיסוי - - - מה הבעיה?

משה גפני: עם כל הכבוד, אין לך רשות.

משה גפני: אתה תגיד את דברך.

רם בן ברק: אז שישלם את מדרגות המס - - -

קריאות: - - -

משה גפני: מיקי, הדיון - - -

אופיר כץ: לא לכל אזרח יש רכב משוריין.

רם בן ברק: על הרכב המשוריין - - -

מכלוף מיקי זוהר: רם בן ברק, אתה מרוויח 40,000, נכון?

עודד פורר: הסיפור פה הוא לא הרכב המשוריין.

עודד פורר: אתם יכולים להוריד אותו - - -

מכלוף מיקי זוהר: רם, אתה מרוויח 40,000 שקל.

מכלוף מיקי זוהר: לא 20,000, אתה מרוויח 40,000 כי יש לך גם שכר מעבודתך הקודמת - -

רם בן ברק: ולא קיבלתי 100,000 דולר להרצאה.

רם בן ברק: עזוב, מה זה משנה?

רם בן ברק: יש חוקי מע"מ.

מכלוף מיקי זוהר: - - אז על מה אתה מתייפייף?

רם בן ברק: מיקי זוהר, יש חוקי מס במדינת ישראל, והם חלים על כולם - - -

מכלוף מיקי זוהר: להרוויח 40,000 שקל אין לך בעיה, בחודש - - -

משה גפני: רם בן ברק, אני קורא לך לסדר פעם ראשונה.

משה גפני: אני לא מסכים לדבר הזה.

מכלוף מיקי זוהר: - - - כואב לך, למה?

מכלוף מיקי זוהר: כי זה נתניהו.

מכלוף מיקי זוהר: כי זה נתניהו.

מכלוף מיקי זוהר: אם זה היה ראש ממשלה אחר, זה לא היה מפריע לך.

משה גפני: מיקי, תעצור את הדיבורים האלה.

משה גפני: כאן ייעשה דיון מקצועי.

מכלוף מיקי זוהר: זה מה שאני מבקש, דיון מקצועי.

משה גפני: אתה לא צריך לבקש, זה יהיה בכל מקרה.

מכלוף מיקי זוהר: לא, אני מבקש מהיושב-ראש להתמודד בגבורה עם כל הפופוליזם שיעוף פה באוויר ולא לאפשר את זה.

מכלוף מיקי זוהר: ואנשים שילכו לכיוון הפופוליסטי, שישבו מחוץ לאולם ויצעקו בערוצי החדשות, לא פה בדיון הזה בוועדה.

מכלוף מיקי זוהר: זה מה שאני מבקש.

משה גפני: מיקי, יהיה דיון מקצועי כפי שאנחנו נוהגים לעשות פה.

משה גפני: כל הברקים והרעמים מסביב לא רלוונטיים לדיון.

משה גפני: תודה רבה.

משה גפני: תודה.

משה גפני: אני מודה לך.

משה גפני: מיקי לוי, בבקשה.

מיקי לוי: תודה רבה, אדוני היושב-ראש.

מיקי לוי: בוקר טוב.

מיקי לוי: מי שנותן למהלך המושחת הזה חותמת כשרות זו מפלגת כחול-לבן.

מיקי לוי: אני מניח שאין להם את האומץ אפילו לבוא ולהשתתף בדיון.

מיקי לוי: אני לא רואה פה אף חבר כנסת מכחול-לבן.

שלמה קרעי: אני על המכסה שלהם, מיקי.

מיקי לוי: אתה על המכסה שלהם – זה מראה איזה אומץ יש לנציגי כחול-לבן.

קטי קטרין שטרית: זה מראה על שותפות, מה שאצלכם לא היה.

מיקי לוי: אל תפריעי לי.

עודד פורר: אפשר לסכם את ההסכם שלכם עם כחול-לבן בשלוש מילים: כחול-לבן ויתרה.

עודד פורר: היא ויתרה על המקום בוועדת כספים, היא ויתרה – בסדר, זה יפה.

קטי קטרין שטרית: שותפות, שותפות, עודד.

קטי קטרין שטרית: עודד, שותפות.

מיקי לוי: קטי, אני לא הפרעתי, גם לא למיקי מכלוף.

מיקי לוי: מי שנותן למהלך המושחת הזה חותמת כשרות - - -

מכלוף מיקי זוהר: מיקי, אמרת מהלך מושחת?

מכלוף מיקי זוהר: מיקי, אמרת מהלך מושחת?

מכלוף מיקי זוהר: אמרת מהלך מושחת?

מיקי לוי: כן, אני אומר מהלך מושחת.

מכלוף מיקי זוהר: רגע, ולשלוח את עובדי ערוץ הכנסת לפוליגרף זה לא מהלך מושחת?

מכלוף מיקי זוהר: זה לא מהלך מושחת, מיקי?

קטי קטרין שטרית: כשחבר המפלגה שלך קורא להם בשמות.

בצלאל סמוטריץ': מיקי, רצית בלי פופוליזם.

קטי קטרין שטרית: בושה וחרפה.

בצלאל סמוטריץ': מיקי, רצית בלי פופוליזם, נכון?

בצלאל סמוטריץ': רצית בלי פופוליזם.

מכלוף מיקי זוהר: הוא ילך לפופוליזם, אני גם יודע לעשות פופוליזם.

בצלאל סמוטריץ': עזוב אותך הוא התחיל.

בצלאל סמוטריץ': תשמור על דיון ענייני.

מכלוף מיקי זוהר: אני לא אאפשר פה בדיון הזה את כל הסיבוב על ראש הממשלה.

מכלוף מיקי זוהר: אני לא אאפשר את זה.

בצלאל סמוטריץ': אתה לא תאפשר בדיון?

בצלאל סמוטריץ': אתה היושב-ראש?

בצלאל סמוטריץ': אתה לא תאפשר.

בצלאל סמוטריץ': אני שמח שאתה לא תאפשר.

מיקי לוי: מי אתה שלא תאפשר?

מכלוף מיקי זוהר: אני לא אאפשר את זה.

משה גפני: מיקי, אתה לא תורם לעניין כלום עכשיו.

בצלאל סמוטריץ': אתה לא צריך לאפשר.

בצלאל סמוטריץ': אתה לא חייב לאפשר.

עאידה תומא סלימאן: - - - שהיושב-ראש - - - לא אתה.

משה גפני: מיקי, לא יהיה דיון.

מכלוף מיקי זוהר: פופוליזם - - - תשאיר אתה יודע לאיפה, לא לכאן.

מיקי לוי: מי שנותן למהלך המושחת הזה חותמת כשרות זו מפלגת כחול-לבן.

מיקי לוי: אין להם אפילו את האומץ להיות נוכחים כרגע באולם הוועדה.

מיקי לוי: אני מבקש להוציא צו הבאה כנגד בני גנץ וחברי הכנסת של כחול-לבן - -

קטי קטרין שטרית: אתה כבר לא במשטרה.

קטי קטרין שטרית: אתה כבר לא במשטרה.

קטי קטרין שטרית: מיקי, אתה כבר לא במשטרה מזמן.

מיקי לוי: - - כדי להביא אותם לדיון בוועדה.

משה גפני: תודה.

מיקי לוי: רגע אדוני, הפריעו לי.

אחמד טיבי: שלמה קרעי יושב על כיסא כחול-לבן.

עודד פורר: הוא חבר חליפי של כחול-לבן.

מיקי לוי: אדוני היושב-ראש, עכשיו אני רציני לחלוטין.

מיקי לוי: אדוני היושב-ראש - -

משה גפני: לא לגופו של עניין.

מיקי לוי: - - פורסם כי גנץ שלח לך מכתב שבו הוא מוותר על הכול.

עודד פורר: למעט השכר, מיקי.

עודד פורר: למעט השכר.

מיקי לוי: אם כך, אני מבקש להוציא מהמסמך את המילים "ראש הממשלה החליפי".

מיקי לוי: זאת אומרת, אם הוא מוותר על הכול, המסמך הזה הוא לא נכון.

מיקי לוי: להוריד את המילה "חליפי", ואז אני אאמין לגנץ.

מיקי לוי: אם גנץ לא יסכים או לא יגיש חוק חדש ללא המילה "חליפי", סימן שהוא משקר, נקודה.

משה גפני: תודה רבה.

משה גפני: חבר הכנסת טיבי.

משה גפני: טיבי, תראה לכולם שאפשר לדבר בקצרה, בגלל שהולך להיות דיון ארוך.

משה גפני: דיון ארוך הולך להיות.

מיקי לוי: אני מנסה שהוא יוריד את המילה חליפי מהמסמך.

מיקי לוי: זה מה שהוא טען, נראה אתכם.

שלמה קרעי: מיקי, אתה מבין מה קרה כאן בכלל?

שלמה קרעי: המדינה באה בצורה מושחתת לנתניהו ואומרת לו אתה ראש הממשלה היחיד שישלם.

שלמה קרעי: אתה היחיד מבין כל ראשי הממשלה בעבר.

שלמה קרעי: אז מה שאנחנו עושים כאן, מתקנים את העיוות הזה, זה הכול.

מיקי לוי: רוצים תיקוני מס.

מיקי לוי: רוצים תיקוני מס ל-2009, חבורה של מושחתים.

מיקי לוי: תיקוני מס.

מיקי לוי: ואתה אומר ראשי ממשלה בעבר קיבלו – אף ראש ממשלה.

שלמה קרעי: קיבלו.

מיקי לוי: הם - - - בסופר, הם הלכו ועשו את - - -

קטי קטרין שטרית: מיקי, אתה הרי לא מבין את זה בכלל.

קטי קטרין שטרית: אתה לא מבין את זה.

שלמה קרעי: לידי.

שלמה קרעי: ליד הבית שלי.

שלמה קרעי: ליד הבית שלי אריק שרון קיבל שמונה מיליון שקלים על חוות שקמים.

משה גפני: מיקי, מיקי.

משה גפני: תעזוב.

מיקי לוי: אפילו בבריכה - - - כל תושבי אור יהודה לטבול בבריכה.

משה גפני: נדון על הנושא.

משה גפני: מיקי.

משה גפני: מיקי.

שלמה קרעי: זאת החלטת ועדת כספים משנת 1982, זה לא חדש.

משה גפני: מיקי, אנחנו נדון על זה.

משה גפני: חבר הכנסת טיבי.

משה גפני: מי שיפריע לטיבי יצא עכשיו.

אחמד טיבי: תודה אדוני.

אחמד טיבי: כמקובל בכל בקשה של אישור, הסעיפים חייבים לכלול פירוט של הסכומים.

אחמד טיבי: למרות הבקשות לדעת מה פירוט הסכומים, כמה זה יעלה לקופה הציבורית, טרם קיבלנו את הפירוט.

אחמד טיבי: לכן זה לא מעביר לציבור את התמונה האמיתית, ויש כאן ניסיון להסתיר מהציבור את העלויות.

אחמד טיבי: אם העלויות האמיתיות גבוהות, אז ממה אתם חוששים?

אחמד טיבי: תציגו, חברי הוועדה יכריעו.

אחמד טיבי: אני לא זוכר מצב שבו התבקש באופן רטרואקטיבי החזר מס של נבחר ציבור.

משה גפני: תיכף נדון בזה, אחמד.

שלמה קרעי: זה המדינה ברטרואקטיבי, טיבי.

משה גפני: שלמה, אני אמרתי לא להפריע לטיבי.

שלמה קרעי: אבל שיפסיקו עם הפייק-ניוז הזה.

משה גפני: לא, לא יפסיקו.

משה גפני: מה יפסיקו?

משה גפני: כל אחד יגיד מה שהוא רוצה.

שלמה קרעי: זה לא נכון.

שלמה קרעי: המדינה באה רטרואקטיבית, לא אנחנו.

אחמד טיבי: אני לא אאריך כי יהיה דיון.

משה גפני: בדיוק, זה מה שאמרתי.

אחמד טיבי: לכן התביעה שלי היא לדעת מה הסכומים באופן מפורט.

משה גפני: תודה.

משה גפני: חבר הכנסת שחאדה, אם אפשר בקצרה, אתה נרשמת.

משה גפני: ינון, סליחה.

ינון אזולאי: לא נורא, לא נורא, תן לשחאדה.

ינון אזולאי: נתת לטיבי, תן לשחאדה, אני אחרי זה.

משה גפני: חבר הכנסת ינון אזולאי עכשיו.

משה גפני: אני פשוט לא שמתי לב בגלל המראה פה.

ינון אזולאי: אני מוותר לו עכשיו.

ינון אזולאי: דבר, שחאדה דבר.

ינון אזולאי: אני מוותר לו.

אנטאנס שחאדה: תודה.

אנטאנס שחאדה: בקיצור נמרץ, אדוני היושב-ראש, הדיון מאוד חשוב.

אנטאנס שחאדה: הנושא הכלכלי מאוד קריטי בתקופה הזו, אבל לשים לב שכל הדיון או כל הוויכוח הפוליטי מתנקז לדיון הכלכלי, עלויות, וזו לא מהותה של הפוליטיקה.

אנטאנס שחאדה: אני רואה שלאף אחד אין את האומץ להציע אלטרנטיבה פוליטית, לא תוכנית פוליטית.

אנטאנס שחאדה: בגדול, אנחנו רואים שלרוב יש אימפוטנטיות פוליטית.

אנטאנס שחאדה: אף אחד לא מעז להציע תוכנית פוליטית רצינית חלופית, ומסתכסכים בשולי הדברים – כמה זה עולה, ראש ממשלה חלופי, שרים.

אנטאנס שחאדה: זה נושא חשוב, זה נושא קריטי בתקופה הזו, אבל זה לא אמור לכסות על כל הנושא הפוליטי, שנעלם מהדיון הציבורי בתקופה הזאת.

ינון אזולאי: לא בנושא הדיון, אלא אני רוצה לנצל את זה שממלא מקום מנכ"ל ראש הממשלה – בשבילי הוא מנכ"ל ראש הממשלה, אין יותר קבוע מזמני – נמצא פה.

ינון אזולאי: אני רק רוצה להעלות בפניך, אתה בטח מודע לזה שהייתה פגישה עם המפיקים, האומנים והמארגנים.

ינון אזולאי: הם עדיין נמצאים שם, אותם פרצופים, אותם אנשים, לא ראו את הבית שלהם.

ינון אזולאי: אני יודע שזה מפריע לכולנו, ואני בטוח שאתם עושים את הכול.

ינון אזולאי: אבל אני אומר לך שהאנשים האלה זקוקים לטיפול מידי.

ינון אזולאי: טיפול כרגע זה טיפול נמרץ, שלא יצטרכו חברת קדישא.

ינון אזולאי: אני אומר את הדברים באופן קשה, אבל זה המצב.

ינון אזולאי: אני אומר לך מלב כואב, בשבוע שעבר אני ישבתי אתם אחרי שיצאתי מפה, מהכנסת, מאוחר בלילה.

ינון אזולאי: חזרתי בחזרה בשביל לשבת איתם, בלי תקשורת, בלי להוציא הודעות, בלי כלום, רק לשבת ולשמוע אותם.

ינון אזולאי: אנשים פשוט ישבו שם עם דמעות, ורק לבכות אתם ביחד.

ינון אזולאי: צריך לעשות הכול למען האנשים האלה.

ינון אזולאי: צריך לעשות את הכול למען אותם אלה שגם מעל 20 מיליון, עדיין אין שום פתרון בשבילם.

ינון אזולאי: אתמול הייתה פה הצעה לדחיית תשלומים, ויש כל מיני משחקים מה לדחות ומה לא לדחות.

ינון אזולאי: כדאי לשמוע.

ינון אזולאי: יש דברים שאם דוחים להם כל מיני מיסים, שאנחנו רוצים להכניס את זה בפנים, זה יעזור גם להם.

ינון אזולאי: יש לתת להם אפשרויות – במקום לתת להם במרץ-אפריל, שיהיה להם מאי-יוני.

ינון אזולאי: כל מיני דברים קטנים שאפשר לעזור להם, שהעלויות הן קטנות יחסית לעלויות של הקורונה.

ינון אזולאי: אני מבקש ממך, קח את זה לתשומת לבך.

ינון אזולאי: לקחת את זה אז עם מעונות היום כשפניתי אליך, והצלחת.

ינון אזולאי: בדבר הזה, עוד דבר קטן אני אגיד לך, שאיציק דניאל ממשרד האוצר הוציא עכשיו שאת חודש יוני הוא לא הולך לשלם למעונות.

ינון אזולאי: אז אנחנו לא יכולים מצד אחד לתת הבטחות, ומצד שני לתת מכה.

ינון אזולאי: המכה הייתה כבר לפני זה, אסור לתת מכה, תרופה ומכה.

ינון אזולאי: צריך לתת את המכה – נתנו את המכה – יש תרופה, צריך לעמוד במילה.

ינון אזולאי: אדוני המנכ"ל, אני יודע שאתה איש מעש ועושה דברים, אני מבקש ממך בשביל אלה – לכולנו יש ילדים בבית, כולנו מחכים.

ינון אזולאי: אנחנו לא יצאנו לחל"ת, כולנו עבדנו וקיבלנו משכורת והבאנו לחם לילדים.

ינון אזולאי: בוא ניתן להם גם את האפשרות לחיות בכבוד.

ינון אזולאי: תודה.

שלמה קרעי: אדוני היושב-ראש, נשאיר את הטענות לדיון עצמו.

שלמה קרעי: מה שחשוב כאן, להבין שמי שקבע את הדיון הזה כאן זה לא אנחנו.

שלמה קרעי: מי שקבע את הדיון אלו רשות המיסים.

שלמה קרעי: רשות המיסים, שהחליטו לגבות מס רטרואקטיבי, בשונה מכל ראשי הממשלה לדורותיהם, מאז שהתקנה הזו שההוצאות הפרטיות של ראש הממשלה יהיו על חשבון המדינה גם במעון הפרטי שלו משנת 1982.

שלמה קרעי: ולכן אני מציע לזמן לכאן את רשות המיסים, שייתנו לנו דוח על כל ראשי הממשלה מאז שתוקנה התקנה הזו בוועדת הכספים בשנת 1982, כמה הוצאות המדינה הוציאה על מעונותיהם הפרטיים של ראשי הממשלה - -

עודד פורר: אני בעד.

עודד פורר: אני בעד.

מיקי לוי: אני בעד.

מיקי לוי: לא בבית של אהוד ולא בבית של - - -

שלמה קרעי: - - וכמה מס אותם ראשי ממשלה שילמו לאורך כל אותם 40 שנה.

עודד פורר: אני בעד.

מיקי לוי: אנחנו בעד.

שלמה קרעי: אני אגלה לך כמה הם שילמו – אפס.

עודד פורר: אני מוכן לא לקיים את הדיון עד שלא יהיו פה נתונים.

שלמה קרעי: אפס הם שילמו.

משה גפני: תודה רבה.

מיקי לוי: אני אומר לך שהם - - -

עודד פורר: אני תומך בבקשתו של חבר הכנסת קרעי.

עודד פורר: אני תומך בבקשת נציג כחול-לבן, חבר הכנסת קרעי.

שלמה קרעי: אפס.

שלמה קרעי: אף אחד לא שילם מס.

שלמה קרעי: אף אחד.

שלמה קרעי: אף אחד מראשי הממשלה האלה לא שילם מס על ההוצאות על המעונות הפרטיים שלו.

שלמה קרעי: אף אחד לא שילם מס.

משה גפני: תודה רבה.

משה גפני: תודה.

משה גפני: מיקי.

משה גפני: מיקי, מה זה?

משה גפני: בסדר, תודה רבה.

מיקי לוי: - - -

משה גפני: בסדר, מותר לו להגיד מה שהוא רוצה.

שלמה קרעי: נתניהו – פתאום אכיפה בררנית כזאת.

משה גפני: עאידה, אם תגידי משפט, מכיוון שאני כבר אמור להתחיל.

עאידה תומא סלימאן: אני רוצה להגיד שאני מסכימה דווקא עם מיקי זוהר שזה דיון מאוד מהותי.

עאידה תומא סלימאן: מהותי כי בדיון הזה רוצים שנתמקד רק בסכומים, אבל גם צריך להבין שמאחורי הסכומים האלה עומדת מהות מאוד חשובה, של כמה אנחנו יכולים לאפשר לפוליטיקאים לחיות על חשבון המדינה?

עאידה תומא סלימאן: כמה אפשר לסובב את כל המערכת, את כל החוקים, להאשים את המערכות של המדינה ברדיפה של בן אדם כדי לעשות את זה?

מכלוף מיקי זוהר: חבל, התחלת טוב והרסת הכול אחר כך.

עאידה תומא סלימאן: אני ראיתי את החיוך על הפנים שלך, אבל אני חושבת שזה כן דיון מהותי.

עאידה תומא סלימאן: העובדה שלא הבאתם את הסכומים זה היה במטרה כנראה.

עאידה תומא סלימאן: חייבים לשמוע על הסכומים, אבל גם חייבים לדון בעיקרון.

עאידה תומא סלימאן: בן אדם במעונו הפרטי, אפילו אם הוא ראש ממשלה, לא חייב לחיות על חשבון הציבור.

עאידה תומא סלימאן: ואני חושבת שהגיע הזמן להגיד את הדברים בצורה חשובה – כנראה אנחנו בפתחה של מתקפה גם על רשות המיסים, שהיא רודפת את ראש הממשלה, לא רק המערכת המשפטית.

משה גפני: אופיר, תנהל רגע את הישיבה ותיתן לטיבי.

עאידה תומא סלימאן: אז אני מבקשת גם לקיים דיון מהותי, אבל גם לקיים דיון כלכלי כספי.

עאידה תומא סלימאן: וחבל, אם היושב-ראש לא נמצא, אני יכולה להמשיך לדבר.

עאידה תומא סלימאן: יש לי את האופציה הזאת.

שלמה קרעי: את יודעת שהתקנה הזאת היא משנת 1982?

שלמה קרעי: את יודעת את זה?

עאידה תומא סלימאן: לא, רק אתה יודע.

שלמה קרעי: את יודעת שראש הממשלה עושה לילות כימים בשביל להתמודד עם המשבר, ואם תרצו שהוא ישלם את השווי הזה, הוא יצטרך עוד לשלם למדינה במקום לקבל משכורת?

עאידה תומא סלימאן: קרעי, אולי תפסיק להתנשא כאילו האמת נמצאת אצלך, ותבינו שגם אנחנו מתכוננים לפני שמגיעים לישיבות.

שלמה קרעי: יש לך מושג?

שלמה קרעי: תגידי אם את יודעת.

שלמה קרעי: יש לך תשובה?

עודד פורר: שווי על מה?

עודד פורר: שווי על מה?

עודד פורר: על ההוצאות הפרטיות שלו?

עודד פורר: על ההוצאות הפרטיות שלו?

עודד פורר: הוא קיבל אותן מהמדינה.

עודד פורר: הוא קיבל מהמדינה מיליוני שקלים.

שלמה קרעי: יש תקנה משנת 1982.

שלמה קרעי: משנת 1982 יש תקנה - - -

עאידה תומא סלימאן: קרעי, חבל שבמקום שישבו ויתנו תשובות על אנשי התרבות, הם צריכים לדבר על כמה כסף לחסוך לנתניהו.

עודד פורר: מיליוני שקלים.

עודד פורר: בוא תגיד כמה כסף שילמו על מעונותיו הפרטיים, על הוצאותיו הפרטיות מ-2009.

עודד פורר: זה הכול.

אופיר כץ: תודה, חבר הכנסת טיבי, בבקשה.

שלמה קרעי: כל ההוצאות השוטפות של המעונות הפרטיים ממומנים על ידי המדינה.

עודד פורר: אני מבקש את הפירוט הזה.

עודד פורר: אני אשמח - - - שכל הפירוט יופיע בפנינו, על מה יצאו הכספים.

שלמה קרעי: זה בדיוק מה שאנחנו אומרים כאן.

שלמה קרעי: מעכשיו תהיה שקיפות, הכול יהיה - - -

עאידה תומא סלימאן: עובדי מדינה אמורים עכשיו במקום לתת תשובות לכל המובטלים ולכל האנשים שעומדים לקרוס, איך להציל את עורו של נתניהו.

עאידה תומא סלימאן: לא לשלם כמה גרושים.

עודד פורר: - - - רוצה עשור אחורה?

עודד פורר: עשור אחורה.

קטי קטרין שטרית: יש לי הצעה, אופיר.

קטי קטרין שטרית: כל מי שדיבר כאן, האם הוא ויתר על התוספת שלו?

קטי קטרין שטרית: שיוותר - - -

עודד פורר: כן, ולפניך, קטי.

עודד פורר: אני כן, ולפניך.

עודד פורר: אני כן, ולפניך.

קטי קטרין שטרית: תנו דוגמה.

קטי קטרין שטרית: תנו דוגמה.

קטי קטרין שטרית: תנו דוגמה.

מיקי לוי: - - - ב-12,000 שקל.

עודד פורר: אני כן, ולפניך.

עודד פורר: מה-1 בינואר, לא ממרץ, אחרי שעשו לך קמפיין על הראש.

קטי קטרין שטרית: כל הכבוד עודד.

קטי קטרין שטרית: כל הכבוד.

קטי קטרין שטרית: אני רוצה שהשאר יוותרו על התוספת, כפי שאני ויתרתי.

אופיר כץ: חבר הכנסת פורר.

אופיר כץ: חבר הכנסת פורר.

אופיר כץ: עודד.

שלמה קרעי: כל הכבוד קטי, אולי נמחא לך כפיים.

עאידה תומא סלימאן: אולי - - - במעון הפרטי שלי המדינה תשלם עבור האוכל ועל כיבוד שאני מציעה לחברים שלי?

עאידה תומא סלימאן: אולי זה המקביל.

עאידה תומא סלימאן: - - -

קטי קטרין שטרית: תגידי את זה לאלה שלא ויתרו על התוספת, ומדברים בשם האבטלה וכולי.

עאידה תומא סלימאן: אל תעשו פוליטיקה זולה.

קטי קטרין שטרית: שקודם כל ייתנו דוגמה אישית ויוותרו.

עאידה תומא סלימאן: אנחנו לא צריכים לתת לך דוגמה אישית, אנחנו עושים את מה שאנחנו עושים.

קטי קטרין שטרית: למה?

קטי קטרין שטרית: אני ויתרתי.

קטי קטרין שטרית: אני ויתרתי, תוותרי.

עאידה תומא סלימאן: כל הכבוד.

קטי קטרין שטרית: אני חוסכת לקופת המדינה.

עאידה תומא סלימאן: אני לא אחזיר את זה כדי - - - את ההוצאות הפרטיות של נתניהו.

עאידה תומא סלימאן: אני אאכיל עם זה - - -

אופיר כץ: זכות הדיבור לחבר הכנסת אחמד טיבי, בבקשה.

אחמד טיבי: תודה רבה.

אחמד טיבי: אני רוצה לנצל את העובדה שמר רונן פרץ נמצא כאן, מ"מ מנכ"ל משרד ראש הממשלה.

אחמד טיבי: שלשום פורסם שראש הממשלה בישר על כך שמעבירים לטבריה 52 מיליון שקל כדי לסייע לה בגלל משבר הקורונה, עיר תיירות.

אחמד טיבי: כך היה גם עם אילת.

אחמד טיבי: כידוע לך, נצרת היא עיר תיירות.

אחמד טיבי: היא העיר השנייה מבחינת ההיפגעות בגלל הקורונה.

אחמד טיבי: טבריה סבלה מ-34% אבטלה, נצרת – 48%, ונשאלת השאלה איך זה שסייעתם לאילת וטבריה – וכך צריך לעשות – אבל משום מה, עד עכשיו אתם שוכחים את נצרת?

אחמד טיבי: אני מבקש לקבל תשובה כאן בפני ועדת הכספים, ואני מבקש שמשרד ראש הממשלה ייזום את הסיוע לנצרת, כפי שיזם לאילת וטבריה כי גם בנצרת יש בתי מלון, יש מסעדות, יש עסקים קטנים, יש מדריכי תיירות, יש חברות נסיעות וכדומה.

אחמד טיבי: כולם סובלים מהמשבר כמו בטבריה, ואפילו יותר.

משה גפני: תודה רבה.

משה גפני: אופיר, משפט.

אופיר כץ: משפט.

אופיר כץ: זה פשוט מדהים איך אתם לא מפספסים שום הזדמנות בכל דרך, בכל אמצעי, לתקוף את נתניהו.

אופיר כץ: הרי אם הייתה כותרת שמגיעה לוועדה הצעה להשוות את תנאי שכרם ותנאיהם של ראשי ממשלה לדורותיהם ולעתיד, הייתם אומרים שזה בסדר, שלכולם יהיה אותו דבר.

אופיר כץ: ברגע שאתם שומעים נתניהו, משהו משתבש אצלכם.

רם בן ברק: למה?

רם בן ברק: אנחנו בעד.

רם בן ברק: אנחנו בעד שתהיה השוואה כמו לכולם.

אופיר כץ: זו ההשוואה.

אופיר כץ: זה בדיוק מה שעושים.

אופיר כץ: מה שאתם עושים - - -

מיקי לוי: אהוד אולמרט לא קנה על חשבון המדינה בשופרסל.

אופיר כץ: דוגמה מצוינת.

אופיר כץ: מה שאתם עושים, אתם רוצים חוק אחד לבנימין נתניהו, וחוק אחד לשאר ראשי הממשלות במדינת ישראל אחורה וקדימה.

שלמה קרעי: הוא קיבל מעטפות מזומנים.

משה גפני: די לוויכוח הזה, באמת.

מיקי לוי: מה הקשר בין אחד לשני?

מיקי לוי: הוא לא קנה על חשבון המדינה בשופרסל.

משה גפני: אופיר, סיימת?

משה גפני: מיקי.

שלמה קרעי: בוודאי שכן.

שלמה קרעי: הוצאות - - - פרטיות משנת 1982 - - -

משה גפני: שלמה, אתה תתרום לדיון שלא נגיע להצבעות על כלום.

אופיר כץ: אז אני אומר, לא יהיה חוק אחד לראש הממשלה נתניהו, וחוק אחד לשאר ראשי הממשלה במדינת ישראל.

אופיר כץ: החוק יהיה שווה לכולם.

אופיר כץ: אנחנו מבינים שאין לכם איך להילחם בעשייה של ראש הממשלה, זה מה שנשאר לכם.

אופיר כץ: גם בעשייה, גם בזה שהציבור רוצה אותו פעם אחר פעם.

אופיר כץ: נשאר לכם להתעסק בלעשות לו אפליה לשאר ראשי ממשלות במדינת ישראל.

אופיר כץ: אז לא יהיה, הוא זכאי כמו שאר ראשי הממשלה לאותם תנאים, הוא לא מבקש יותר.

אופיר כץ: זו החלטה שהתקבלה פה בוועדת הכספים.

אופיר כץ: אדוני היושב-ראש, אתה יודע שזו החלטה שהתקבלה בוועדת הכספים בשנות ה-80', ושלושה ימים אחרי שראש הממשלה נבחר ב-2009 ההוצאות שהוגדרו בחוק בוועדת הכספים שהמדינה תממן, שלושה ימים אחרי שהוא נכנס לראשות הממשלה, זה שונה בתקנון על ידי היועצת המשפטית של משרד ראש הממשלה.

אופיר כץ: שלושה ימים אחרי.

אופיר כץ: אני באמת שואל, מאחר ואני חדש פה, האם החלטה של ועדת הכספים יכולה להשתנות על ידי יועצת משפטית?

אופיר כץ: זאת שאלה שאני מבקש תשובה.

משה גפני: השאלה איזו יועצת משפטית.

אופיר כץ: של משרד ראש הממשלה.

מכלוף מיקי זוהר: אני מצטרף לדברים שלך, גפני, זו באמת שאלה איזו יועצת משפטית.

רם בן ברק: מעבר לכל האבסורדים ומעבר לזה שיש כאן חוק מיוחד לראש הממשלה נתניהו - -

מכלוף מיקי זוהר: לא, לא, זה לכל ראשי הממשלה.

רם בן ברק: - - שהוא נהנה מדברים מיוחדים, אני מבקש שתשימו לב לסעיף אחד שמסתתר כאן.

רם בן ברק: כתוב כאן שראש הממשלה רוצה לקבל פטור ממס על מה שהוא קורא לו כאן טובות הנאה, שזה במילים אחרות לכאורה שוחד.

רם בן ברק: אפילו על טובות ההנאה הוא מבקש לקבל פטור ממס.

מכלוף מיקי זוהר: מיקי, אתה היית במשטרה, תסביר לו שהוא מדבר לא לעניין.

מכלוף מיקי זוהר: אתה מדבר לא לעניין, רם.

רם בן ברק: למה לא לעניין?

מכלוף מיקי זוהר: מה זה קשור לשוחד?

מכלוף מיקי זוהר: אתה יודע מה זה המונח טובות הנאה?

מכלוף מיקי זוהר: אתה לא מבין אולי בעניין משפטי, זה נורא פשוט.

מכלוף מיקי זוהר: טובת הנאה בהקשר המשפטי לא קשור בכלל לשוחד או למשהו כזה.

מכלוף מיקי זוהר: זו איזושהי הטבה שאדם - - -

משה גפני: מיקי.

משה גפני: מיקי.

משה גפני: חבר הכנסת מיקי זוהר – דבר לקיר.

מכלוף מיקי זוהר: - - -

רם בן ברק: אנחנו הרי יודעים בדיוק באיזה - - -

משה גפני: אבל עם כל הכבוד, אני רוצה להזכיר לך שאני התמניתי ליושב-ראש ועדת הכספים על ידך.

מכלוף מיקי זוהר: אני לא מיניתי אותך.

מכלוף מיקי זוהר: אני הצבעתי בעד המינוי שלך.

מכלוף מיקי זוהר: מי שמינה אותך זה ראש ממשלת ישראל, בנימין נתניהו.

משה גפני: אני אענה על הדברים האלה, ותעשה לי טובה, לא לפתוח את זה עכשיו לדיון בבקשה.

מכלוף מיקי זוהר: וזה לא אומר שאתה צריך להיות לטובתו היום בדיון.

מכלוף מיקי זוהר: אתה רק צריך להיות אובייקטיבי, זה הכול.

מכלוף מיקי זוהר: אנחנו רוצים שתהיה היום אובייקטיבי.

מכלוף מיקי זוהר: אתה יכול להיות אובייקטיבי?

עודד פורר: Be careful what you wish for, מיקי.

עודד פורר: מיקי, תיזהר עם המשאלות שלך, הן עוד עלולות להתגשם.

מכלוף מיקי זוהר: אל תדאג, עודד, גם המשאלה שלך לוועדה למעמד האישה תתגשם היום, אל תדאג.

משה גפני: תודה רבה.

משה גפני: אני מבקש מי יציג את הבקשה?

משה גפני: אבל אני רוצה לומר לחברים, בין היתר לחברים החדשים, אבל לחברים שרוצים לדבר על העניין הזה – אנחנו ועדת שירות של ראש הממשלה, של נשיא המדינה, ראשי המוסדות.

משה גפני: אנחנו אמורים לדון – רם בן ברק, מה שכתוב ההטבות וכל הדברים האלה, זה התפקיד שלנו.

משה גפני: אנחנו צריכים לעסוק בעניין הזה כמו שעוסקים עובדים אחרים במשק על הטבות ועל כל הדברים מהסוג הזה.

משה גפני: אנחנו דנים על העניין הזה, ועד היום דנו על ראש הממשלה, ודנו על נשיא המדינה.

משה גפני: אני תיכף אומר את הדברים, אבל אני קודם אתן להציג את הנושא.

משה גפני: אנחנו העברנו פה חוק של חבר הכנסת מיקי זוהר, התקיים על העניין הזה דיון.

משה גפני: אנחנו השווינו את מעמדו של ראש הממשלה – כל ראשי הממשלה – למעמדו של נשיא המדינה, כל נשיאי המדינה.

משה גפני: נשיא המדינה פטור בעניין הזה – ניכנס לפרטים ונראה.

משה גפני: קיימנו את הדיון באופן מקצועי, ואנחנו קיימנו כמה וכמה דיונים.

משה גפני: ניסינו גם עכשיו להגיע לפתרון שמבחינה מקצועית הוא יהיה מוסכם.

משה גפני: אני אבקש מהיועצת המשפטית של הוועדה שהיא תציג את הדברים, אבל קודם נראה את העניין הזה.

משה גפני: לכן להתלבש על המילה "הטבות" זה לא לעניין, מכיוון שהטבות זה חלק מהעבודה שלנו כאשר אנחנו דנים על נשיא המדינה, על ראש הממשלה, על כל האחרים שאנחנו אמורים לקבוע לגביהם, גם השרים.

משה גפני: על חברי הכנסת אנחנו לא דנים.

משה גפני: על חברי הכנסת דנה ועדת הכנסת, לא ועדת הכספים.

רם בן ברק: אני מזכיר לך, אדוני, שראש הממשלה שמדובר בו כרגע מואשם.

רם בן ברק: השאלה אם את טובות ההנאה האלה הוא קיבל ככספי שוחד.

מכלוף מיקי זוהר: זה לא קשור.

משה גפני: רם, כאן זו הכנסת.

משה גפני: אנחנו יכולים להיות פופוליסטים כמה שאנחנו רוצים, אבל הוועדה תדון לגופו, מקצועית.

משה גפני: מה זה העסק של ראש הממשלה?

מכלוף מיקי זוהר: אפשר לבקש מהיועצת המשפטית שתבהיר לו את המושג מה זה טובות הנאה?

מכלוף מיקי זוהר: נו, באמת, מה זה השטויות האלה?

משה גפני: ראש ממשלה, אנחנו מדברים על כל ראש ממשלה.

מכלוף מיקי זוהר: יש כאן יועצת משפטית, היא יכולה להסביר את המושג טובות הנאה.

מכלוף מיקי זוהר: הם ממציאים פה דברים שאין להם קשר למציאות.

משה גפני: מי מציג את הדברים בבקשה?

אחמד טיבי: אדוני, אבל על הערות לסדר צריך תשובה קצרה.

אחמד טיבי: על נצרת, הוא רוצה לענות.

משה גפני: אתה רוצה לענות?

רונן פרץ: אין לי בעיה לענות על נצרת.

רונן פרץ: קודם כל, זה נכון שהעברנו החלטת ממשלה על אילת ועל טבריה.

אחמד טיבי: החלטה טובה, אגב.

רונן פרץ: נכון, הערים האלה נפגעו בצורה משמעותית, בטח בגלל התיירות.

רונן פרץ: לפני יומיים קיבלתי פנייה מראש עיריית נצרת, ואני כבר עובד עליה, כך שזה בתהליך ואנחנו בהחלט נסייע גם לנצרת, כי הפגיעה התיירותית גם שם היא משמעותית.

שלמה קרעי: אז אפשר לבחון גם את צפת.

שלמה קרעי: גם שם הם תיירות והם נפגעו.

משה גפני: תודה.

משה גפני: מי מציג את הבקשה?

משה גפני: בבקשה, רונן, ממלא מקום מנכ"ל משרד ראש הממשלה.

משה גפני: מי נמצא פה ממשרד המשפטים?

משה גפני: אבינועם ואורן.

משה גפני: מרשות המיסים מי נמצא?

משה גפני: גיא גולדמן.

משה גפני: אולי נמנה אותך למנהל רשות המיסים.

משה גפני: אורן מה ממשרד המשפטים?

אורן פונו: אורן פונו.

משה גפני: השם שלך מונח לפניי.

משה גפני: נגיע לזה.

משה גפני: בבקשה.

רונן פרץ: כל המהות של הדיון הזה – ואני, כמובן, אשאר בפן המקצועי, לא עוסק, כמובן, בפוליטיקה, לא נכנס לזה.

רונן פרץ: בנושא המקצועי בלבד.

רונן פרץ: הוועדה הזו, ועדת הכספים, קיבלה ב-1983 החלטה שנוגעת לתנאים של ראש הממשלה.

רונן פרץ: עוד ב-1982, לא היום, זה לא משהו חדש, נכתב סעיף 6, שאני מצטט אותו: "המדינה תעמיד לרשות ראש הממשלה מעון בירושלים.

רונן פרץ: מעונו של ראש הממשלה בירושלים ומחוצה לה ינוהל על חשבון אוצר המדינה".

רונן פרץ: זה הסעיף.

רונן פרץ: ההחלטה שבפניכם מבהירה את המצב הקיים והיא לא משנה אותו.

רונן פרץ: היא לא משנה שום דבר במצב הקיים.

רונן פרץ: אני רוצה להתחיל דווקא, ברשותכם, מהסעיף שנוגע למיסוי.

רונן פרץ: מ-1982 ועד 2017 מעולם לא יצאה שום דרישה לשום ראש ממשלה לשלם שקל מס, ולא משנה אם הוא קיבל הוצאות מהמדינה של 100 שקל, או מיליון שקל.

רונן פרץ: אף אחד לא קיבל שום דרישה לשלם מס.

רונן פרץ: בשנת 2017, בעקבות איזושהי עתירה שהוגשה לבית המשפט העליון, נקבע שצריך להבהיר את הדברים, ואכן, הכנסת התכנסה וקבעה שראש הממשלה מושווה לנשיא, והוא לא צריך לשלם מס על הטבות הנאה שהוא קיבל מתוקף תפקידו כראש ממשלה.

רונן פרץ: בדיונים שהיו פה בוועדה, ועדת הכספים, היו דיונים טעונים, כמו הדיון הזה, ושם נאמר באופן מפורש – רשות המיסים אמרה את זה – אף ראש ממשלה לא חויב מעולם, אין כוונה לחייב ראש ממשלה על ההוצאות האלה.

רונן פרץ: וכך היה.

רונן פרץ: לאור זאת הכנסת חוקקה חוק שחל החל מה-1.1.2018.

רונן פרץ: לפני העתירה, אני חייב לציין בפניכם, היו חילופי מכתבים בין אותו עותר לבין היועץ המשפטי לממשלה.

רונן פרץ: אני מחזיק בידי איזשהו מכתב שחשוב לי להביא לכם ציטוטים ממנו כדי שתבינו את העמדות.

עודד פורר: אולי אפשר להעביר את המכתב לכל חברי הוועדה?

משה גפני: תיכף.

משה גפני: תיכף.

משה גפני: מי חתום על המכתב שאתה מקריא?

רונן פרץ: אורן פונו.

רונן פרץ: הוא נמצא כאן.

משה גפני: אני יודע, אבל אתה לא מקריא את הכול.

רונן פרץ: מה לא הקראתי?

רונן פרץ: אני מקריא מה שרלוונטי.

רונן פרץ: עוד מצוין – בבדיקה מול רשות המיסים נמצא כי מבחינת דיני המס, ובהתאם למבחנים שנקבעו בפסיקה, הוצאות שנועדו לנוחות המעביד אינן בגדר הכנסה לפי סעיף קטן (2) לפקודת מס הכנסה, אשר חייבת במס.

רונן פרץ: לאור האמור לעיל, הרי שהוצאות המעון הפרטי של ראש הממשלה בהן על המדינה לשאת בהתאם לנוהל הינן בגדר הוצאות לנוחות המעביד, ואינן בגדר הכנסה החייבת במס.

שלמה קרעי: אפשר לסגור את הדיון.

רונן פרץ: עמדה זו מקובלת גם עלינו.

מיקי לוי: - - - לא הבנתי, מי כתב את הנוהל?

קריאה: את המכתב.

משה גפני: כתב את זה אורן פונו, שהוא העוזר ליועץ המשפטי לממשלה, והוא נמצא כאן.

רונן פרץ: מה שעולה מהמכתב הזה, חברים זה שהתפיסה הייתה תמיד שההוצאות האלה אינן מחייבות במס.

רונן פרץ: זו הייתה העמדה של רשות המיסים, זו הייתה העמדה של החשב הכללי.

קריאה: אז מה השתנה?

מיקי לוי: עד 2017 אף ראש ממשלה לא ביקש שום החזר אפילו של שקל אחד, הבנתי נכון?

קריאה: רונן, מה השתנה?

משה גפני: מיקי - - -

רונן פרץ: אתה טועה בסדר.

רונן פרץ: אתה טועה בסדר.

משה גפני: אני מבקש לא לענות לחברי הכנסת שמדברים בלי רשות.

משה גפני: תמשיך את הדברים, אני רוצה גם לדעת.

רונן פרץ: בשנת 2017, בעקבות העתירה, בג"ץ אמר להבהיר את המצב החוקי, ואכן תוקן החוק.

רונן פרץ: ההבנה של כולם הייתה שהחוק מכסה את כל המצב וסוגר את הפינה.

רונן פרץ: כתוצאה מההחלטה של פקיד השומה להוציא שומה – רטרואקטיבית אגב – משנת 2013 עד 2017, אנחנו נמצאים כאן.

בצלאל סמוטריץ': אבל פקיד שומה מוציא שומה בניגוד להנחיית - - -

רונן פרץ: פקיד השומה הוא עצמאי, הוא לא כפוף למנהל רשות המיסים, והוא לא כפוף לאף אחד.

רונן פרץ: הוא עושה את עבודתו, וטוב שכך.

בצלאל סמוטריץ': אין דבר כזה.

בצלאל סמוטריץ': אבל אם היועץ המשפטי לממשלה הוא - - - של החוק - - -

משה גפני: בצלאל.

משה גפני: בצלאל, אתה תוכל לדבר ולהגיד שזה לא בסדר.

בצלאל סמוטריץ': - - - פקיד שומה?

משה גפני: בצלאל, אתה צריך לבקש ממני רשות, אתה יודע?

בצלאל סמוטריץ': אבל שאלתי שאלה עניינית.

משה גפני: אני לא מסכים.

משה גפני: אתה לא תשאל בלי רשות.

בצלאל סמוטריץ': אני לא אשאל.

משה גפני: אתה תקבל רשות דיבור ותגיד.

משה גפני: הוא אומר דברים מוסמכים, זה נמצא פה מולי גם.

משה גפני: בבקשה.

רונן פרץ: אני רוצה להתחבר בחזרה לשומה הזו שהוצאה לאחר תיקון החוק.

רונן פרץ: החוק תוקן ב-1.1.2018.

רונן פרץ: לאחר תיקון החוק, ובניגוד לעמדת ראש רשות המיסים וכל הגורמים שהקראתי עכשיו, עדיין הוצאה שומה.

רונן פרץ: השאלה שנשאלת – ואני מסכים על השאלה הזו – מדוע אנחנו נמצאים כאן עכשיו, בעיתוי הזה?

רונן פרץ: כולנו מבינים את הקורונה והכול, וזה בסדר - - -

עודד פורר: אבל יש עוד שאלה.

עודד פורר: יש עוד שאלה.

עודד פורר: כשיש לך הסגה על שומה, יש לך את המסלול.

רונן פרץ: אני אשלים את המשפט.

רונן פרץ: אנחנו נמצאים כאן כרגע בגלל שפקיד השומה מבקש שזה יהיה בשומה עכשיו, במהלך 2020, עוד לפני שתהיה התיישנות על 2013.

רונן פרץ: צריך להגיד ביושר, אין שומה על אף ראש ממשלה אחר חוץ מנתניהו.

אופיר כץ: זאת אומרת שהם לא ביקשו כי הם מעולם לא נדרשו לשלם.

רונן פרץ: נכון.

רונן פרץ: נכון.

אופיר כץ: הבנת, מיקי?

אופיר כץ: לא ביקשו.

מיקי לוי: לא זה מה שהוא אמר.

רונן פרץ: זה מה שאני אומר פה.

מיקי לוי: לא זה מה שהוא אמר.

שלמה קרעי: מה זה משנה מה ההוצאות?

שלמה קרעי: ההוצאות הפרטיות שולמו לפי תקנת ממשלה.

שלמה קרעי: הוא אומר לך את זה.

מיקי לוי: היה החזר מס או שולמו הוצאותיהם הפרטיות, לדוגמה של ראש הממשלה הקודם, אהוד אולמרט, בסופרמרקט?

מיקי לוי: זה מה שאני שואל.

משה גפני: מיקי.

משה גפני: אני מבקש לא לענות.

משה גפני: אני מבקש שתשלים את הדברים, אחרי זה אני אאפשר לכולם לשאול.

עודד פורר: מה היה חשבון המים - - -

מכלוף מיקי זוהר: מה אמרת?

מכלוף מיקי זוהר: מי משלם את חשבון המים בקיסריה?

משה גפני: אני לא רוצה.

משה גפני: מיקי, אני לא מסכים, הוא באמצע.

מכלוף מיקי זוהר: מיקי, תענה.

מכלוף מיקי זוהר: לא, הוא שואל על חשבון המים בקיסריה.

מכלוף מיקי זוהר: תענה - - -

משה גפני: אתה יודע מה, תהפוך את זה להייד-פארק.

מכלוף מיקי זוהר: מי משלם את חשבון המים בקיסריה?

מיקי לוי: המדינה.

מכלוף מיקי זוהר: יפה, תודה רבה.

מכלוף מיקי זוהר: שמעת מה הוא אמר?

מכלוף מיקי זוהר: אתה יודע מה?

משה גפני: בבקשה, להמשיך.

משה גפני: רונן.

מכלוף מיקי זוהר: לא, רגע, רגע, לא, רגע.

משה גפני: לא, אין רגע.

מכלוף מיקי זוהר: - - - אמרת המדינה?

משה גפני: מיקי, אני אנעל את הישיבה.

משה גפני: אני לא מסכים לזה.

מכלוף מיקי זוהר: אולי תחשוב על זה שוב?

מכלוף מיקי זוהר: יכול להיות שמשפחת נתניהו משלמת את זה?

מיקי לוי: לא.

מיקי לוי: מ-2017 לא.

מכלוף מיקי זוהר: מי משלם את הוצאות החזקת הבריכה?

מיקי לוי: מ-2017 לא.

מכלוף מיקי זוהר: מי משלם את הוצאות החזקת הבריכה?

עודד פורר: גם ב-2012.

עודד פורר: ב-2012 שילמה המדינה 81,000 שקלים חשבון מים, ועוד 5,000 שקל היטל בצורת.

מיקי לוי: 27,000 מים - - -

מכלוף מיקי זוהר: - - - משפחת נתניהו משלמת את כל הוצאות הבית שם – את החזקת הבריכה, את החזקת הבית, את הארנונה.

משה גפני: אני מודיע על הפסקה.

מכלוף מיקי זוהר: הכול היא משלמת, ואתם מכפישים ואומרים שהם לא משלמים.

מכלוף מיקי זוהר: שים לב כמה אתם אוהבים לשקר רק כדי לפגוע בנתניהו.

משה גפני: אני לא מסכים לדבר הזה.

משה גפני: הפסקה.

משה גפני: הפסקה עשר דקות.

מכלוף מיקי זוהר: בלי הפסקה אתם משקרים.

מכלוף מיקי זוהר: בושה.

משה גפני: חידשתי את הישיבה.

משה גפני: רונן, אני מבקש שתשלים את הדברים שלך.

משה גפני: בבקשה.

משה גפני: רונן, תשלים, לא לענות למי שלא קיבל רשות.

רונן פרץ: רק על המיסוי, או שאתה רוצה גם על דברים אחרים?

משה גפני: רק על המיסוי.

משה גפני: עכשיו רק על המיסוי.

משה גפני: אני רוצה להגיד גם לחברי הוועדה מה אני הולך לעשות.

משה גפני: המיסוי הוא הנושא המרכזי כאן, שעל זה היו גם התקפות גדולות בתקשורת.

קריאה: לא נכון.

קריאה: ממש לא.

משה גפני: אני חייב להגיד אמת?

משה גפני: רק תגיד לי.

ינון אזולאי: לא, אתה אומר את האמת שלך.

עודד פורר: אתה יודע שבכל דיון אתה שואל את השאלה הזאת?

עודד פורר: בכל דיון אתה לא אומר אמת?

משה גפני: אני מבקש עכשיו דיון על העניין הזה.

משה גפני: אנחנו נסיים את הדיון, ואני אבקש מהיועצת המשפטית שהיא תגיד לגבי הסעיף הזה, 9ו, ניסוח והכול, ואני אבקש להצביע על זה.

משה גפני: לאחר מכן אנחנו נמשיך בכל הסעיפים האחרים.

רונן פרץ: אני רק רוצה לחזור על מה שאמרתי.

רונן פרץ: ההחלטה למסות את ראש הממשלה הייתה החלטה פרסונלית, על בנימין נתניהו באופן ספציפי.

רונן פרץ: כמו שאמרתי, היא לא הייתה על אף ראש ממשלה אחר, והיא גם לא תהיה על שום ראש ממשלה אחר בגלל החוק שנכנס ב-2018.

רונן פרץ: אני חושב שאין לזה הצדקה, ולא היינו רוצים להיות פה, אין לנו כוונה כזו.

רונן פרץ: העניין הוא שפקיד השומה לוחץ אותנו מאוד מאוד חזק לקיר בגלל שנת 2013.

רונן פרץ: אני חושב שאין הצדקה לחייב באופן אישי את ראש הממשלה.

רונן פרץ: מעבר לזה, אמרתי את כל הדברים.

מיקי לוי: גם אם זה יעבור, אדוני, אני שואל על נושא המס.

מיקי לוי: בנושא המס.

משה גפני: רק שנייה.

משה גפני: אתה סיימת?

רונן פרץ: כן.

משה גפני: תודה.

משה גפני: אני רוצה את משרד המשפטים ואת רשות המיסים.

משה גפני: משרד המשפטים, אורן פונו.

עודד פורר: מתי חברי הכנסת יוכלו להתייחס?

משה גפני: אחרי שהם מסיימים.

אחמד טיבי: אגב, אדוני, בנוסח הבקשה יש טעות בוטה, שיכולה לעצור דיון.

אחמד טיבי: כתוב חלופי ולא חליפי.

אחמד טיבי: זה בניגוד להסכם הקואליציוני.

אחמד טיבי: בעברית זה חליפי.

רונן פרץ: היושב-ראש, אם אפשר עוד הערה אחת לפני שהם מתייחסים.

רונן פרץ: צריך להגיד שיש איזשהו תיקון שהיועצת המשפטית תיכף תקריא אותו, ורק להבהיר את הנקודה.

רונן פרץ: גילום המס הזה מתייחס אך ורק להוצאות שאוצר המדינה משלם לראש הממשלה מתוקף היותו ראש ממשלה.

משה גפני: אנחנו באנו גם לסדר את זה.

משה גפני: היועצת המשפטית תתייחס לזה.

עודד פורר: אפשר שתעבירו לנו את המכתב?

עודד פורר: את כל המכתב.

מיקי לוי: זה אומר שהחליפי לא?

רונן פרץ: על החליפי אין מס.

רונן פרץ: על החליפי אין מס.

רונן פרץ: על ראש הממשלה הבא לא יהיה מס.

רונן פרץ: המס הוא רק על ראש הממשלה בנימין נתניהו.

משה גפני: תודה.

משה גפני: רונן, תודה.

משה גפני: אורן, בבקשה, משרד המשפטים.

משה גפני: אתה מייצג את היועץ המשפטי לממשלה, בבקשה.

אבינעם סגל-אלעד: אני אציג כמה דברים, אחרי זה ניגע ספציפית לגבי המשרד.

אבינעם סגל-אלעד: קוראים לי אבינעם סגל-אלעד, משרד המשפטים.

אבינעם סגל-אלעד: כרגע אני מבין שאין תיקון בנוסח, אבל כן חשוב לי לציין את זה שכרגע בנוסח מבחינתנו חסרים שני דברים מהותיים.

אבינעם סגל-אלעד: אחד זה ששירותים וטובות ההנאה המשתלמים או הניתנים מאוצר המדינה.

אבינעם סגל-אלעד: זה לא כתוב כרגע בנוסח, זה כתוב בנוסח של פקודת מס ההכנסה.

רם בן ברק: תסביר מה אמרת.

משה גפני: רק שנייה.

משה גפני: שנייה.

משה גפני: חבל שעושים את זה מהר.

משה גפני: אני מבקש מהיועצת המשפטית של הוועדה, לפני שאתה ממשיך, מה אנחנו הולכים לתקן בנוסח.

משה גפני: בבקשה.

שגית אפיק: מה שאנחנו חשבנו, כדי שהנוסח יהיה מחודד ומדויק – אני מקריאה עכשיו את 9ו בעמוד האחרון, זה בעמוד 7 אצלכם, שעוסק בגילום מס בשל תשלומים, שירותים וטובות הנאה.

שגית אפיק: הסעיף אומר: "מס הכנסה שהוטל על ראש ממשלה בתקופה שמיום" – תיכף נטפל "במיום".

שגית אפיק: אני מבינה, רונן, שהשורה הראשונה היא מ-2013, אז אולי צריך לשנות גם את התקופה.

רונן פרץ: זו טעות של רשות המיסים, אני חושש שיבואו אלינו אחורה למרות ההתיישנות.

רונן פרץ: אז אני רוצה למען הסר ספק, שלא נצטרך להגיע עוד פעם.

שגית אפיק: אנחנו נבדוק את זה.

שגית אפיק: מה שהם יכולים, שבע שנים אחורה, אבל נמצא פה גיא גולדמן, אולי הוא יתייחס לתקופה.

שגית אפיק: לעניין התקופה - - -

רונן פרץ: אני רק רוצה לוודא שאנחנו לא נחזור לפה עוד פעם.

שגית אפיק: בסדר.

שגית אפיק: לעניין התקופה, זה דורש התייחסות.

שגית אפיק: אנחנו רוצים להתאים את הנוסח לנוסח של החוק, חוק שעבר כאן בוועדה, שהחוק פוטר את ראש הממשלה מכל מיסוי, כמו שיש ביחס לנשיא בפקודת מס הכנסה.

שגית אפיק: פוטר את ראש הממשלה "מכל מיסוי ביחס לתשלומים, שירותים וטובות הנאה הניתנים מאוצר המדינה בקשר למילוי תפקידו כראש ממשלה".

עודד פורר: זה המשפט המשמעותי.

עודד פורר: איך מגדירים מה בקשר למילוי תפקידו כראש ממשלה ומה לא?

עודד פורר: זאת השאלה הגדולה.

שגית אפיק: יסבירו את זה משרד ראש הממשלה, איך הם מיישמים את התיקון.

שגית אפיק: יאמרו אולי משרד המשפטים איך הם רואים את הפרשנות של זה.

שגית אפיק: אבל זה הניסוח שמופיע גם בסעיף 9.

עודד פורר: זה הסיפור בעיניי.

שגית אפיק: בסעיף 9 לפקודת מס הכנסה, שזה סעיף שקובע את הפטור ממס ביחס לנשיא המדינה וביחס לראש הממשלה החל משנת 2018, בעקבות תיקון חקיקה שעבר כאן.

רם בן ברק: טובות הנאה שהוא מקבל מאוצר המדינה.

עודד פורר: בקשר למילוי תפקידו.

שגית אפיק: אני מקריאה.

שגית אפיק: "טובות הנאה הניתנים מאוצר המדינה לראש הממשלה בקשר למילוי תפקידו כראש ממשלה".

רם בן ברק: כלומר, שאני אבין, אם מחר הוא מוכר את המניות שלו וצריך לשלם רווחי הון, הוא חייב במס.

שגית אפיק: זה לא יחול על זה.

שגית אפיק: נכון.

שגית אפיק: נכון.

שגית אפיק: גם אנחנו שמנו לב לזה, ושוחחנו עם משרד ראש הממשלה אתמול בלילה.

שגית אפיק: משרד המשפטים, לא תפסנו אותם, לא חזרתם אלינו עד לרגע זה, אז לא יכולנו לומר לכם שבכוונתנו לעשות תיקון בנוסח, אבל לזכותנו ייאמר שחיפשנו אתכם מאתמול ועד היום בבוקר.

שגית אפיק: לא הצלחנו לקבל תשובה.

שגית אפיק: אלה התיקונים שאנחנו מכניסים.

עודד פורר: למה את לא קושרת את 9ה גם בעניין הזה של המיסוי?

עודד פורר: כי גם כאן יש עניין רטרואקטיבי.

שגית אפיק: 9ה זה סיפור אחר, על גילום.

שגית אפיק: אני לא יודעת למה הוא רטרואקטיבית, צריך לקיים עליו דיון אחר.

שגית אפיק: לגבי הסיפור זה, אני יודעת למה הבקשה היא לרטרואקטיביות, אני יודעת להסביר לכם אותה, כשהיושב-ראש ייתן לי הזדמנות, אני אדבר על זה.

מיקי לוי: בעניין הזה של השינויים, האם בתוך המסמך יש חליפי?

מיקי לוי: נשאר?

שגית אפיק: אנחנו עכשיו מדברים אך ורק על סעיף 9ו.

שגית אפיק: סעיף 9ו לא עוסק כרגע בראש ממשלה חליפי.

שגית אפיק: סעיף 9ו קשור להיסטוריה קצת אחרת, שתיכף נעמוד על ההשתלשלות העובדתית והמשפטית שלה, והוא עוסק אך ורק בראש הממשלה המכהן.

עודד פורר: מתי יציגו בפנינו את המספרים?

משה גפני: אוקיי.

משה גפני: בבקשה, משרד המשפטים.

אבינעם סגל-אלעד: אני חוזר, לגבי הנוסח, אלה בדיוק שני הדברים שהיו חסרים לנו בנוסח.

אבינעם סגל-אלעד: זה בוודאי מפחית את הקושי המשפטי שראינו בהצעה הזו.

אבינעם סגל-אלעד: אני כן - - -

בצלאל סמוטריץ': למה יש בו קושי משפטי אחרי התיקון הזה?

אבינעם סגל-אלעד: הקושי המשפטי שעדיין נשאר – נשאלתי למה יש עדיין קושי משפטי.

אבינעם סגל-אלעד: אנחנו סבורים שעדיין יש קושי משפטי מסוים גם אחרי התיקון – וזה בהיבט של הרטרואקטיביות.

אבינעם סגל-אלעד: גם הדיונים שהיו בזמנו לתיקונים בפקודת מס הכנסה נבעו מכאן ואילך.

אבינעם סגל-אלעד: יש בהיבט הרטרואקטיבי ממד פרסונלי.

רונן פרץ: על השומה הפרסונלית.

אבינעם סגל-אלעד: יש על זה פסיקה של בית המשפט העליון ביחס להחלטות של ועדות – פסיקה בנושא של גמלה של חברי כנסת, בג"ץ 971/99, שבו בית המשפט התערב, שדיברו על כך שברגע שיש ממד פרסונלי בהחלטה כזו של ועדה – שם זו הייתה ועדת הכנסת, פה זו ועדת הכספים – זה מעורר קושי משפטי.

אבינעם סגל-אלעד: אנחנו לא חושבים שזה קושי שהוא כדי מניעה משפטית, אבל אנחנו כן מציפים את הקושי הזה.

בצלאל סמוטריץ': אין קושי משפטי בזה שפקיד שומה נזכר בוקר אחד ומחליט להוציא שומה רטרואקטיבית ומאלץ אותנו לקבל החלטה?

אבינעם סגל-אלעד: לגבי פקיד שומה - - -

אופיר כץ: בטח שזה מגיע לפה, איך שאתה מגדיר את זה פרסונלי, כי הוא הראשון שהוגשה נגדו דרישה כזו.

ינון אזולאי: אין לך קושי של אכיפה בררנית דווקא לראש הממשלה נתניהו?

משה גפני: לא הבנתי, היות ולא למדתי משפטים, תחזור עוד פעם על הדברים.

משה גפני: מה זה מעורר ומה זה לא מונע?

אבינעם סגל-אלעד: יש אמירה - - -

משה גפני: לא, תחזור על מה שאמרת.

אבינעם סגל-אלעד: יש אמירה של היועץ המשפטי לממשלה שהסעיף הזה ספציפית מעורר קושי משפטי גם בנוסח החדש שלו.

אבינעם סגל-אלעד: יש קשיים משפטיים, היועץ המשפטי לממשלה לא על כל קושי משפטי אומר שאי אפשר לקבל החלטה כזו.

אבינעם סגל-אלעד: זו לא אמירה שאי אפשר לקבל החלטה כזו.

משה גפני: למה לא אמרתם לנו את זה?

משה גפני: אנחנו מחפשים אתכם יומיים.

משה גפני: לגבי זה, כן.

משה גפני: אנחנו מחפשים אתכם יומיים, אנחנו לא רוצים לעשות סתם, אנחנו רוצים לדעת את עמדתכם.

משה גפני: גם עכשיו אתם לא מבהירים – ותיכף נבדוק את העניין הזה, אבל אתם לא מבהירים באופן חד משמעי.

משה גפני: אתה אומר שאנחנו יכולים לעשות את זה, אבל יש קושי משפטי.

משה גפני: לא אמרתם לנו את זה.

אבינעם סגל-אלעד: העמדה הזאת שוקפה למשרד ראש הממשלה ביומיים האחרונים והרבה לפני.

משה גפני: תודה.

משה גפני: תודה רבה.

משה גפני: תודה, בסדר, הבנתי.

משה גפני: אני לומד לאט-לאט, בכל אופן, לא למדתי משפטים באוניברסיטה, אז אני לומד מה שאתם אומרים.

שלמה קרעי: הקושי המשפטי לא צריך להפריע לנו.

שלמה קרעי: אדוני היושב-ראש, הקושי המשפטי לא צריך להפריע לנו, כי פקיד השומה עושה את זה בניגוד לעמדת רשות המיסים.

משה גפני: אורן, בבקשה.

משה גפני: תודה רבה, טוב שאתה מעיר את תשומת ליבי.

משה גפני: אורן, בבקשה.

עודד פורר: למה לא מעורר קושי משפטי?

עודד פורר: קודם כל, ראש הממשלה, כמו כל אזרח - - -

משה גפני: תנהלו דיון, אתם יודעים מה?

עודד פורר: לא צריך, הוא משנה את החוק לטובתו.

שלמה קרעי: כי פקיד השומה משנה את הכול נגדו.

משה גפני: הנה, עכשיו מתחיל – שלמה, אני מבקש להפסיק.

משה גפני: שלמה.

עודד פורר: כשיש - - - לפקיד שומה יש מסלול שבו - - -

משה גפני: עודד, מספיק.

קריאה: מסלול נתניהו.

עודד פורר: לא, מסלול אזרח.

עודד פורר: מסלול של כל אזרח.

משה גפני: זו חוצפה ההתנהגות הזאת.

משה גפני: אני אומר לא לדבר, ומדברים.

משה גפני: אני רוצה לשמוע אותו.

משה גפני: חיפשנו אותם יומיים, לא מצאנו, עכשיו הם פה.

משה גפני: אורן

אורן פונו: העמדה לגבי סעיף 9, מסר אבינעם - - -

עודד פורר: רק מי אדוני?

אורן פונו: סליחה, אורן פונו, ראש אשכול עבודת ממשלה, משרד המשפטים.

משה גפני: הוא חתום על המכתב שמקודם רונן הקריא.

עודד פורר: שיצלמו אותו.

אורן פונו: לגבי העמדה לגבי סעיף 9, שאנחנו נמצאים היום במישור של גילום ולא במישור של המיסוי, אבינעם התייחס.

אורן פונו: האמת היא שהגעתי לגבי הסעיפים האחרים בהצעה.

אורן פונו: אני מבין שאדוני רצה לשאול על המכתב מ-2016.

אורן פונו: אותו מכתב נכתב כאיזושהי עמדה עקרונית כאשר הוא מדבר על הנושא – החלק של המכתב עוסק בנושא של הוצאות.

אורן פונו: כל מה שקשור בהחלטת ועדת הכספים ובנוהל ההוצאות במשרד ראש הממשלה, אותו נוהל שהוצא בהמשך להחלטת ועדת הכספים, הוא עוסק בצד של המימון.

אורן פונו: בעמדה העקרונית שהוצאות שכרוכות בתפקידו של ראש הממשלה, המדינה תישא בעלות שלהן בהיבט המימוני.

אורן פונו: מעבר לכך, יש איזושהי אמירה שכתוב בסוף שהיא אמירה עקרונית, אנחנו גם לא עוסקים בשומה פרטנית.

אורן פונו: היה פה נציג רשות המיסים, גם יש הוראות סודיות ודברים כאלה, אבל הייתה אמירה עקרונית של רשות המיסים שהוצאה שהיא לנוחות המעביד היא הוצאה שלא חייבת במס.

אורן פונו: ברמה של היישום עצמו, המכתב שלי לא עסק.

אורן פונו: אני כן יכול להגיד – כי אני מבין שאדוני שאל, אני עונה למשהו שהבנתי שאולי אדוני שואל.

אורן פונו: אני יכול להגיד שאחר כך - - -

משה גפני: מה שאני שואל, מה עמדתכם לגבי הסעיף הזה כפי שהקריאה אותו היועצת המשפטית?

אורן פונו: התחלתי מהסוף, שאת העמדה מסר אבינעם לעניין סעיף הגילום.

אורן פונו: אנחנו לא נמצאים פה היום בשאלה של פטור ממס.

אורן פונו: אבל רציתי להוסיף, כדי שהמכתב לא יישאר בקונטקסט מנותק, שבהחלט הוגשה עתירה לאחר מכן, ואגב העתירה הוגשה עמדת מדינה לבג"ץ, שנאמרו שם מספר אמירות שקשורות בשאלה מה התפיסה לגבי היישום; המכתב שלי לא התייחס ליישום.

אורן פונו: בעקבות אותה עתירה, המדינה הודיעה לבג"ץ שהוקם צוות שיעסוק במיסוי של מעון ראש הממשלה, ובעקבות אותו צוות, לאחר מכן הגיעה הצעת החוק שפטרה.

אורן פונו: זאת אומרת, הייתה פה איזושהי השתלשלות, המכתב עצמו לא היה מנותק מהקשר לפני-אחרי.

אורן פונו: אז אם זאת השאלה של אדוני - - -

משה גפני: והעתירה נמשכה?

אורן פונו: העתירה נמשכה – אני לא רוצה - - -

משה גפני: לא חשוב פרשנות, מבחינת העובדות.

אורן פונו: בזה שהמדינה הקימה צוות שייבחן את היישום הפרטני, נוכח המורכבות של נכס פרטי שממומן על ידי המדינה, העתירה באה – לא יודע אם פורמלית נדחתה, או אם הייתה שם איזושהי החלטה.

משה גפני: אורן, אתם לא מתנגדים לסעיף הזה שאנחנו מדברים עליו.

אורן פונו: אבינעם אמר את העמדה, הוא דיבר על קושי.

משה גפני: תודה רבה.

משה גפני: רשות המיסים.

משה גפני: כן, רונן.

רונן פרץ: אני רק רוצה להבהיר, כמנכ"ל משרד ראש הממשלה, אני אומר באופן חד משמעי: משרד ראש הממשלה לא משלם לראש הממשלה הוצאות פרטיות.

רונן פרץ: כל ההוצאות שמשרד ראש הממשלה משלם הן מתוקף היותו ראש הממשלה.

רונן פרץ: הוצאות פרטיות אנחנו לא משלמים, וזה לא כאן בדיון בכלל.

משה גפני: תודה רבה.

משה גפני: רשות המיסים, ואחר זה שאלות.

עודד פורר: אני מבקש שאלה לאגף התקציבים, לגבי הנומרטור והעלויות שלו.

משה גפני: שכחתי ממנו, טוב שהזכרת.

משה גפני: רשות המיסים, בבקשה.

משה גפני: גיא גולדמן, רשות המיסים, מבכירי רשות המיסים.

גיא גולדמן: ההחלטה פה היא לא בעניין מיסוי, אלא בעניין גילום הוצאות - - -

שלמה קרעי: בוודאי שכן בעניין מיסוי.

שלמה קרעי: למה יצא פקיד שומה עם מיסוי, כשהעמדה של רשות המיסים הייתה נגד?

גיא גולדמן: אני לא רוצה להתייחס - - -

עודד פורר: אולי נתחיל לעשות פה דיוני שומה?

גיא גולדמן: אני לא רוצה להתייחס לשומה שכן יצאה, או לא יצאה.

שלמה קרעי: למה לא להתייחס?

שלמה קרעי: אנחנו רוצים לשמוע.

גיא גולדמן: כי לא מתייחסים - - -

משה גפני: גיא, אתה לא עונה על שאלות שאני לא הרשיתי לשאול אותן.

משה גפני: אני מבקש קודם שתציגו את העמדה.

שלמה קרעי: אתם מאפשרים לפקידי שומה לעבוד בניגוד לעמדת מנהל רשות המיסים?

משה גפני: שלמה, אני לא מבין.

משה גפני: נתתי לו לדבר, אני מבקש לאפשר לו לדבר.

עודד פורר: כחול-לבן איבדו את זה לגמרי, הם משתוללים.

עודד פורר: הנציגים של כחול-לבן פה.

גיא גולדמן: - - - לא יצאה, כפי שנאמר, שומה בניגוד לדעתו של מנהל הרשות, דבר כזה לא קרה.

גיא גולדמן: זה לא באחריותו של מנהל הרשות להוציא שומות, וגם לא יצאה שומה בניגוד לדעתו של מנהל הרשות.

שלמה קרעי: בניגוד לעמדה המקצועית, לא בניגוד לדעתו.

שלמה קרעי: בניגוד לעמדה המקצועית - - -

מיקי לוי: הוא אומר לך שלא יצא שום דבר, אתה חוזר על זה?

משה גפני: שלמה, אני מבקש להפסיק.

משה גפני: אני לא הבנתי, אתה עונה להם עכשיו?

משה גפני: אני לא מסכים שתענה לכלום.

משה גפני: בבקשה, גיא, תענה לגבי הסעיף הזה.

מיקי לוי: אפילו אותם – אני נותן להם כבוד ולא תוקף אותם.

מיקי לוי: הם לא אשמים.

משה גפני: גיא, תענה.

משה גפני: השאלה מה עמדתכם לגבי הסעיף הזה.

משה גפני: אני רוצה לדעת על כל השתלשלות הדברים.

גיא גולדמן: מדבור בהחלטה לגילום מס על ידי מעביד, הוצאות מעביד.

גיא גולדמן: אנחנו לא מדברים על מיסוי.

משה גפני: המדינה לא הוקמה היום.

משה גפני: למיטב ידיעתי, היא הוקמה הרבה קודם.

משה גפני: אני רוצה לדעת מה עמדת רשות המיסים לגבי מיסוי על הוצאות של ראש הממשלה לצורך עבודתו כראש ממשלה.

משה גפני: מה עמדתכם בעניין הזה?

גיא גולדמן: החוק - - -

משה גפני: החוק – אנחנו נדע.

משה גפני: תגיד אתה מה עמדתכם.

גיא גולדמן: אין לנו עמדה, בעניין של גילום.

גיא גולדמן: גילום מעביד, גילום שנעשה על ידי המעביד – אין לנו עמדה.

משה גפני: לא הבנתי.

משה גפני: ראש ממשלה חייב לשלם מס על ההוצאות שלו בתפקידו כראש ממשלה?

משה גפני: חייב לשלם מס?

גיא גולדמן: כרגע – משנת 2018 - - -

משה גפני: לא יודע כרגע – אתמול, מחר.

ינון אזולאי: מה העמדה, לא מה כרגע.

בצלאל סמוטריץ': ולפני 2018?

משה גפני: רגע, לא הבנתי.

משה גפני: גיא, תסתכל עליי, אל תענה לאף אחד, בגלל שאני רוצה להיות ממוקד.

משה גפני: אני לא רוצה לעשות טעויות.

משה גפני: רשות המיסים, היא גובה את הכסף, את המס, כל מה שנקבע – גילום, לא גילום, לא חשוב.

משה גפני: אני רוצה לדעת, במהלך כל השנים, האם עמדת רשות המיסים היא כזאת שצריך לגבות מס מראש ממשלה לצורך מילוי תפקידו בהוצאות שהן לצורך מילוי תפקידו?

גיא גולדמן: המצב המשפטי וטובת המעביד זה דבר שהוקרא פה לפני ההפסקה.

גיא גולדמן: זה המצב המשפטי.

גיא גולדמן: לגבי מצב חוקתי כזה או אחר, אנחנו לא נתייחס להליכים שנעשו או לא נעשו.

משה גפני: לא.

משה גפני: לא הבנתי, אתם דיברתם כשאני לא הייתי?

גיא גולדמן: לא דיברתי עם אף אחד, אדוני.

משה גפני: אמרת שדיברתם בחוץ.

גיא גולדמן: אבל אין לי עמדה עכשיו.

גיא גולדמן: אין לי.

משה גפני: אני שואל שאלה.

משה גפני: אל תחלק את זה לכמה חלקים.

משה גפני: אני שואל – גביתם מראש ממשלה כלשהו במהלך כל השנים מס על דברים או הוצאות שהן לצורך מילוי תפקידו, כן או לא?

גיא גולדמן: אני לא יכול לענות אם גבינו או לא גבינו מס.

גיא גולדמן: אני גם לא יודע, אגב.

קריאה: למה אתה לא יכול?

מיקי לוי: תגיד לא.

משה גפני: מה אתה לא יודע?

גיא גולדמן: אני גם לא יודע אם גבינו או לא גבינו.

משה גפני: אתה ותיק, אני סומך עליך כל הזמן ברשות המיסים.

משה גפני: אם אתה לא יודע, אז אני לא יכול לסמוך עליך.

שלמה קרעי: - - - עמדה של רשות המיסים.

בצלאל סמוטריץ': - - - אתה מפריע לו - - -

משה גפני: תעשו לי טובה.

משה גפני: באמת, אתם רוצים להיות כל אחד יותר – אני רוצה תשובה, גיא.

משה גפני: אני לא מתכוון להרפות ממכם.

משה גפני: אתם מהווים גורם מרכזי בכל העניין הזה.

משה גפני: אתה יודע מה?

משה גפני: אתם מוציאים שומה וכל מיני דברים, אתה לא יודע לענות כאן בוועדה – אנחנו ועדת השירות.

משה גפני: אתה לא יודע לענות לי אם חייבים או לא חייבים, אתה גם לא יודע מה העובדות, אתה לא יודע שום דבר, ואתם מעמידים אותנו במצב הכי לא נעים שיכול להיות.

משה גפני: מה אני אומר לעם ישראל, אם רשות המיסים – אתם חלק מאתנו.

משה גפני: בכלל, למה מנהל רשות המיסים לא כאן?

משה גפני: למה?

משה גפני: מכל דיון כזה בורחים?

משה גפני: רק אני צריך לעמוד בחזית?

משה גפני: תנו תשובות.

משה גפני: שילמו מס ראשי ממשלה לדורותיהם – כן או לא?

משה גפני: תשובה.

שלמה קרעי: אני אענה לך – לא.

משה גפני: אתה ממש עוזר לי.

משה גפני: לא מפסיק לעזור לי מהבוקר.

משה גפני: אתה מזיק בלי סוף.

משה גפני: כן, גיא.

גיא גולדמן: אין לי תשובה לשאלה הזאת, אדוני.

גיא גולדמן: אני לא יודע אם שילמו מס או לא.

משה גפני: תודה רבה.

משה גפני: היועצת המשפטית, אני מבקש שתתייחסי לעניין.

שגית אפיק: אני אסביר את המסגרת הדיונית שיש לנו.

משה גפני: דרך אגב, אם הייתי אופוזיציה, הייתי יורד מכל הסיפור הזה.

משה גפני: אתם לא מבינים מה שהולך פה.

משה גפני: בבקשה, שגית.

מיקי לוי: אחלה הצעה, אדוני היושב-ראש, אנחנו לא מקבלים אותה.

עודד פורר: אני כאופוזיציה אשמח להתייחס.

עודד פורר: אם תיתן לי, אני אשמח להתייחס.

משה גפני: מיקי, נדבר עוד על העניין הזה.

מיקי לוי: אתה צודק.

מיקי לוי: אני יודע על מה אתה מדבר.

שגית אפיק: אני אסביר את המסגרת הדיונית שאנחנו נמצאים בה, ואחר כך אני אסביר את ההשתלשלות העובדתית - - -

מיקי לוי: איזה סעיף בבקשה?

שגית אפיק: עוד לא סעיף, אני מסבירה כללי.

שגית אפיק: אחר כך אני אסביר את ההשתלשלות העובדתית כמי שליוותה את הוועדה הזאת.

שגית אפיק: אני אסביר את המסגרת הדיונית שאנחנו נמצאים בה, ולאחר מכן אני אסביר את ההשתלשלות העובדתית שאני מכירה כמי שמלווה את הוועדה הזאת מאז שהעניין הזה התחיל, ואני אתן את ההתייחסות המשפטית לנושא.

לחוק יסוד: היישום של החלטת הממשלה - - -

משה גפני: אני אקבל מכתב עכשיו מהשרים.

שגית אפיק: אני אתייחס לזה, כיוון שקיבלנו מכתבים לאורך השנים, וזה חלק מההתייחסות שלי שתהיה בהמשך.

שגית אפיק: היישום של החלטת השכר היא על ידי הממשלה.

שגית אפיק: הוועדה קובעת את העקרונות, ולא סתם אמרתי שההחלטה לא מפורטת.

שגית אפיק: היא קובעת עקרונות, כשהיא מסבירה את העקרונות שהיא קובעת אותם בהחלטת השכר.

שגית אפיק: הממשלה אמורה ליישם אותה, משרד ראש הממשלה במקרה הזה, כשמדובר בראש הממשלה, היישום צריך להיעשות על ידו.

שגית אפיק: עכשיו אני עוברת למיסוי.

שגית אפיק: למה הסברתי את כל זה?

שגית אפיק: כי אנחנו נמצאים כרגע בנושא החלטת שכר והבקשה שבפניכם היא גילום על מיסוי שהוטל על ראש הממשלה בשנים שמופיעות כאן, או בשנות עבר.

מיקי לוי: מ-2009?

שגית אפיק: אני לא יודעת.

מיקי לוי: כך כתוב.

שגית אפיק: כתוב בשנת 2009, כן.

שגית אפיק: למעשה, עד שנת 2015 – ואני אומרת את הדברים על אף שגיא אולי לא אמר אותם כאן, אבל בפרוטוקולים שהוועדה קיימה ביחס לדיונים בהצעת החוק של חבר הכנסת מיקי זוהר, אמרה רשות המיסים שלאורך השנים ההנחה של רשות המיסים ביחס לכל התושבים היא שתשלום המס הוא תשלום אמת על ידי הנישום, ולכן ככל שהם נדרשו אחרת הם לא בדקו שומות של ראשי ממשלה.

שגית אפיק: גיא מהנהן בראש, בשביל הפרוטוקול - -

גיא גולדמן: נכון מאוד.

שגית אפיק: - - והוא מסכים איתי.

שגית אפיק: וגיא אמר במהלך הדיונים האלה: רשות המיסים לא נדרשה לשאלה האם על ראש ממשלה לשלם מס או לא לשלם מס, כיוון שהיא לא בדקה את השומות.

שגית אפיק: היא עושה בדיקה ל-2% מהשומות, וככל הנראה לא נפלו לידיה שומותיהם של ראשי הממשלה.

בצלאל סמוטריץ': רק כדאי שהפרוטוקול יציין גם את החיוך של היועצת המשפטית לוועדה במשפטים האלה.

שגית אפיק: בשנת 2015 הוגשה עתירה לבית המשפט, ובעתירה נטען כי יש למסות את ראש הממשלה בעד תשלומים וטובות הנאה שהוא מקבל ממשרד ראש הממשלה מתוקף תפקידו.

שגית אפיק: המונח טובות הנאה, לטובת חבר הכנסת רם בן ברק, הוא מונח משפטי שמדבר על כך שגם למשל הרכב שמקבלים חברי הכנסת, או רכב ליסינג שמקבל כל עובד, הוא טובת הנאה שמעניק לו המעביד לצורך מילוי תפקידו, או לצרכים אחרים, לא כל עובד מקבל את הרכב לצורך מילוי תפקידו.

שגית אפיק: אבל פקודת מס הכנסה קובעת שיש לשלם מס בעד טובת הנאה כזאת, כיוון שלצד הצורך של העובד ברכב כדי להגיע לעבודתו, יש לו גם טובת הנאה נוספת שהוא נהנה בה באופן פרטי.

משה גפני: אתה מדבר על שווי שימוש?

בצלאל סמוטריץ': כן.

בצלאל סמוטריץ': אחת הגניבות הכי גדולות.

משה גפני: כן, זה נכון.

בצלאל סמוטריץ': אחת הגניבות הכי גדולות – ארבעה מיליארד שקל למדינה.

עודד פורר: ארבע שנים היו לך בממשלה.

עודד פורר: איפה ראש הממשלה - - - שכזה נוגע לאזרחים, זה לא מעניין.

בצלאל סמוטריץ': ארבעה מיליארד שקל בשנה, גניבה מהאזרחים לקופת המדינה.

בצלאל סמוטריץ': בניגוד לכל הרציונל של פקודת המיסים - - - לצורך יצירת ההכנסה.

עודד פורר: ארבע שנים, מיקי, אני נלחם פה עם הצעת חוק לטובת העצמאיים שהרכב משמש אותם רק לעבודה.

עודד פורר: רק לעבודה.

משה גפני: תודה רבה.

משה גפני: מיקי, משפט.

מכלוף מיקי זוהר: אני מסכים אתם לחלוטין, שהגיעה העת לעשות שינוי דרמטי בשווי שימוש רכב.

משה גפני: נכון, מסכים.

מכלוף מיקי זוהר: הדבר הזה הפך להיות גזלה של הציבור.

מכלוף מיקי זוהר: צודק חבר הכנסת סמוטריץ' - -

עודד פורר: תעשו את ביחד.

עודד פורר: מיקי, תעשו את זה ביחד.

מכלוף מיקי זוהר: - - וצודק חבר הכנסת פורר.

מכלוף מיקי זוהר: קואליציה-אופוזיציה יחד צריכים לחולל את השינוי הזה.

מכלוף מיקי זוהר: צריך לחולל את השינוי הזה משום שלא יתכן שיגבו מאנשים כסף שהם משתמשים רוב הזמן ברכב שלהם - -

משה גפני: מסכים.

מכלוף מיקי זוהר: - - אגב ראש הממשלה לא נוסע ברכב השרד שלו לשום מקום כדי לבלות עם משפחתו.

מכלוף מיקי זוהר: הרכב הזה מבוקר עד ערב משמש אותו לעבודתו.

אנטאנס שחאדה: לא עושה שימוש פרטי?

מכלוף מיקי זוהר: לא עושה בו שימוש פרטי אף פעם.

קטי קטרין שטרית: גם מחייבים - - - מחייבים אותו לרכב משוריין.

מאי גולן: גם מחייבים אותו, זה לא משהו - - - הוא מחויב לנסוע אתו.

קטי קטרין שטרית: מחייבים אותו ברכב משוריין.

מאי גולן: אלה דרישות של השב"כ.

מאי גולן: אלה דרישות של השב"כ, הוא לא מעוניין - - -

עודד פורר: אני מסכים שכולם – לא יכול להיות שאחד כן ואחד לא.

משה גפני: תודה רבה, שגית, תמשיכי.

משה גפני: בבקשה היועצת המשפטית.

שגית אפיק: סביב שנת 2015, בהמשך - - -

רם בן ברק: מדובר בטובת הנאה שמתקבלת מהמדינה בלבד, בזה מדובר.

שגית אפיק: כן.

שגית אפיק: מהמעביד.

שגית אפיק: מהמעביד.

שגית אפיק: אנחנו מדברים כאן על המדינה כמעביד של ראש הממשלה, ולכן גם חידדנו בנוסח שמדובר בהוצאות הקשורות בקשר למילוי תפקידו.

רם בן ברק: רק לתקן, לכן ההערה שלי הייתה במקום לפני תיקון הנוסח.

משה גפני: כן, אנחנו מתקנים את זה.

רם בן ברק: כי מיקי זוהר אמר שאני לא מבין על מה אני מדבר.

משה גפני: לא, לא, לא.

משה גפני: אתה דיברת על משהו אחר, כאילו מדברים פה על שוחד.

משה גפני: זה לא, זה מונח משפטי שאנחנו פה בוועדה משתמשים בו קבוע.

משה גפני: בבקשה.

שגית אפיק: בשנת 2015, במקביל כנראה לעתירה שהוגשה, יצא אותו מכתב שהוקרא כאן מטעם משרד המשפטים, ובו נאמר שעד לאותו מועד, המדינה – רשות המיסים, משרד המשפטים – הפרשנות המקובלת הייתה שראו בהוצאות שמקבל ראש הממשלה כהוצאות לנוחות המעביד, ולכן הן לא מוסו.

שגית אפיק: במסגרת אותה עתירה, כעבור שנתיים, נדמה לי, שהיא התנהלה, הודיעה המדינה שהיא נכנסת להליך של קביעת נוהל ביחס למיסוי ההוצאות על מעונו הפרטי של ראש הממשלה.

שגית אפיק: היא הקימה צוות בין-משרדי שהיה מורכב ממשרד ראש הממשלה, משרד המשפטים, רשות המיסים והחשב הכללי במשרד האוצר.

שגית אפיק: משהיא הודיעה שהיא הולכת לבחון את הנושא הזה, העתירה נמחקה, בין היתר, גם בהסכמת העותר.

שגית אפיק: הנוהל שנקבע על ידי הצדדים זה נוהל שלא הובא לאישור ועדת הכספים מעולם.

שגית אפיק: זה נוהל שנקבע במסגרת אותו צוות בין-משרדי.

שגית אפיק: הוועדה כן דנה בו במסגרת תיקון החוק, שתיכף אני אדבר עליו.

שגית אפיק: אבל אני אומר, הנוהל הזה בגדול הכיר בעובדה שראש הממשלה נושא בתפקיד ייחודי שבו עליו לעבוד 24 שעות, שבעה ימים בשבוע; ומתוקף תפקידו זה למעשה ישנן הוצאות רבות שעל המדינה כמעסיקתו, כמעביד, לשאת בהן.

שגית אפיק: אני מתייחסת לנוהל, אדוני היושב-ראש, שנעשה על ידי הצוות.

שגית אפיק: באותו הנוהל קבע הצוות חלוקה של המעון הפרטי, כך שחלק מהחדרים יהיו חדרים שייקראו פרטיים, כגון חדר כביסה; וחלק מהחדרים יהיו חדרים ציבוריים, כגון משרד, או חדר מאבטחים, וחלק מהחדרים יהיו הוצאה מעורבת.

שגית אפיק: הוצאה מעורבת זה אומר שזה מקום כמו הסלון שהוא גם משמש כהוצאה פרטית, אבל הוא גם משמש כהוצאה ציבורית מכיוון שמתקיימות בו גם פגישות עבודה.

שגית אפיק: לאחר שיצא הנוהל הזה – ואני מצטטת דברים שנאמרו כאן בפרוטוקולים של הדיונים על החוק.

עודד פורר: מתי הנוהל יצא?

שגית אפיק: הנוהל יצא בשנת 2017, נדמה לי, דרורית?

דרורית שטיינמץ: כן.

שגית אפיק: לאחר שיצא הנוהל הזה – ודרורית, תתקני אותי או תתייחסי בעצמך – אנחנו הבנו בדיון בוועדה – הנוהל הזה, כפי שאמרתי, לא הובא אלינו – שלא הצליחו ליישם אותו.

שגית אפיק: דרורית מהנהנת לחיוב.

שגית אפיק: לא הצליחו ליישם אותו.

שגית אפיק: דרורית אמרה את זה כאן על השולחן, ולא ידעו איך למסות, מה למסות, וכמה למסות.

שגית אפיק: אני כבר אומר שכבר בתקופה הזאת נעשו פניות לוועדה לנסות למצוא פתרונות, לנסות למצוא אולי נוהל אחר, והוועדה, דווקא מתוך המקום שהיא ממעטת בפתיחת החלטות השכר של השרים, סברה שהיא מעדיפה להשאיר את העניין למשרד ראש הממשלה למצוא את הפרשנות הנכונה, ולנסות למצוא את הנוהל שהם כן יודעים לעבוד אתו.

שגית אפיק: אנחנו חזרנו ופנינו – כשפנו אלינו, חזרנו בתשובות: תכינו נוהל, תביאו אותו בפני הוועדה, ואנחנו נראה איך נוכל להתמודד אתו.

שגית אפיק: לא הבאנו בפני הוועדה בקשה לגילום, לא הבאנו בפני הוועדה שום דבר אחר שהמטרה שלו הייתה לתקן את החלטת השכר.

שגית אפיק: אבל לא נמצאו פתרונות אחרים, ובסופו של דבר חבר הכנסת מיקי זוהר הגיש הצעת חוק פרטית שמתקנת את סעיף 9 לפקודת מס הכנסה.

שגית אפיק: סעיף 9 לפקודת מס הכנסה, לפני התיקון שלו, קבע שנשיא המדינה פטור ממס בשל תשלומים וטובות הנאה שמשתלמים לו על ידי המדינה בקשר ישיר עם מילוי תפקידו.

שלמה קרעי: את מדברת על בית הנשיא, לא בביתו הפרטי.

שגית אפיק: ובביתו הפרטי, גם.

שגית אפיק: אותו דבר.

שגית אפיק: הצעת החוק של חבר הכנסת מיקי זוהר ביקשה להשוות ולקבוע שהחקיקה הזו תחול גם ביחס לראש הממשלה מפאת תפקידו הייחודי, כפי שנכתב באותו נוהל, ומפאת הדמיון שאולי ישנו בממלכתיות התפקיד בין ראש הממשלה לבין נשיא המדינה.

שגית אפיק: הוועדה קיבלה את העיקרון הזה.

שגית אפיק: עמדת משרד המשפטים באותו דיון הייתה שנכון יותר יהיה שהוועדה לא תקבע פטור ממס, אלא שהיא תקבע גילום ממס.

שגית אפיק: משרד המשפטים ציין בפני הוועדה בעיניו שיטת הגילום היא שיטה נכונה יותר, לקבוע את אותו פטור, לכאורה, בדרך אחרת, בדרך של גילום.

שגית אפיק: גילום ממס, המשמעות שלו היא שהמדינה משלמת גם לרשות המיסים וגם לעובד.

שגית אפיק: והוועדה לא קיבלה את העמדה הזאת.

שגית אפיק: משרד המשפטים ציין, כמו שהוא מציין גם היום - - -

שלמה קרעי: זה לא גם וגם, שגית.

שלמה קרעי: זה לא גם וגם.

שלמה קרעי: המדינה משלמת לעובד את מה שהוא משלם לרשות המיסים.

שגית אפיק: נכון.

משה גפני: זה גם וגם.

משה גפני: משלמים כפול.

משה גפני: אנחנו לא קיבלנו את זה.

שלמה קרעי: הבנתי, אבל זה לא כפול.

משה גפני: אנחנו לא קיבלנו את זה.

משה גפני: אנחנו אמרנו פטור.

משה גפני: גילום זה טוב בשביל להעלות את - - -

שגית אפיק: הוועדה לא קיבלה את העיקרון הזה.

שגית אפיק: משרד המשפטים ציין שישנו קושי משפטי עם הצעת החוק שקובעת פטור ממס, כפי שהוא מציין גם עכשיו, למרות שאז המלצתו בפה מלא הייתה ללכת דווקא על החלטת גילום.

שגית אפיק: אגב, ההבדל בין פטור להחלטת גילום – וזו תשובה גם לעותר שפנה אליי אתמול.

שגית אפיק: ועדת הכספים מוסמכת לקבוע את הגילום בהחלטת השכר.

שגית אפיק: היא עשתה את זה מספר פעמים בהחלטות השכר, לרבות לגבי כלי הרכב גם של חברי הכנסת וגם של השרים.

שגית אפיק: לעומת זאת, פטור ממס זה דבר שצריך להיעשות בחקיקה ראשית, ולוועדת הכספים אין סמכות לעשות אותו, אלא בחקיקה.

שגית אפיק: מה שבפני

שגית אפיק: כם הוא גילום ולא פטור, ואי אפשר לראות בו לא סוג של פטור, גם לא מעין פטור.

שגית אפיק: מדובר בגילום, ולכן העמדה שלי היא שהוועדה מוסמכת לדון.

עודד פורר: שגית, מה שהונח בפני הוועדה ב-2017 היה מ-2017 ואילך.

עודד פורר: לא היה אחורה.

שגית אפיק: אני אסביר.

שגית אפיק: אני אסביר.

שגית אפיק: אני אסביר.

בצלאל סמוטריץ': שנייה.

בצלאל סמוטריץ': עוד שאלה.

בצלאל סמוטריץ': מה שאת אומרת, שגית, אנחנו עושים תהליך עקום, כי הדבר הנכון היה בחקיקה - - -

משה גפני: את סיימת, שגית?

משה גפני: רגע, בצלאל.

בצלאל סמוטריץ': גפני, אנחנו שואלים שאלות.

בצלאל סמוטריץ': נדמה לי שלכולם ברור שבוודאי הוצאות שקשורות למילוי תפקידו של ראש הממשלה לא אמורות להיות ממוסות בכלל.

בצלאל סמוטריץ': מה את אומרת?

בצלאל סמוטריץ': הוועדה לא מוסמכת במסגרת החלטה לקבוע את זה, אלא צריך חקיקה ראשית.

בצלאל סמוטריץ': זאת אומרת, דרך המלך הייתה להבהיר בחקיקה ראשית שהוצאות שאוצר המדינה משלם לראש הממשלה בקשר למילוי תפקידו אינן ממוסות בכלל – אגב, על בסיס הרציונל הקיים, שהוצאה ששימשה ליצירת ההכנסה, לצורך העניין, אינה צריכה להיות ממוסה, אז הכול עקום.

שגית אפיק: אני אתייחס לדבריך, אבל עשינו את זה.

שגית אפיק: זה בדיוק העניין.

שגית אפיק: עשינו את זה.

שגית אפיק: הוועדה חוקקה.

בצלאל סמוטריץ': אני מבין, רק לא עשינו את זה רטרו.

שגית אפיק: אני אסביר.

שגית אפיק: עשינו את זה.

בצלאל סמוטריץ': הבנתי, הבנתי, רק לא עשינו רטרו.

שגית אפיק: בשנת 2018 החוק של חבר הכנסת מיקי זוהר עבר בקריאה שלישית במליאת הכנסת וקבע פטור ממיסוי - - -

מכלוף מיקי זוהר: אני חושב שהצבעת בעד.

בצלאל סמוטריץ': אני מאוד בעד.

עודד פורר: אין מחלוקת על זה.

עודד פורר: על העניין הזה אין מחלוקת.

בצלאל סמוטריץ': מיקי, אני אדם ענייני, אין על זה מחלוקת.

בצלאל סמוטריץ': מיקי, אין על זה מחלוקת.

שגית אפיק: במסגרת הדיונים, הוועדה - - -

בצלאל סמוטריץ': מיקי, אין על זה מחלוקת.

בצלאל סמוטריץ': ביקשת דיון ענייני, אין על זה מחלוקת.

עודד פורר: אין על זה מחלוקת אבל, גם אז אמרתי את זה, גם היום - - - וגם אתמול אמרתי את זה.

עודד פורר: הוצאה שהוא הוציא במילוי תפקידו, אין שום מחלוקת בנושא הזה.

עודד פורר: הסיפור הוא מה עם ההוצאות הפרטיות.

עודד פורר: הסיפור הוא מהו הנוהל.

עודד פורר: הסיפור הוא הרטרואקטיביות.

עודד פורר: אלה הסיפורים.

עודד פורר: חבר'ה, מספיק.

עודד פורר: - - - כשראש הממשלה מארח מישהו בביתו הפרטי, זה לא צריך להיות על חשבונו, אלא על חשבון המדינה, כשהוא מארח אותו במסגרת מילוי תפקידו.

עודד פורר: אבל הוא ובני ביתו, כשהם אוכלים ארוחת ערב, שיבושם להם, שיאכלו מה שהם רוצים, על חשבונם.

מיקי לוי: ואם הוא ממלא מים בבריכה, שזה לא יהיה על חשבון אוצר המדינה.

עודד פורר: נכון, וזה גם מה שאמרנו בדיונים בוועדה אז.

שלמה קרעי: אתה אומר שהחוק היה בסדר מבחינתך, וזה מה שהיה קיים עשרות שנים, אז מה קרה פתאום?

שלמה קרעי: - - - לא טוב לכם?

מיקי לוי: - - -את כל תושבי אור עקיבא להשתכשך בבריכה.

עודד פורר: הרטרואקטיביות.

עודד פורר: אין רטרואקטיביות בחקיקת מס, ואתה יודע את זה.

משה גפני: עודד, אמרת את זה כבר שש פעמים.

משה גפני: בבקשה, שגית.

שלמה קרעי: הרטרואקטיביות היא שלהם, על זה הנושא.

שלמה קרעי: הוא לא יודע לענות לך.

עודד פורר: שלמה, אני לא רוצה לדבר אתך בכלל על העיתוי, שיושבים בחוץ אנשים שלא יודעים אם יהיה להם מקום עבודה, ואנחנו מקדישים פה שעתיים לשטויות האלה.

שלמה קרעי: כן, אתה רואה?

שלמה קרעי: העיתוי הוא של רשות המיסים.

עודד פורר: על הרטרואקטיביות, על 2013.

שלמה קרעי: מי שזימן כאן את הדיון זה רשות המיסים ולא אנחנו, ואתה יודע את זה יפה מאוד.

עודד פורר: לא, מי שזימן כאן את הדיון זו לא רשות המיסים.

שלמה קרעי: זה כן.

עודד פורר: אם יש לאזרח בעיה עם רשות המיסים, יש דרך להתמודד עם רשות המיסים.

עודד פורר: כמו כל אזרח, אם יוציאו לך או לי שומה, אנחנו נלך לבית המשפט או שנלך לפקיד השומה.

עודד פורר: יש את המסלול שהולכים בו, לא משנים חקיקה.

שלמה קרעי: לא כשמדובר במשהו פוליטי, לא כשמדובר בנתניהו.

משה גפני: אתם רוצים להפריע לדיון?

משה גפני: שזה יתמשך כמה שאפשר יותר, שאנשים יעמדו בחוץ?

רם בן ברק: אבל הכי חמור זה - - -

משה גפני: בסדר, שהיא תשלים, היועצת המשפטית.

רם בן ברק: - - - גם ראש הממשלה החלופי.

רם בן ברק: זאת אומרת, אותו הסדר שיש היום לראש ממשלה, אותו דבר יעשו לראש ממשלה חלופי.

עודד פורר: זו לא חובה, אפשר להוריד את כל הנושא של החלופי.

עודד פורר: אפשר להוריד, הבנתי שהוא ביקש.

עודד פורר: אפשר להוריד את כל הנושא הזה.

עודד פורר: כולל העלאת השכר של ראש הממשלה החלופי.

רם בן ברק: לראש הממשלה הזה יש סיכוי – אומנם קטן – שגם הוא יהיה חלופי יום אחד.

רם בן ברק: הוא מכין את הרקע.

שגית אפיק: כשהוועדה דנה בהצעת החוק לפטור ממס, היא לא התעלמה משאלת הרטרואקטיבית.

שגית אפיק: היא שאלה חזור ושאול את רשות המיסים מה קרה עד היום?

שגית אפיק: הוועדה הסתמכה גם על המכתב של אורן, הוועדה הסתמכה גם על התשובות של רשות המיסים, והוועדה לא רצתה לקבוע סתם רטרואקטיביות בחקיקה ראשית כשהדבר לא דרוש.

עודד פורר: שגית, תודי על האמת, אין רטרואקטיביות בחקיקת מס.

עודד פורר: לא ניתן מעולם פטור ממס רטרואקטיבית.

שגית אפיק: אבל לא עשינו דבר כזה.

עודד פורר: אין דבר כזה.

עודד פורר: לא, בשום חקיקת מס אחרת.

עודד פורר: אין חקיקת מיסוי רטרואקטיבית.

עודד פורר: יגידו רשות המיסים אם הם מכירים דבר כזה.

משה גפני: רק שנייה.

משה גפני: עודד, אני אומר לך, אני יושב-ראש הוועדה, כשהגיע הדיון הזה, אנחנו שאלנו את רשות המיסים ואנחנו שאלנו את כולם: מה נעשה עם הרטרואקטיבי?

משה גפני: מה קרה עם זה?

משה גפני: אם הם היו אומרים שזה יחול רק מכאן ואילך ולא רטרואקטיבי, היינו מחוקקים גם רטרואקטיבי, גם בעקבות מה שאמרת עכשיו.

משה גפני: אנחנו לא מסכימים לכל התהליך הזה, לא הסכמנו.

משה גפני: אבל אחרי שאמרו לא גבו מאף אחד וזה לא נמצא בבדיקה, והבעיה היא רק מכאן ואילך, היה יותר קל לנו לחוקק את זה בצורה הזאת.

משה גפני: אני מודיע פה באופן חד משמעי – כולנו, כל מי שתמך בחוק של מיקי זוהר להשוות את זה לנשיא המדינה, אם רשות המיסים הייתה אומרת שגבינו או נגבה רטרואקטיבי, היינו עושים את החוק גם רטרואקטיבית.

משה גפני: אני אמרתי את זה אז, אני אומר את זה היום.

קריאה: מה הם ענו אז בדיונים?

משה גפני: הם אמרו שלא, שלא.

שגית אפיק: אני אנסה לדייק את התשובה שלהם.

שגית אפיק: הם ענו שהם לא נדרשו לשאלה הזאת - -

משה גפני: היה ברור שהם לא גבו.

שגית אפיק: - - ומכיוון שהם לא בודקים את כל תיקי הנישומים, הם מניחים שנישום מצהיר שומת אמת, הם בודקים רק 2% מהתיקים שמגיעים אליהם.

שגית אפיק: כיוון שלא הגיע לידיהם, ככל הנראה, תיק מהסוג הזה, הדבר הזה לא נבדק לאורך השנים.

משה גפני: אני הבנתי שהם לא גובים מראש ממשלה מיסוי.

ינון אזולאי: ואז מה?

ינון אזולאי: ואז הלכו לבדוק?

ינון אזולאי: שגית, ואז הלכו לבדוק?

משה גפני: כמו שאמר עודד, אנחנו הבנו שראש הממשלה, לצורך מילוי תפקידו - -

ינון אזולאי: בתוך ה-2%?

משה גפני: אני באמצע אבל.

משה גפני: אבל באמצע משפט.

בצלאל סמוטריץ': פקיד שומה ראה כתבה בעיתון - - -

ינון אזולאי: הרב גפני - - -

בצלאל סמוטריץ': אני אענה לך.

בצלאל סמוטריץ': אני אענה לך.

בצלאל סמוטריץ': פקיד שומה ראה כתבה בעיתון, הבין שזה נורא פופולרי, והלך לבדוק.

משה גפני: אבל זה לא בסדר.

משה גפני: בצלאל, אני באמצע הדיבורים.

ינון אזולאי: אנחנו מדברים בינינו.

משה גפני: בסדר, אבל זה מפריע.

משה גפני: היה ברור לי, היה ברור לחברי הוועדה, היה ברור ליועצת המשפטית, היה ברור לכולם, שהם לא גובים, ולכן אין צורך בחקיקה רטרואקטיבית.

משה גפני: לו היה צורך – אם הם היו אומרים: תדעו, זה יהיה רק מכאן ואילך, אבל אנחנו נגבה רטרואקטיבי, היינו עושים את החוק – אף אחד מבין אלה שתמכו לא היה מתנגד לעשות את זה רטרואקטיבית.

משה גפני: אני לא רציתי לעשות רטרואקטיבי, זה לא נוח לעשות.

עודד פורר: זה לא נכון, כי - - -

משה גפני: זה גם לא נכון לעשות, הכול בסדר.

משה גפני: בגלל שהם אמרו שלא גובים.

ינון אזולאי: אבל עודד, אתה לא יכול להתעלם מזה שכל ראשי הממשלות אף פעם לא מיסו אותם, ופתאום נפלו – פתאום נפלו ב-2%.

בצלאל סמוטריץ': זה כמו המחשב של בית המשפט, רנדומלית יצא להם לבדוק את נתניהו.

עודד פורר: אני צריך לצאת, אבל חבר הכנסת קושניר כאן.

עודד פורר: שלא תחשבו שיצאנו ושלא תהיה מוטרד.

שגית אפיק: ככל הנראה, לאחר החקיקה – לפחות זה מה שליושב-ראש הוועדה נודע – אני לא יודעת מתי זה התחיל, אבל לאחר החקיקה, ככל הנראה, הוצאה שומת מס הכנסה.

שגית אפיק: אני שואלת את משרד ראש הממשלה, אני מבינה שהשומה הוצאה שבע שנים אחורה ממועד החקיקה?

רונן פרץ: סליחה, לא שמעתי.

שגית אפיק: אני מבינה שאחרי החקיקה יצאה שומה, ככל הנראה, רטרואקטיבית, שבע שנים אחורה, אם אני צריכה לפרש, אני לא יודעת את העובדות - - -

רונן פרץ: לא, מ-2013.

רונן פרץ: פקיד השומה מדבר אתנו מ-2013 עד 2017.

רונן פרץ: אבל אני אומר את האמת, לאור ניסיון העבר, אני חושש שלא ימצאו איזשהו פטנט לחזור גם אחורנית יותר.

ינון אזולאי: מה נראה לך, יפלו עוד פעם ב-2%?

ינון אזולאי: אל תגזים, רונן, עד כדי כך?

רונן פרץ: אני לא יודע.

משה גפני: טוב.

משה גפני: זה הגיע רטרואקטיבי.

שגית אפיק: הוצאה שומה באופן רטרואקטיבי, אני לא יודעת אם זו בדיוק המילה.

אופיר כץ: אז איך מסבירים את זה?

אופיר כץ: אם זה מה שהוצג בוועדה, וזה מה שהבינו חברי הכנסת, מה, ברשות המיסים יש מדיניות ויש פקיד שומה שפתאום מחליט בניגוד למדיניות?

אבינעם סגל-אלעד: אם אפשר להעיר, שמעיון בפרוטוקול הוועדה כן היה שם לפחות נציג אחד שדיבר על זה שיש בדיקה משנת 2017 ושנים אחורה.

אבינעם סגל-אלעד: זה מופיע בפרוטוקול של הוועדה.

משה גפני: מי אמר את זה?

אבינעם סגל-אלעד: אמר את זה אלי ביתן, שהוא היה חשב במשרד רוה"מ, אם אני לא טועה.

שגית אפיק: הוא דיבר על בדיקה של רשות המיסים?

רונן פרץ: אני יכול להגיד לך שכמנכ"ל - - - רשות המיסים הגיעה אלי לפני כשמונה חודשים, אם אני זוכר נכון, בפעם הראשונה מ-2013.

אבינעם סגל-אלעד: אני לא יודע כלום על מה רצתה רשות המיסים.

שגית אפיק: אולי הוא לא דיבר על בדיקה של רשות המיסים, אולי הוא דיבר על בדיקה שיש.

שגית אפיק: אני לא זוכרת שבדיונים - - -

משה גפני: אני גם לא זוכר.

אבינעם סגל-אלעד: כתוב רשות המיסים.

אבינעם סגל-אלעד: - - -

אופיר כץ: אפשר תשובה מרשות המיסים על מה ששאלתי?

שגית אפיק: שגיא גולדמן יענה.

שגית אפיק: נכון.

שגית אפיק: שגיא גולדמן יתייחס.

משה גפני: גיא, מה אתה אומר?

גיא גולדמן: על בדיקה?

גיא גולדמן: שנעשתה בדיקה?

משה גפני: כן.

גיא גולדמן: אני לא מתעסק בבדיקות אדוני.

בצלאל סמוטריץ': הוא שומר על זכות השתיקה כל הדיון הזה.

אופיר כץ: לא, זה לא על הבדיקה.

אופיר כץ: אני שאלתי אם הוצג על ידכם בפני הוועדה שזה לא יהיה רטרואקטיבי, וזה מה שחברי הכנסת הבינו ובגלל זה הם לא חוקקו את זה רטרואקטיבית?

אופיר כץ: איך קורה שזה מה שאתם אומרים בוועדה, ומצד שני אתם כן שולחים בקשה שהיא רטרואקטיבית?

גיא גולדמן: בפני הוועדה הונחה הצעת חוק, שהתחולה שלה, כפי שהובהר בדיון, היא אינה רטרואקטיבית, וזה מה שקובעת הצעת החוק.

גיא גולדמן: לא נקבע בהצעת החוק תחולה אחורה מה כן ומה לא.

גיא גולדמן: היה דיון, הבהרתי – אני לפחות – במהלך הדיון שיש עקרון שומה עצמית, הדברים נבחנים כל מקרה לעצמו לגבי שנות מס קודמות, ובזה התמצה העניין.

בצלאל סמוטריץ': כמו עכשיו, טרחתם לא להגיד כלום גם בדיונים ההם.

בצלאל סמוטריץ': זה בסדר.

בצלאל סמוטריץ': נוח לכם.

גיא גולדמן: תחולת החוק - - -

בצלאל סמוטריץ': עזוב, נו, מדובר פה על עיקרון מאוד ברור.

בצלאל סמוטריץ': זו לא שומת מס על אדם ספציפי.

בצלאל סמוטריץ': ואתם, כשנוח לכם, יודעים לקבוע עמדות חד משמעיות ולהציג, וכשלא נוח לכם, אתם משאירים את הכול פתוח.

גיא גולדמן: אם אדוני חושב שלחבריי נוח הדיון הזה - - -

ינון אזולאי: לא גיא, מה שהוא רוצה להגיד - - -

בצלאל סמוטריץ': לא, בטח שלא נוח לו, הם אשמים.

שלמה קרעי: אבל איך יכול להיות שמעמדת רשות המיסים שראינו במכתב, שזה בכלל לא הטבה שצריך למסות עליה, פתאום זה הפך להיות שומת מס?

משה גפני: רבותיי, אני מבקש לחזור ולומר, אני אומר לכם באופן חד משמעי: אני הבנתי – זה גם נאמר, אפשר לראות את זה בפרוטוקול גם, שגיא אומר לא נדרשנו לזה, ועוד הפעם לא נדרשנו לזה.

משה גפני: אנחנו הבנו באופן ברור וחד משמעי שזה לא יחול רטרואקטיבית.

משה גפני: גם יש סברה למה זה לא יחול, מכיוון שאנחנו מדברים על הוצאות של ראש ממשלה לצורך מילוי תפקידו.

משה גפני: אי אפשר יום אחד, אחרי שאנחנו מחוקקים חוק ואנחנו אומרים שיש פטור בעניין הזה להוציא שומות רטרואקטיבי, שזה נראה רע מאוד.

משה גפני: אני רציתי שמנהל רשות המיסים יהיה כאן כדי לענות על השאלות האלה, בין היתר על השאלה שלך, גם לענות לי.

משה גפני: אז אני לא מקבל תשובות.

משה גפני: אני אומר לכם באופן חד משמעי – אני לא יודע על איזה פרוטוקול אתה מדבר, אנחנו לא מצאנו את זה.

משה גפני: יכול להיות שזה בהקשר אחר.

משה גפני: אם היינו יודעים – אני אומר את זה בפעם הרביעית – שזה יחול רטרואקטיבית, היינו עושים את החוק רטרואקטיבית.

משה גפני: אנחנו הבנו שבזה תם העניין, לכן עשינו את החוק.

משה גפני: לכן זה הובא למליאה עם כל מה שנלווה לעניין הזה.

משה גפני: גם עכשיו אנחנו לא מקבלים תשובות.

משה גפני: אני כועס מאוד על מי שצריך לתת פה את התשובות החד משמעיות, שזו רשות המיסים.

משה גפני: אבל אנחנו נבוא במקומם.

משה גפני: תשלימי.

שגית אפיק: מה שנמצא כאן בפניכם זה גילום ביחס לאותו מיסוי שהוטל על ראש הממשלה לאחר חקיקת החוק שקבע את הפטור ממיסוי ביחס לשנים אחורה.

שגית אפיק: אפשר היה לנקוט הפעם באחת משתי דרכים.

שגית אפיק: אני מבינה שנבחרה הדרך של גילום כדי ללכת גם בהמשך להחלטת הוועדה ולהחלטת הכנסת בחקיקה שקבעה את הפטור ממיסוי מצד אחד, וגם כדי ללכת עם אותה עמדה של משרד המשפטים דווקא, שצידד בגילום ממס בזמן שהוועדה עשתה את החקיקה, וסבר שזו הדרך הנכונה יותר והשוויונית יותר.

שגית אפיק: אני אתייחס במילה לקושי שהעליתם בנושא הפרסונלי.

שגית אפיק: אני חושבת שכל הסיפור הזה בסופו של דבר - - -

משה גפני: מה זה הפרסונלי?

שגית אפיק: אני חושבת שמשרד המשפטים העלה קושי פרסונלי.

שגית אפיק: אתה רוצה לחדד את הקושי שהעליתם?

אבינעם סגל-אלעד: אנחנו העלינו את העניין הרטרואקטיבי, שהוא מתקשר לפרסונלי, כי בסוף, כשאתה קובע החלטה מסוימת שחלה על ראשי ממשלות מכאן ואילך, ברור שזו החלטה מוסדית שקשורה לתפקיד ראש ממשלה.

אבינעם סגל-אלעד: כשאתה עושה החלטה שהיא רטרואקטיבית, ברור שהיא יותר עם ניחוח פרסונלי, והפסיקה מדברת על זה.

קריאה: אבל הדרישה היא פרסונלית ורטרואקטיבית.

שלמה קרעי: - - - לפתור את העניין הזה.

ינון אזולאי: לא הפריע לכם שיש פה אכיפה בררנית, שדווקא לראש ממשלה שהשם שלו עולה על בנימין נתניהו ולא לראשי ממשלה אחרים?

ינון אזולאי: סתם, שאלה.

אבינעם סגל-אלעד: אמרתי קודם - - -

שלמה קרעי: שגית, אפשר לפתור - - - פרסונלי.

שלמה קרעי: את מבינה שכל ראשי הממשלה בעבר שחויבו במס - - - החזר על זה לגילום.

ינון אזולאי: - - -

משה גפני: אבינעם, לפני שהבאנו את הדיון הזה, אני שאלתי למה ראש ממשלה שונה ממני וממך?

משה גפני: למה?

משה גפני: מה המעמד שלו כאשר אנחנו מדברים על מס שאסור שהוא יהיה פרסונלי ואסור שהוא יהיה שונה מאשר כולם.

משה גפני: שאלתי את השאלה הזאת כמה פעמים.

משה גפני: אני קיבלתי את הפרוטוקול מהצוות של רשות המיסים, של מיסוי השתתפות המדינה בהוצאות המעון הפרטי של ראש הממשלה, צוות שנדמה לי שגם אתם השתתפתם בו.

משה גפני: כתוב שם בסעיף ו: הצוות סבר – זו התשובה שאני קיבלתי – כי מדובר כמי שבשל תפקידו החריג מחויב להיות זמין לעבודה 24 שעות ביממה, שבעה ימים בשבוע.

משה גפני: שבעה ימים בשבוע זה בגלל החלק הביטחוני שאנחנו נראה בהמשך.

משה גפני: מחויב בשל תפקידו לכלל הציבור בישראל, ובשל מחויבות זו יבצע את תפקידו גם במעונו הפרטי ככל שישהה שם.

משה גפני: מדובר בתפקיד שאין שני לו בכל מובן שהוא בשל נחיצותו המדינית והביטחונית לכלל תושבי ישראל.

משה גפני: עוד הוסכם בצוות כי לא ניתן להקביל לבעל תפקיד זה כל עובד בכיר ככל שיהיה, נדרש כלל שיהיה, הן בסקטור הציבורי והן בסקטור הפרטי.

משה גפני: לאור זאת, נדרש הצוות לתת ביטוי לכך שראש הממשלה ממשיך בתפקידו הציבורי גם בעודו שוהה במעונו הפרטי.

משה גפני: זאת התשובה שאני קיבלתי, שאמרו שראש הממשלה הוא שונה לחלוטין מכל אדם אחר במדינת ישראל.

משה גפני: אין שני לו.

משה גפני: קבעתם באותו צוות – אין שני לראש ממשלה שממשיך את עבודתו 24 שעות ביממה, גם במעונו הפרטי.

משה גפני: הוא לא יכול ללכת הביתה, לישון ולהגיד עכשיו אני לא עובד, אין דבר כזה.

משה גפני: ולכן כל הדיון הזה של פרסונלי או לא פרסונלי – המציאות הזאת שראש ממשלה שונה מכולם, הוא שונה מכולם, זאת עובדה.

משה גפני: בבקשה, תשלימי.

שלמה קרעי: אדוני היושב-ראש, אפשר להציע שכל ראשי הממשלה - - -

משה גפני: אבל אנחנו לא בהצעות עכשיו.

שלמה קרעי: לא, לא הצעה, על הנושא הפרסונלי הזה.

משה גפני: שגית.

שלמה קרעי: אדוני היושב-ראש, תן לי להשחיל הערה.

שלמה קרעי: גפני, כשלא יהיה פרסונלי רק על נתניהו, אפשר לומר: כל ראשי הממשלה לדורותיהם שחויבו במס על הוצאות כאלו יזכו לגילום.

שלמה קרעי: יגישו בקשה וניתן להם.

משה גפני: מעליב מה שאתה אומר עכשיו.

משה גפני: אני אגיד לך למה.

משה גפני: בגלל שאנחנו ועדה של הכנסת, אין דבר כזה שאנחנו יכולים לעשות החלטת שכר והיא לא תחול על כולם, והיא לא תחול על כל הנושא לפני ואחרי.

משה גפני: אין מציאות כזאת.

משה גפני: אנחנו לא יכולים לדון - - -

שלמה קרעי: זה בדיוק מה שאני אומר, שזה יחול על כולם.

משה גפני: אבל זה חל על כולם.

בצלאל סמוטריץ': הוא צודק מאוד.

בצלאל סמוטריץ': לא, אתה לא הבנת אותו.

בצלאל סמוטריץ': שלמה, אני אסביר אותך.

בצלאל סמוטריץ': הוא אומר: הסעיף של הרטרו לא צריך להיות מיום 1 בינואר 2019, אלא מ-1948, ה' באייר התש"ח.

בצלאל סמוטריץ': הרי אמר לך רשות המיסים: אני לא יודע.

בצלאל סמוטריץ': הוא לא יודע אם חייבו או לא.

שלמה קרעי: בדיוק.

בצלאל סמוטריץ': אז כל מי שחויב מ-ה' באייר התש"ח ועד היום.

ינון אזולאי: כלומר, אתם אומרים לדאוג גם לאהוד ברק, לצורך העניין.

בצלאל סמוטריץ': ואז פתרנו את הקושי המשפטי שהיועץ המשפטי העלה לחקיקה פרסונלית.

שלמה קרעי: וגם לא הוצאנו עוד שקל, כי אף אחד לא יגיש בקשה, כי לא חייבו אף אחד.

משה גפני: רבותיי, תנו לה להשלים בבקשה.

שגית אפיק: נדמה לי שבדיון שקיימנו – אני אומרת את זה עכשיו ממש מהזיכרון, בהקשר של מה שאומר חבר הכנסת שלמה קרעי.

שגית אפיק: בדיון שקיימנו על הצעת החוק לפטור ממס עלתה שאלה גם לגבי ראשי ממשלה לשעבר, ואני חושבת שבעניין הזה דווקא רשות המיסים נתנה תשובה יחסית יותר חד משמעית, שהם לא מוסו, ושאין צורך להחיל עליהם, כי שאלנו האם ראש ממשלה לשעבר זה ביטוי אחר מראש ממשלה, ושאלנו אם צריך לתקן את החוק ולקבוע אותו גם ביחס לראשי ממשלה לשעבר.

שגית אפיק: נדמה לי שהתשובה שקיבלנו – אני אומרת את זה מהזיכרון – היא שאין צורך.

שלמה קרעי: תודה, שגית, זו הייתה - - -

קריאה: למה לא? מה ההבדל?

שגית אפיק: אני רוצה להתייחס במילה.

שגית אפיק: אני מסכימה עם משרד המשפטים, יש קושי עם רטרואקטיביות שכרוכה בפרסונליות, אבל אני חושבת שכששומעים את ההשתלשלות העובדתית והמשפטית במקרה הזה, היא כולה פרסונלית מתחילתה ועד סופה, ולכן הפתרון גם הוא צריך להיות פרסונלי.

שגית אפיק: עברתי עכשיו מהר על פסק הדין שהפניתם אליו, בג"ץ 971/99.

שגית אפיק: אני מבינה שהבעיה שם הייתה שחברי הכנסת הטיבו עם עצמם באיזושהי גמלה באופן רטרואקטיבי.

שגית אפיק: אני חושבת שמדובר כאן בוועדה שהיא מוסמכת מכוח חוק יסוד לקבל החלטות ביחס לשכר, והגילום, שהוא שיטה מקובלת בקרב מעסיקים ביחס לעובדיהם, זה דבר שאין מניעה משפטית מבחינת הוועדה לאשר אותו, ככל שהיא מקבלת את העיקרון שדובר פה.

משה גפני: שאלות, בבקשה.

אופיר כץ: לא, אני רק הערה.

אופיר כץ: רשות המיסים – אי אפשר להשאיר את זה ככה.

אופיר כץ: אם אין לו תשובות עכשיו, אז בהמשך.

אופיר כץ: הם צריכים לחדד את זה ולהבהיר - - -

משה גפני: לחדד את מה?

אופיר כץ: את העניין הזה שזה מצטייר כאילו הם ניסו להשית משהו על ראש ממשלה אחד, ועל השאר לא.

משה גפני: מה זה ההמשך?

משה גפני: אני על הסעיף הזה רוצה להצביע.

אופיר כץ: בסדר.

אופיר כץ: אני חושב שזה חשוב בלי שום קשר להצבעה היום.

אופיר כץ: כי כרגע אין תשובות.

אופיר כץ: העמימות הזאת לא טובה להם, שנוצר כזה סלט.

משה גפני: לא נוצר שום סלט.

אופיר כץ: כן נוצר, כי אין פה תשובות.

משה גפני: אופיר, לא נוצר שום סלט.

משה גפני: אני מרוגז על העניין הזה, זה לא עכשיו בדיון הזה.

משה גפני: אני מרוגז כל הזמן.

משה גפני: למה לא מגיע לפה האיש המוסמך ביותר, או האנשים המוסמכים ביותר, הבכירים ביותר?

משה גפני: בכל אופן, מדובר על ראש ממשלה.

משה גפני: לשים את הדברים על השולחן, להגיד את זה – הרי הם יודעים באמת להגיד, הם אנשים מוכשרים.

משה גפני: הם היו יכולים לבוא ולהגיד את מה שאמרו לי אז: לא היה דבר כזה.

משה גפני: לא היה דבר כזה – בסדר, אז תנו לנו לגמור את ההליך הזה.

משה גפני: אני לא אוהב את הדיון הזה, יש קורונה במדינה, בעולם.

משה גפני: יש דברים שאנחנו חייבים לדון עליהם.

משה גפני: אנחנו צריכים לעסוק בזה כל כך הרבה?

משה גפני: היו יכולים לפתור לנו את הבעיה.

משה גפני: מה פתאום נתנו לאיזה פקיד שומה לבוא – גיא גולמן אמר את זה קודם, זו כנראה הוראה.

משה גפני: הוראה של מה, מה קרה?

משה גפני: מה השתנה?

קריאה: של מי?

קריאה: הוראה של מי?

משה גפני: שאלות, בבקשה.

משה גפני: כן, מיקי.

משה גפני: רגע, רשומים.

מיקי לוי: אחרי מה שאמרה שגית, יש לי בקשה אחת.

מיקי לוי: אני אבקש ממך, לפי חוק חופש המידע, את כל ההוצאות.

מיקי לוי: את כל ההוצאות, כבר אמרתי שמים - - -

אופיר כץ: רגע, הוצאות של מי אתה רוצה, רק של נתניהו?

אופיר כץ: רק של נתניהו?

אופיר כץ: למשל ארוחת ליל סדר שאולמרט עשה ב-30,000 שקל, רוצה גם?

מיקי לוי: לא, לא מעניין אותי אולמרט, הוא לא ראש ממשלה.

אופיר כץ: אה, לא? אוקיי.

אופיר כץ: רק נתניהו, אוקיי.

מיקי לוי: זכותי, מה אתה רוצה?

מיקי לוי: אני מבקש את ההוצאות בקיסריה.

מיקי לוי: פעם נתת לי, אני מבקש אותם עוד פעם.

שגית אפיק: מיקי, אני רוצה לומר משהו.

שגית אפיק: בעקבות דוח המבקר משנת 2015, שהמבקר נזף גם בוועדת הכספים שהיא לא דנה מיוזמתה – למרות שזה לא סוג ההליך שאנחנו מקיימים כאן, ואני ניסיתי להסביר את זה גם במסגרת החלטות השכר – לא בנוהל ולא בהוצאות של משרד ראש הממשלה.

שגית אפיק: אחד הדברים שגם הוועדה הזאת – ונדמה לי שמשרד ראש הממשלה הביא את זה - -

אופיר כץ: זה גם בחוק.

אופיר כץ: זה גם בחוק, שאנחנו נגיד את זה כל שנה.

שגית אפיק: - - הביא את זה כאן בפעם הראשונה – אחת ההוראות שמופיעות בפניכם היא לדווח לוועדה הזאת על כל ההוצאות פעם בשנה.

רונן פרץ: לחסוך לך את הגשת הבקשה.

שגית אפיק: זה דבר שנמצא כאן, שהוא חדש.

שגית אפיק: זה בא בהלימה גם לדוח המבקר וגם לדיונים קודמים של הוועדה.

מיקי לוי: אני לא חולק על זכותו, וחובתה של המדינה בהוצאותיו של ראש הממשלה עקב מילוי תפקידו.

מיקי לוי: יותר גילוי נאות מזה?

משה גפני: בסדר גמור.

משה גפני: מיקי, אנחנו לא חולקים על זה.

מיקי לוי: רגע.

מיקי לוי: רגע.

שלמה קרעי: תודה, מיקי, זהו.

מכלוף מיקי זוהר: אל תהרוס, התחלת טוב.

מיקי לוי: אני חולק על דברים אחרים, אני שם את זה בצד.

מיקי לוי: אדוני היושב-ראש, גברתי היועצת המשפטית, לא כחול-לבן – ואין כאן אף אחד, חבל, ממפלגת כחול-לבן במכתב.

מיקי לוי: שלח לך מכתב.

מיקי לוי: במכתב הוא מבקש להסיר את עצמו מכל הדיון הזה.

משה גפני: נגיע לדיון זה.

מיקי לוי: רגע.

מיקי לוי: אני מבקש להחליף את המסמך של ועדת השרים, ולהוריד מהמסמך את המילה האחת – "ראש ממשלה חליפי".

משה גפני: אבל זה לא נוגע לעניין הזה.

מיקי לוי: זה נוגע.

מיקי לוי: צריך כאן חוק חדש.

משה גפני: לא, זה נוגע לסעיפים אחרים.

מיקי לוי: צריך חוק חדש.

משה גפני: זה לא חוק, זה הוראת שכר.

מיקי לוי: אני רוצה - - - להוריד את המילה האחת, ראש הממשלה החליפי, אני אצביע אתכם, מה דעתכם?

שלמה קרעי: אנחנו מתנגדים, מיקי.

משה גפני: תודה רבה.

מיקי לוי: נראה אתכם.

מיקי לוי: אתגרתי אתכם.

משה גפני: תודה רבה.

משה גפני: סמוטריץ', בבקשה.

משה גפני: בצלאל.

בצלאל סמוטריץ': שמע, אדוני יושב-הראש, אני – ואני אומר את זה באמת – עצוב בדיון הזה.

בצלאל סמוטריץ': כי ראוי היה לקיים דיון אמיתי וענייני בעניין, ויש בהחלטה הזו שמובאת כאן בפנינו - - -

משה גפני: כן, בצלאל.

בצלאל סמוטריץ': אני לא רוצה שאחרי זה יהיה משהו בפרוטוקול שלא שמת לב, כשידונו בזה בעוד שנתיים עוד פעם.

משה גפני: למה לא שמתי לב?

בצלאל סמוטריץ': לאמירה של משרד רוה"מ.

משה גפני: אנחנו נחפש את זה, לא מצא את זה פה אף אחד.

משה גפני: לדברים כאלה אני שם לב.

בצלאל סמוטריץ': לא, רק רציתי עכשיו שתקשיב, זה הכול.

בצלאל סמוטריץ': אני אומר את זה עכשיו ברצינות, ולא רוצה לעסוק בסוגיה הזו מתוך פוזיציה – מה יהיה?

בצלאל סמוטריץ': לא, כי ההחלטה היא מאוד ארוכה.

משה גפני: לא הכול.

משה גפני: על הכול אנחנו ממשיכים לדון.

משה גפני: אנחנו לא יכולים להצביע בלי דיון.

משה גפני: אנחנו רוצים גם לשנות דברים.

בצלאל סמוטריץ': אדוני יושב-הראש, אני באמת עצוב בדיון הזה.

בצלאל סמוטריץ': אני אומר את זה עכשיו ברצינות.

משה גפני: לא יפה שאמרת שאני לא שם לב למה שהיה בפרוטוקול.

משה גפני: אני עכשיו חשבתי על זה.

משה גפני: אבל זה בסדר.

משה גפני: שתדע, לגופו של עניין, אנחנו לא מכירים את זה פה.

בצלאל סמוטריץ': אתה צודק, תן לי רגע להגיד.

בצלאל סמוטריץ': ברשותך.

בצלאל סמוטריץ': למה אני עצוב בדיון הזה?

בצלאל סמוטריץ': בגלל שמאוד הייתי רוצה לקיים דיון ענייני, ואני חושב שחלקים גדולים בהחלטה הזאת הם נכונים.

בצלאל סמוטריץ': יש על מה לדון.

בצלאל סמוטריץ': נדמה לי שחלק מחבריי גם רמזו איפה עובר הגבול בין הוצאות שהן בקשר למילוי תפקידו לבין הוצאות אחרות, ומן הראוי היה לקיים על זה דיון ענייני ובסוף לקבוע מה כן ומה לא.

בצלאל סמוטריץ': וברור שלא צריך להיות ממוסים.

בצלאל סמוטריץ': הדיון הזה, בראייתי, חושף בכלל לא את הנושא הזה, אלא כמעט את כל הרעות החולות של הבירוקרטיה הישראלית ששזורות כאן לאורך כל ההשתלשלות העובדתית והמשפטית שהיועצת המשפטית תיארה.

בצלאל סמוטריץ': כל ההתנהלות של רשות המיסים בעניין הזה, ושל משרד המשפטים, שכשנוח לו, אז הוא יודע לאכוף את עמדתו, וכשנוח לו אז הוא נותן לכל אחד במדינה לעשות מה שהוא רוצה, ולהכניס את כולנו לאיזה כאוס הזוי לחלוטין.

בצלאל סמוטריץ': ואגב, כל הנושאים האגביים שדיברנו עליהם – שווי שימוש לרכב בכלל לאזרח הפרטי ולא רק לראש ממשלה.

בצלאל סמוטריץ': ומן הראוי היה שיהיה כאן דיון אמיתי לגופו של עניין.

בצלאל סמוטריץ': אבל מאוד קשה לנהל דיון כזה, אדוני היושב-ראש, כשעצם קיומו של הדיון בעיתוי הזה מבזה את הכנסת, מבזה את הממשלה ומבזה את הציבור.

בצלאל סמוטריץ': אני לא יודע אם אתה יודע, אדוני היושב-ראש, עכשיו יש צעדה – עכשיו – של העובדים והעובדות הסוציאליים מתל אביב לירושלים.

בצלאל סמוטריץ': ומחאת עובדי הבמה שנמצאת כאן כבר הרבה זמן בחוץ.

בצלאל סמוטריץ': ו-950,000 מובטלים שהיו בחודש מאי.

בצלאל סמוטריץ': ואני אומר את זה עכשיו באמת, לא כאיזו אמירה פופוליסטית – מדינת ישראל במשבר אדיר, שכל אזרח ואזרח מרגיש אותו בכיסו.

בצלאל סמוטריץ': אולי חוץ מאתנו, שיש לנו משכורת שממשיכה לזרום.

בצלאל סמוטריץ': ואני רואה קצת ברשתות את התגובות לעצם קיומו של הדיון.

בצלאל סמוטריץ': אנחנו פוגעים באמון של הציבור בעצמנו, כשאנחנו ביום כזה – לא סיימנו אתמול את החוק הכול כך חשוב של דחיית מועדים, אפרופו מס הכנסה.

בצלאל סמוטריץ': והכנסת עובדת כאן לילות לא בגלל פיליבסטר של האופוזיציה, אלא בגלל שהיא חייבת לגשר עכשיו על המון המון פערים של חקיקת קורונה ועל שנה שהיא לא תפקדה, וחוקים קריטיים לניהול תקין של מדינה ולאזרחי מדינת ישראל.

בצלאל סמוטריץ': תקציב הישיבות – גפני תקשיב.

בצלאל סמוטריץ': אתה יודע מצוין שהישיבות על סף קריסה, כי כבר כמה חודשים המקדמות הן מקדמות רעב שלא מאפשרות לחיות.

בצלאל סמוטריץ': והחינוך המיוחד והמוכר שאינו רשמי, שחבר הכנסת קרעי ואני החתמנו עכשיו את חברי הוועדה במכתב אליך שנשלח אתמול.

בצלאל סמוטריץ': איך אנחנו נראים כשאנחנו יושבים שלוש שעות עכשיו במקום להמשיך את הדיון של אתמול בדיון הזה?

בצלאל סמוטריץ': אני מבין גם את האילוץ, אבל אנחנו לא יכולים להיות מנותקים.

בצלאל סמוטריץ': אני מבין שזה עוול, רונן, באמת אני מבין.

בצלאל סמוטריץ': אבל אנחנו כמחוקקים, כחברי ועדת הכספים, כחברי ממשלה – וגם אני לא רוצה שהממשלה תתבזה בפני הציבור.

בצלאל סמוטריץ': אנחנו לא יכולים להיות כל כך מנותקים מהלך הרוח של הציבור ואיך אנחנו נראים בחוץ.

בצלאל סמוטריץ': אני באמת אומר לך בדילמה, אני לא יודע עכשיו מה לעשות.

בצלאל סמוטריץ': אני לא רוצה להתנגד, כי אני חושב שזה באמת עוול, ההתנהלות הזאת של רשות המיסים, של משרד המשפטים, ושל היועצת המשפטית במשרד ראש הממשלה.

בצלאל סמוטריץ': זה הזוי.

בצלאל סמוטריץ': אנחנו מתנהלים כמו רפובליקת בננות.

בצלאל סמוטריץ': אנחנו לא היינו צריכים להתעסק עם זה בכלל אם הם היו מתנהלים כמו שצריך, ולא היו מייצרים את הבורות האלה שאנחנו צריכים להיכנס אליהם פנימה.

בצלאל סמוטריץ': אבל אני בכל זאת מציע – אתה יודע מה, אני אפילו מפציר בכם – תמשכו את זה עכשיו.

בצלאל סמוטריץ': בואו נחפש את העיתוי, תבקשו מפקיד שומה ארכה, ותגידו שאתם מוותרים על טענת ההתיישנות על 2013, שלא יפחד שאתם תנצלו את זה.

בצלאל סמוטריץ': בואו נביא את זה בתקופה שהציבור קשוב לזה יותר, וננהל את הדיון הענייני, כי כולנו רוצים את טובת העניין.

משה גפני: בצלאל, הובנת.

משה גפני: תודה רבה.

משה גפני: תודה.

משה גפני: שלמה קרעי, בבקשה.

משה גפני: אם אפשר, בקצרה.

בצלאל סמוטריץ': זו הפצרתי.

שלמה קרעי: תודה, אדוני היושב-ראש.

שלמה קרעי: יש כאן מתקפה מתוזמנת, מתקפת "פייק-ניוז" על הסיפור הזה.

שלמה קרעי: אני מקבל עשרות הודעות עכשיו מכל מיני חברי יש עתיד וליברמן, מן הסתם: אל תיתנו הטבות מס מיוחדות לנתניהו.

שלמה קרעי: אל תיתנו הטבות מס מיוחדות.

שלמה קרעי: כל אלה פירות ההסתה כנגד הדבר הזה.

שלמה קרעי: זה בדיוק ההיפך מה שקורה כאן – מנסים להשית כאן מס ייחודי על נתניהו כי קוראים לו נתניהו, מה שלא היה בעבר על אף ראש ממשלה, מה שרשות המיסים לא דגדגה אפילו את קצה הציפורן של כמה הוצאות באמת המדינה שילמה, ואם זקפו שווי לאותם ראשי ממשלה.

שלמה קרעי: לא קרה מעולם.

שלמה קרעי: וגם שמענו כאן דברים, גם מהמכתב שהקריאו כאן, וגם מהיועצת המשפטית, וגם ממך, אדוני היושב-ראש – לא היה מעולם.

שלמה קרעי: לא חשבנו, לא עלתה על ליבנו.

שלמה קרעי: והנה פתאום מכניסים אותנו לבורות, כמו שאומר חבר הכנסת סמוטריץ', דברים הזויים, מופרכים, שאסור לתת להם לקרות.

שלמה קרעי: אנחנו כבר קיימנו את הדיון, ולכן אני גם חושב שאין טעם למשוך את זה, אפשר להצביע.

שלמה קרעי: אנחנו נצביע ונסיים עם הסעיף הזה לפחות.

שלמה קרעי: אנחנו כאן יושבים ימים שלמים כדי לדון בכל שאר הדברים.

שלמה קרעי: ראש הממשלה נתניהו, אני חושב, מגיע לו מה שמגיע לראשי ממשלה אחרים.

שלמה קרעי: לא צריך לתפוס אותו בדברים שלא עשו לאף אחד.

שלמה קרעי: הוא עושה לילות כימים למען מדינת ישראל, למען משבר הקורונה.

שלמה קרעי: כל הסחות הדעת האלה כדי להשמיץ וכדי להציק לו, זה בדיוק הדבר שצריך להוריד ממנו את הסיפור הזה.

שלמה קרעי: ראשי ממשלה לא שילמו מעולם מס על אחזקה, אבטחה או כל הוצאה אחרת שהמדינה שילמה להם במסגרת מילוי תפקידם.

שלמה קרעי: אני רוצה לומר לכם – אני קודם כל שמח שמיקי לוי כבר אמר שהוא מסיר את התנגדותו לסעיף הזה, הוא דיבר על משהו אחר.

מיקי לוי: לא, לא אמרתי את זה.

שלמה קרעי: אתה אמרת.

מיקי לוי: לא אמרתי.

מיקי לוי: אתה אל תצטט אותי.

שלמה קרעי: בסעיף הזה לא מוזכר ראש ממשלה חלופי.

מיקי לוי: תגיד מה שאתה רוצה, אל תצטט אותי.

שלמה קרעי: בסעיף הזה לא מוזכר ראש ממשלה חלופי, וזה הדבר היחיד שנשאר לך.

מיקי לוי: אמרתי שלראש הממשלה מגיע שנשלם לו את ההוצאות עבור ביצוע תפקידו, לא הזכרתי את הסעיף.

שלמה קרעי: ואם לא הסרת, אני רוצה לומר לך, מיקי, אתם איבדתם אחיזה בציבור, איבדתם אחיזה בעם.

שלמה קרעי: לא נשאר לכם שום מאחז בציבור - -

משה גפני: אבל לא על זה הדיון.

שלמה קרעי: - - וכל מה שנשאר לכם זה להשמיץ את ראש הממשלה ולנסות לגרום להשמצות ולמסע דה-לגיטימציה נגדו - - -

משה גפני: תודה.

משה גפני: מיקי, אין - - -

מיקי לוי: אני לא אענה לו.

מיקי לוי: אני רק מבקש דבר אחד, כי הוא הזכיר את הסעיף, ואני מדבר משפטית לחלוטין.

מיקי לוי: גברתי, אם את יכולה, בבקשה, זה שאת מורידה את 2009, אני עדיין מודאג.

מיקי לוי: יש כאן התיישנות.

מיקי לוי: הרי אנחנו נפסיד בהצבעה, זה ברור לכם לחלוטין.

מיקי לוי: אבל מכיוון שאני מודאג, אני כן מבקש לציין תאריכים.

מיקי לוי: את תאריך היעד מינוס שנות ההתיישנות, כדי שזה לא יהיה פתוח לפרשנות.

משה גפני: אפשר?

מיקי לוי: לא 2009.

מיקי לוי: יש התיישנות על פי חוק פקודת מס ההכנסה - - -

שלמה קרעי: אני הייתי מוריד את התאריכים לגמרי.

שלמה קרעי: לא צריך תאריכים.

שלמה קרעי: מס הכנסה שהוטל על ראש ממשלה בשל הכנסה הנובעת מתשלומים - - -

מיקי לוי: כשאתה תדבר באמת – לא אכפת לי שאתה מהלל את ראש הממשלה, זו זכותך.

מיקי לוי: אבל כשאתה תדבר בצורה לא מקצועית, זה אומר דרשני, אני פשוט מתחיל לחשוד בך.

שלמה קרעי: לא כל דבר צריך להכניס לתוך הסעיף.

מיקי לוי: אבל אני מתחיל לחשוד בך, כי אתה יודע שזה כך.

מיקי לוי: כי אתה יודע שגם בפקודת מס הכנסה יש תאריכי יעד.

שלמה קרעי: מצוין, אז מה הבעיה?

שלמה קרעי: אם מס הכנסה לא יטילו מס, אז הסעיף לא יחול.

שלמה קרעי: בשביל מה להכניס גם לפה תאריכים?

מיקי לוי: תראה מאיפה ביקשו, מ-2009.

שלמה קרעי: מבחינתי זה מיותר בכלל התאריכים.

מיקי לוי: נו, באמת.

מיקי לוי: אם לא היו אומרים.

מיקי לוי: לכן אני מבקש, כדי שיהיה ברור, להכניס תאריכים.

מיקי לוי: הרי הכניסו במסמך הרשמי תאריכים.

מיקי לוי: עכשיו רוצים למחוק את 2009, בסדר.

מיקי לוי: אבל במקומו תכניסו את תאריך היעד, כדי שלא יהיה שום פתח לפרשנות.

משה גפני: גיא, יש בעיה שאנחנו לא נכתוב פה בכלל תאריך?

משה גפני: לעבר.

גיא גולדמן: זו בתחום של משרד ראש הממשלה, זו לא החלטת מיסים.

גיא גולדמן: זה גילום של מס, אבל בכל מה - - -

משה גפני: רונן.

שגית אפיק: כן, אבל תגיד מילה על גילום, אם כבר אתה ברשות דיבור.

גיא גולדמן: נכון מה שנאמר פה, שאם לא שולם ממס, ממילא אי אפשר לעשות שומה, אז אין פה שום אפקט.

גיא גולדמן: לא שולם מס, אז אין מה לגלם.

גיא גולדמן: אם לא שולם מס, אין מה לגלם.

מיקי לוי: אם לא יהיה חישוב תאריכים, יהיה בלגן.

מיקי לוי: אני אומר לכם, אי אפשר.

שלמה קרעי: מיקי, זה קשקוש, אתה יודע שזה לא - - -

מיקי לוי: אם זה קשקוש, תכניס את זה כדי שאנחנו נהיה שקטים.

ינון אזולאי: יש קבוצה ריקה.

מיקי לוי: אני מתווכח אתך מקצועית, אני לא מתווכח אתך פוליטית.

שלמה קרעי: שמעת מה הוא אומר לך, זאת קבוצה ריקה.

שלמה קרעי: כל התאריכים האלה לא מעניינים.

שלמה קרעי: אם אין חבות מס, אין על מה לגלם.

מיקי לוי: לא, זו דרישה להחזר רטרו.

שלמה קרעי: זה גילום.

מיקי לוי: דרישה לגילום רטרו.

שלמה קרעי: על חבות מס שהייתה, ולא היה לאף ראש ממשלה חבות מס, רק לנתניהו, אז כל זה לא רלוונטי, כל התאריכים האלה.

מיקי לוי: אין בעיה, אבל ייכנס פחות שש השנים על תקופה קודמת, לא יהיה.

מיקי לוי: אני יודע בדיוק למה אני אומר.

שלמה קרעי: תשתף אותנו.

מכלוף מיקי זוהר: אדוני יו"ר הוועדה, אתה יכול לעבור להצבעה?

שגית אפיק: אני אגיד לגבי התאריך.

שגית אפיק: יש שתי אופציות – אופציה אחת, של חבר הכנסת שלמה קרעי, שאומר מרגע שהוועדה החליטה בשנת 2018 על העיקרון של פטור ממס, ועכשיו היא אומרת, כדי לחזק את החלטתה ולהמשיך אותה, במסגרת החלטת הגילום הזאת, אני אומרת שכמו שקבעתי את העיקרון קדימה, אני מקבלת אותו גם ביחס לעבר, ולא היה מקום לעשות את השומה הזאת.

שגית אפיק: משנעשתה השומה, יש לגלם אותה, ואני קובעת את זה ביחס לעבר, בין אם זה ביחס לראש הממשלה הזה, בין אם זה ביחס לראש ממשלה לשעבר.

שגית אפיק: זו עמדתו של חבר הכנסת שלמה קרעי, עמדה שמתיישבת, אגב, עם העיקרון שהוועדה קבעה.

שגית אפיק: אופציה שנייה, שגם ממשיכה את אותו עיקרון שהוועדה קבעה, אבל אומרת יש לנו בעיה ספציפית.

שגית אפיק: הבעיה הספציפית הזאת נוצרה בשל שומה שניתנה, וככל הנראה יכלה להינתן – אנחנו לא יודעים את תאריכיה המדויקים, מכיוון שהם לא נאמרו כאן.

שגית אפיק: אנחנו יכולים לשער שמדובר בשומה שהיא שבע שנות התיישנות משנת 2018, ולכן יכלה - - -

מיקי לוי: שש שנות - - -

שגית אפיק: שבע, למה שש?

שגית אפיק: מ-2018.

מיקי לוי: אם יש התיישנות, שש.

שגית אפיק: שבע.

מיקי לוי: שש, על פי חוק.

רם בן ברק: או שש או שבע, לא משנה.

שלמה קרעי: שבע שנים, מיקי.

שלמה קרעי: שבע.

מיקי לוי: שש.

ינון אזולאי: לא, אתמול אמרו שש בוועדה.

ינון אזולאי: אתמול שאלו.

מיקי לוי: שש, חברים.

שלמה קרעי: שינו את זה?

ינון אזולאי: כן, במאי.

מיקי לוי: גיא, התיישנות – שש או שבע?

מיקי לוי: אם אתה לא יודע, תגיד אני אבדוק.

גיא גולדמן: זה קשור אם יש הליך או לא.

מיקי לוי: עזוב, אין הליך.

מיקי לוי: מה, יש הליך משפטי?

מיקי לוי: אם היה הליך משפטי, מבטל.

מכלוף מיקי זוהר: לא הבנתי מה העיקרון הזה עכשיו כזה חשוב.

מכלוף מיקי זוהר: מיקי, מה העיקרון הזה חשוב כל כך?

מכלוף מיקי זוהר: בעתיד הרי גם ככה לא - - - מס.

בצלאל סמוטריץ': היושב-ראש, גפני - - -

שלמה קרעי: זאת האופציה הראשונה ששגית הציעה, היא הציגה אותה.

מיקי לוי: בסדר, אז מה?

מיקי לוי: אבל אני אומר לכם, זה משאיר את זה פרוץ.

בצלאל סמוטריץ': גפני, חבל שנעשה עכשיו משהו ונחזור לפה בעוד חצי שנה עוד פעם כי ימצאו משהו מתחת לבלטות.

בצלאל סמוטריץ': קבל את ההצעה של חבר הכנסת קרעי, תעשה את זה - - -

משה גפני: אני נוטה לקבל את זה.

בצלאל סמוטריץ': זהו.

מיקי לוי: זו טעות.

ינון אזולאי: זה הכי טוב.

מיקי לוי: אני אומר לך, זו טעות, כי יתחיל ויכוח איזה תאריך.

ינון אזולאי: אין תאריך.

בצלאל סמוטריץ': לא, תקבע מ-ה' באייר התש"ח.

מיקי לוי: יש התיישנות, שיגידו ממתי ההתיישנות, כי הדרישה פה היא מ-2009.

מיקי לוי: אז מה עושים?

מיקי לוי: מורידים את הרף התחתון כדי שיהיה נוח.

מיקי לוי: אם הורדת את הרף התחתון, תשאירו לי רף תחתון אחר.

משה גפני: אבל אם מקבלים את העמדה הזאת?

מיקי לוי: הגישה שלי הגיונית.

שלמה קרעי: אנחנו לא רוצים רף תחתון, רוצים משהו עקרוני.

שלמה קרעי: אומרים לך, באופן עקרוני, לא משנה מתי - - -

מיקי לוי: קרעי, הורדת לי רף תחתון כרגע בהצעה, תן לי רף תחתון חדש.

בצלאל סמוטריץ': יש לי הערה.

בצלאל סמוטריץ': אפשר לשאול הערה קטנה?

בצלאל סמוטריץ': כיוון שאמרתי שיתר ההחלטה – אני מבין שלא תקיים בה את הדיון היום, יש בה סוגיות שאולי - - -

משה גפני: אנחנו מקיימים את הדיון הלאה.

משה גפני: אנחנו קודם מצביעים על זה וממשיכים הלאה כמה שאנחנו יכולים.

בצלאל סמוטריץ': הסעיף הזה יושב גם על יתר הסעיפים של ההחלטה, כי בסוף הוא מגדיר בצורה כוללנית שירותים, טובות הנאה, למעט משכורת וקצבה וכולי.

בצלאל סמוטריץ': השאלה אם אפשר את זה בנוסח להצמיד למה שיאושר בהחלטה?

בצלאל סמוטריץ': נניח שבהחלטה בסוף נסכים כאן, שהוצאות מסוימות נחשבות בקשר למילוי התפקיד והוצאות אחרות לא.

בצלאל סמוטריץ': אז הסעיף הזה יצטרכו - - -

משה גפני: בצלאל, אני לא כורך את זה עכשיו בדברים אחרים.

משה גפני: את הסעיף הזה צריך לגמור עכשיו.

משה גפני: גיא, אני מבקש, אנחנו עוד מעט מצביעים.

משה גפני: תבדוק בינתיים את התשובה, ותגיד לנו.

משה גפני: אני נוטה לקבל את מה שהציע קרעי.

משה גפני: אם אתם מסכימים, אנחנו נצביע על זה.

מיקי לוי: אנחנו לא מסכימים.

משה גפני: הבנתי.

משה גפני: אני לא רואה פתרון אחר, אני מחפש.

מיקי לוי: אתה משאיר את זה פרוץ, ומשאיר את זה למקומות ערעור.

מיקי לוי: אם יבקשו את זה, לדוגמה, מ-2010, מה הוועדה – על הראש של הוועדה?

מיקי לוי: אם נתת לי רף תחתון, תן לי רף תחתון בהתאם להתיישנות.

שלמה קרעי: לא רוצים את זה פרסונלי, אין רף תחתון.

שלמה קרעי: כל ראש ממשלה שמיסו אותו יבוא.

מיקי לוי: אתה מתעלם מזה שזה פרסונלי?

שלמה קרעי: אתה מנסה לעשות את זה פרסונלי.

משה גפני: חבר הכנסת קושניר, בבקשה.

אלכס קושניר: אני רק רוצה להעלות שתי הערות וגם שתי שאלות.

אלכס קושניר: שאלה אחת, מה תאריך התשלום של השומה?

אלכס קושניר: מה הלחץ?

רונן פרץ: התיישנות של פקיד השומה.

רונן פרץ: התיישנות מבחינת פקיד השומה.

אלכס קושניר: למה אנחנו יושבים על זה עכשיו, בתקופה שכל העולם מסתכל עלינו?

אלכס קושניר: כל העם מסתכל עלינו ואומר: תגידו, השתגעתם?

אלכס קושניר: במה אתם עוסקים?

אלכס קושניר: במה אתם עוסקים?

אלכס קושניר: אגב, אני מסכים - - -

שלמה קרעי: אם היית בא בזמן לישיבה, היית שומע.

אלכס קושניר: אני מסכים עם העיקרון שראש ממשלה לא צריך להיות ממוסה על דברים שהוא עושה מתוקף תפקידו.

אלכס קושניר: ואני גם מסכים עם זה שהוא אמור לעבוד 24/7.

אלכס קושניר: עם מה אני לא מסכים?

אלכס קושניר: אני מנסה להקביל את זה לאזרח אחר פשוט, שחי במצב משפטי אחד עד שנה מסוימת, ולאחר מכן המצב המשפטי הזה השתנה, והוא קיבל שומה אחורה על המצב המשפטי הקודם.

אלכס קושניר: איזה כלים יש ברשותו?

אלכס קושניר: מה הוא צריך לעשות?

אלכס קושניר: או שהוא הולך לפקיד שומה ומנסה לערער, אם הוא לא מצליח שם, הוא הולך לבית משפט.

אלכס קושניר: אני צודק או לא צודק?

שלמה קרעי: רק שאזרח רגיל לא מנסים באכיפה בררנית לבוא אליו.

אלכס קושניר: קרעי, אני לא הפרעתי לך.

אלכס קושניר: אני חושב שאני צודק.

אלכס קושניר: אני חושב שגם במקרה הזה אפשר לנהוג בדיוק באותה צורה.

אלכס קושניר: מה גם שאומר בחצי פה נציג של רשות המיסים שראשי ממשלה לא מוסו, לכן יש לכם אחלה קייס בבית משפט.

אלכס קושניר: תגידו לא היה תקדים כזה, וראש הממשלה לא ימוסה.

אלכס קושניר: למה לעשות כאן הבדל בין אזרח פשוט לראש הממשלה בנושא הספציפי הזה?

אלכס קושניר: גם ככה יש מספיק הבדלים ומספיק הטבות – אגב, עם רובן אני כן מסכים.

אלכס קושניר: לכן אני חושב שצריך לקחת את המסמך הזה, את הסעיף הזה, לזרוק אותו לפח ולהתחיל להתנהל לפי אותם תהליכים שקיימים היום לכל אזרח, וגם לראש הממשלה.

שלמה קרעי: דעתך לא התקבלה.

משה גפני: רבותיי, אנחנו ממשיכים הלאה.

מיקי לוי: אתה מחכה לתשובה של רשות המיסים?

רם בן ברק: אדוני היושב-ראש, רק עוד הערה אחת.

רם בן ברק: הרי כל הסעיף הזה, האמוציות שלו נובעות בגלל העירוב של הוצאות שקשורות לעבודתו, והוצאות שאינן קשורות לעבודתו, אגב, הבעיות האלה לא היו אצל ראשי ממשלה אחרים.

רם בן ברק: כאן זה בא לידי ביטוי, וגם אנחנו שומעים מהגורמים שמתעסקים בדבר הזה שקשה מאוד להפריד בין ההוצאות.

רם בן ברק: לכן בסעיף הזה צריך לחדד מאוד את העניין הזה של ההפרדה בין מה שלצורך תפקידו למה שלא לצורך תפקידו, זה לא מחודד מספיק.

משה גפני: זה מה שאנחנו כותבים.

משה גפני: אנחנו כותבים ומחדדים את זה.

משה גפני: אנחנו הולכים לתחילת ההחלטה.

משה גפני: ב-13:00 אנחנו נצביע על הסעיף הזה.

משה גפני: ההחלטה צריכה שרים וסגני שרים.

משה גפני: בבקשה, רונן.

מיקי לוי: אייל, נסח פה שישולם לו רק על ידי אוצר המדינה, בסעיף 9.

שלמה קרעי: את זה הוספנו כבר.

משה גפני: בבקשה, רונן.

רונן פרץ: ההחלטה הזו מדברת על החלטת שכר שרים וסגני שרים.

רונן פרץ: היא לא נוגעת בפן הפרסונלי, לא של יושב-ראש כחול-לבן ולא של יושב-ראש הליכוד.

רונן פרץ: היא מדברת כרגע על המצב החוקי שקיים, שהכנסת תיקנה את חוק יסוד: הממשלה והוסיפה מעמד של ראש ממשלה חלופי.

רונן פרץ: הכנסת הוסיפה מעמד של ראש ממשלה חלופי, שלמעשה הוא ראש ממשלה שמושבע גם בכנסת כראש ממשלה.

רונן פרץ: לכן אנחנו מבקשים לתקן את ההחלטה לכל אורכה, על ראש ממשלה חלופי, שהתנאים יחולו כמו ראש הממשלה הרגיל.

רונן פרץ: ההחלטה הזו היא לא פרסונלית ולא נוגעת ליו"ר כחול-לבן, ולא נוגעת ליו"ר הליכוד כרגע.

מיקי לוי: היא נוגעת לראש ממשלה - - - יהיה חליפי.

רונן פרץ: היא נוגעת למעמד של ראש ממשלה חליפי.

רונן פרץ: כל מי שירצה – ראש ממשלה אחר כך, שירצה לוותר על מי מזכויותיו, הוא מוזמן לוותר, אבל כרגע ההחלטה לא נוגעת לראש ממשלה כזה או אחר, זה לא משנה - - -

רם בן ברק: למה אנחנו צריכים לתת לראש הממשלה החלופי שבמעמד - - - ראש ממשלה מכהן.

רונן פרץ: הוא ראש ממשלה.

רם בן ברק: הוא לא ראש ממשלה, הוא ראש ממשלה חליפי.

רם בן ברק: אין לו את האחריות של ראש ממשלה.

רם בן ברק: זה לא נכון, הוא הושבע באותו יום ליום שהוא ייכנס לתפקידו, כדי שלא יצטרכו ללכת - - -

שלמה קרעי: לא, הוא הושבע גם כראש ממשלה חליפי.

רם בן ברק: היום, ברגע זה - -

רונן פרץ: הוא ראש ממשלה.

רם בן ברק: - - האחריות לניהול המדינה על כתפיו של מי יושבת – על כתפיו של ראש הממשלה בנימין נתניהו, או של ראש הממשלה החליפי בנימין בני גנץ?

רונן פרץ: כרגע ראש הממשלה הוא נתניהו.

רם בן ברק: על מי יושבת האחריות?

רונן פרץ: ראש הממשלה החליפי הוא בני גנץ.

רם בן ברק: אבל אין לו אחריות.

רם בן ברק: הוא ראש ממשלה ללא אחריות, יש לו אחריות כשר ביטחון, לא כראש ממשלה.

שלמה קרעי: יש לו אחריות, רק הוא יכול לפטר את השרים שלו למשל.

רם בן ברק: אין לו שום אחריות.

רם בן ברק: אין לו שום אחריות כראש ממשלה.

שלמה קרעי: אתה יודע את זה?

שלמה קרעי: שר המשפטים, רק הוא יכול לפטר אותו, הוא ראש הממשלה.

רם בן ברק: רבותיי, אין לו.

רם בן ברק: אין לו.

רם בן ברק: אין לו, בחוקי היסוד של מדינת ישראל לא מוקנות לו סמכויות של ראש ממשלה ואחריות של ראש ממשלה - -

שלמה קרעי: יש לו סמכויות, כל הגוש שלו - -

רם בן ברק: - - ולכן הוא לא זכאי לתנאים שאני מקבל שלראש ממשלה צריך להיות.

רם בן ברק: ראש הממשלה החלופי יכול להיות בתואר של ראש ממשלה חליפי, אבל הוא לא צריך לקבל את אותם תנאים של רכבים, ארוחות.

מיקי לוי: אחזקת בית.

רם בן ברק: בטח ובטח לא במצב הכלכלי שאנחנו נמצאים בו היום.

רונן פרץ: ברגע שהוא ראש ממשלה חלופי, שזה מעמד שמוקנה מכוח חוק היסוד, הוא ראש ממשלה.

רונן פרץ: זה לא עניין שנתון לשיקול דעתי.

רונן פרץ: הכנסת חוקקה את זה.

רונן פרץ: אנחנו מתייחסים אליו כאל ראש ממשלה.

אלכס קושניר: מקימים גם משרד לראש ממשלה חליפי?

רונן פרץ: כן, הוקם.

אלכס קושניר: יש מנכ"ל משרד ראש הממשלה החליפי?

רונן פרץ: הוקם משרד ראש הממשלה החליפי.

אלכס קושניר: יש מזכיר ממשלה חליפי?

רונן פרץ: יהיה מנכ"ל משרד ראש הממשלה החליפי.

מיקי לוי: כמה עובדים יש שם?

אלכס קושניר: רונן, אתה רציני?

אלכס קושניר: יש גם מנכ"ל משרד ראש הממשלה החליפי?

רם בן ברק: אין לו מזכיר ממשלה, לראש הממשלה החליפי?

מכלוף מיקי זוהר: מיקי, תגידו את האמת, אתם קצת מקנאים שבני התקדם.

קטי קטרין שטרית: והם נשארו מאחור.

רם בן ברק: לא, ממש לא.

מיקי לוי: לא, ממש לא.

מיקי לוי: אנחנו חושבים שהוא מסכן, שהוא סובל.

מכלוף מיקי זוהר: אתם לא יכולים לפרגן.

מכלוף מיקי זוהר: אתם לא יכולים לפרגן.

מיקי לוי: שהוא היה רוצה להחזיר את הגלגל אחורה.

רם בן ברק: אנחנו לא מבינים מה זה ראש ממשלה חלופי, לא מצליחים להבין.

מכלוף מיקי זוהר: רם ומיקי, תפרגנו, לא יקרה כלום.

רם בן ברק: למי לפרגן?

רם בן ברק: למי?

מיקי לוי: איך אמר ראש הממשלה?

מיקי לוי: ככה אי אפשר להמשיך, כמה זמן זה יחזיק?

מיקי לוי: כמה זמן זה יחזיק?

אלכס קושניר: למה מנכ"ל משרד ראש הממשלה החלופי לא נמצא פה גם?

אלכס קושניר: הרי מדברים גם עליו.

רונן פרץ: תשאל אותו.

אלכס קושניר: איפה הוא?

אלכס קושניר: איך קוראים לו?

אלכס קושניר: מי זה?

מיקי לוי: אדוני היושב-ראש, יש הסתייגויות.

אלכס קושניר: אדוני היושב-ראש, יש לי שאלה.

אלכס קושניר: נאמר לי פה, לא ידעתי, אני מודה, שיש דבר כזה משרד ראש הממשלה החליפי, ויש מנכ"ל למשרד ראש הממשלה החליפי.

שלמה קרעי: איפה היית בכל הדיונים שהיו - - -

אלכס קושניר: אני ממלא מקום, אני לא חבר ועדה.

אלכס קושניר: אם כתוב פה שמדברים גם על ראש ממשלה חליפי, למה מנכ"ל משרד ראש הממשלה החליפי לא נמצא פה?

רונן פרץ: לא, אני אתקן אותך.

רונן פרץ: הוקם משרד ראש הממשלה החליפי.

רונן פרץ: מנכ"ל המשרד נמצא כרגע בתהליכי קליטה, הוא עוד לא נקלט, הוא עוד לא מנכ"ל משרד ראש הממשלה החליפי.

אלכס קושניר: עוד לא מונה.

רונן פרץ: עוד לא מונה, נכון.

רונן פרץ: הממשלה צריכה למנות אותו, הוא עוד לא מונה.

משה גפני: אבל עם כל הכבוד, זה לא נוגע לדיון הזה.

משה גפני: אנחנו בדיון של החלטת שכר.

רם בן ברק: אבל בכל מקרה - - - גם אם היה, לא היה בא.

רם בן ברק: וטוב שכך.

רונן פרץ: בכל מקרה, שוב, ההחלטה הראשונה היא כמובן לאורך כל החלטת השרים, להכניס את מעמד ראש הממשלה החליפי, וזה בהמשך לתיקון חוק יסוד: הממשלה.

מיקי לוי: אני מבין מה אתם אומרים.

מיקי לוי: גם כשבנימין נתניהו, ראש הממשלה, יהפוך להיות ראש הממשלה החליפי, הוא ייהנה מאותם תנאים.

מיקי לוי: בסדר.

מיקי לוי: ממילא נפסיד כאן כי אנחנו אופוזיציה קטנה.

מיקי לוי: אבל אם כחול-לבן ויתרו, שיהיה כתוב: למעט ראש הממשלה החליפי גנץ, סתם לדוגמה.

מיקי לוי: אני מכיר את זה.

מיקי לוי: תאמין לי, אתה יודע כמה פעמים הסתכלתי על זה?

רונן פרץ: מי שירצה להודיע, מי שירצה לוותר, מוזמן לוותר.

אלכס קושניר: אבל אסור לוותר על פי חוק, נכון?

משה גפני: הלאה, רונן.

מיקי לוי: רגע, אדוני.

מיקי לוי: רגע.

מיקי לוי: אני מבין מה הם אומרים, אנשי משרד ראש הממשלה, ובהמשך למכתב של יושב-ראש כחול-לבן, בני גנץ, שר הביטחון וראש הממשלה החלופי, שוויתר על כל התנאים כראש ממשלה חליפי, אז אני מבקש שבכל הסעיפים שכתוב – כי הרי הם לא מסכימים להוריד את ראש הממשלה החליפי – להכניס למעט בני גנץ.

מיקי לוי: כי זה פרסונלי.

מיקי לוי: זה מה שאני מבקש להגיד לפרוטוקול.

משה גפני: אפשר לעשות חוק ולכתוב את זה.

מיקי לוי: ולכתוב את זה, בוודאי.

שלמה קרעי: תגיש הצעת חוק, מיקי, אנחנו נתמוך.

משה גפני: הלאה.

משה גפני: תמשיכו.

מכלוף מיקי זוהר: אדוני יכול לעבור להצבעה, אין בעיה, כולם פה.

מכלוף מיקי זוהר: יושב-ראש הוועדה, הרב גפני, כולם פה.

מכלוף מיקי זוהר: כולם פה – קואליציה-אופוזיציה, אתה יכול להצביע.

מכלוף מיקי זוהר: אבל אתה יכול להצביע גם לפני.

משה גפני: לא רוצה.

מכלוף מיקי זוהר: אבל כולם פה.

רונן פרץ: שוב, אני חוזר, פעם אחת, השינוי הוא טכני, להוסיף את ראש הממשלה החלופי.

רונן פרץ: מהצד השני, אני שוב רוצה לחזור לאותו סעיף 6 שדיברנו עליו קודם בהחלטה של ועדת השרים.

רונן פרץ: אני מקריא אותו שוב, כי הוא חשוב, הוא ילווה אותנו לאורך כל הדיון: "המדינה תעמיד לרשות ראש הממשלה מעון בירושלים.

רונן פרץ: מעונו של ראש הממשלה בירושלים ומחוצה לה ינוהל על חשבון אוצר המדינה".

רונן פרץ: זו ההחלטה, כאמור מ-1982.

מיקי לוי: באותם תנאים של בלפור.

רונן פרץ: זו ההחלטה.

רונן פרץ: ציטטתי עכשיו את ההחלטה משנת 1982 של ועדת הכספים.

רונן פרץ: תן לי להמשיך, ואז אולי יהיה יותר ברור.

מיקי לוי: רגע, לא.

רונן פרץ: על מה אתה חולק, על ההחלטה של ועדת הכספים מ-1982?

רונן פרץ: זה מה שציטטתי.

רונן פרץ: לא היה פה שום דבר - - -

מיקי לוי: מי אמר שהיא צדקה?

רונן פרץ: אתה חבר ועדת כספים, לא אני.

רונן פרץ: אתה מוזמן לשנות את זה.

מיקי לוי: איפה הייתי שם?

מיקי לוי: ילד קטנצ'יק.

רונן פרץ: אני לא יודע.

רונן פרץ: בכל מקרה, בשנת 2009, גם כן, באורח פלא, מספר ימים אחרי שראש הממשלה, בנימין נתניהו, הושבע לכהונת ראש ממשלה, נזכרו לגבש נוהל שאמור להגביל את הסעיף הזה.

רונן פרץ: הנוהל הזה שונה בצורה – אני לא יודע אם לקרוא לה מוזרה, אבל בשעה שההחלטה של ועדת הכספים - -

רם בן ברק: גם הדיון הזה מוזר, הכול מוזר.

רונן פרץ: - - מדברת על זה שאוצר המדינה ינהל את מעונו הפרטי של ראש הממשלה, בנוהל כבר שונה שאוצר המדינה - - -

מכלוף מיקי זוהר: אדוני המנכ"ל, אני מתנצל שאני מפריע לך, כי אני שומע אותך, אתה מדבר באופן מאוד מקצועי ואני מכבד את זה.

משה גפני: אני לא שומע.

מכלוף מיקי זוהר: המנכ"ל מדבר פה באופן מאוד מקצועי, ואני מכבד את זה.

מכלוף מיקי זוהר: אבל אני הייתי רוצה לתבל קצת את האווירה, ברשותך.

מכלוף מיקי זוהר: אני מקווה שלא תכעס עליי, אדוני המנכ"ל.

מכלוף מיקי זוהר: יש גברת ברנע במשרד ראש הממשלה, יועצת משפטית.

מכלוף מיקי זוהר: היא עשתה ריאיון מדהים ל"שבעה ימים", היא קיבלה שם כותרות וסיקור מאוד אוהד, הייתי מגדיר אותו.

מכלוף מיקי זוהר: והיא זו שמהרגע שראש ממשלת ישראל נכנס לתפקיד החליטה למרמר את חייו של ראש הממשלה ב- - - משפטיים.

מיקי לוי: אני מבקש ממך לחזור בך, היא עובדת מדינה.

מיקי לוי: תחזור בך.

מיקי לוי: אנחנו לא מעליבים עובדי מדינה.

מיקי לוי: תחזור בך.

מיקי לוי: אתה רק יכול להתבייש, מיקי מכלוף זוהר.

שלמה קרעי: אלה העובדות, מיקי.

מכלוף מיקי זוהר: - - - אני רוצה להשתמש בחסינות שלי כחבר כנסת.

מכלוף מיקי זוהר: הגברת הזאת לקחה על עצמה משימה למרמר את חיי ראש הממשלה נתניהו, ואנחנו לא ניתן לה.

רם בן ברק: הגברת הזאת היא עובדת ציבור.

מיקי לוי: הגברת הזאת היא יועצת משפטית, היא עובדת בכירה.

מיקי לוי: זה לא בסדר.

מכלוף מיקי זוהר: ולחברים שלה ביש עתיד ובכחול-לבן.

מיקי לוי: כמו שאני נותן כבוד למנכ"ל ולמזכיר ולדרורית, ולא מדבר לגופם.

מיקי לוי: זה לא בסדר.

שלמה קרעי: מיקי, אז למה היא ייצרה נוהל כזה - - -

מיקי לוי: עזוב אותך, אתם לא מתביישים?

מיקי לוי: איבדתם את הבושה.

מיקי לוי: איבדתם את הבושה.

שלמה קרעי: תסביר לי למה.

מכלוף מיקי זוהר: - - - תפסיקו לדבר - - - לפגוע בראש הממשלה.

מיקי לוי: פשוט איבדתם את הבושה.

מכלוף מיקי זוהר: תפסיקו עם זה כבר.

מיקי לוי: חבר הכנסת מיקי מכלוף זוהר מדבר על יועצת משפטית, מה הריאיון שהיא נתנה.

מיקי לוי: זה לא בסדר.

משה גפני: אני עובר לסעיף 9ו.

משה גפני: אני מבקש, היועצת המשפטית, אם את יכולה לומר על מה אנחנו נדרשים להצביע.

אלכס קושניר: אדוני היושב-ראש, אני מבקש התייעצות סיעתית לפני ההצבעה.

אלכס קושניר: אני מבקש התייעצות סיעתית לפני ההצבעה, אדוני.

משה גפני: בסדר, אבל קודם היא תקריא את זה, ולפני ההצבעה אני אתן לך חמש דקות.

קטי קטרין שטרית: אין לו עם מי להתייעץ פה.

קטי קטרין שטרית: קושניר, עם מי אתה מתייעץ?

אלכס קושניר: יש לי טלפון.

אלכס קושניר: יש לי חבר טלפוני.

מיקי לוי: גם אני התייעצות סיעתית.

משה גפני: רבותיי, אני אתן לכם חמש דקות התייעצות סיעתית, נצביע ב-13:05.

משה גפני: אני רק רוצה שהיא תקריא את זה, שנדע על מה אנחנו הולכים להצביע, ותדע על מה להתייעץ.

שגית אפיק: אני מקריאה, גיא תהיה איתי.

שגית אפיק: גיא, אני מבינה שאין לך תאריך אחורה.

שגית אפיק: אתה רוצה להתייחס?

שגית אפיק: שאני אקריא?

גיא גולדמן: לפי סעיף 145 לפקודה, רשות המיסים ממילא מוגבלת בתקופת הזמן שהיא זכאית לנהל הליכים מול נישום.

גיא גולדמן: לשאלה ששאלתם על תקופות התיישנות, לפי סעיף 145 לפקודה, אנחנו ממילא מוגבלים בזמן של ניהול הליכים.

גיא גולדמן: אני לא חושב שזה רלוונטי להחלטה שמונחת בפניכם, שהיא החלטת גילום, מהסיבות שדובר בהן קודם.

גיא גולדמן: אני לא רואה הבדל בין אם תכניסו שנים אחורה מעבר לשנים שבהן ניתן - - -

שגית אפיק: בין אם נכניס מועד או לא נכניס מועד.

שגית אפיק: זאת אומרת שאם אנחנו נשאיר את זה רק עם המועד העליון, זאת אומרת, רק עם 31 בדצמבר 2017, שלאחריו נקבע פטור ממס בחקיקה, מבחינתך זה נכון?

גיא גולדמן: כן.

גיא גולדמן: זה בתחום של - - -

מיקי לוי: כמה שנים, בדקת?

מיקי לוי: בדקת כמה שנים?

שגית אפיק: הוא לא יודע לתת.

שגית אפיק: הוא אומר שאין לו תאריך לתת.

מיקי לוי: אבל כמה שנים התיישנות, שבע או שש?

מיקי לוי: אני טוען שש.

בצלאל סמוטריץ': ההתיישנות כאן היא מהותית או דיונית?

שגית אפיק: הוא אמר עכשיו שיש להם מגבלות בפקודה לגבי המשך ניהול - - -

בצלאל סמוטריץ': לא, לא הבנת את השאלה שלי.

שגית אפיק: אני הבנתי.

בצלאל סמוטריץ': שנייה, אני אסביר.

בצלאל סמוטריץ': אם ההתיישנות היא דיונית, ואנחנו עכשיו נקבע מ-ה' באייר התש"ח, יכול להיות שהמדינה תצטרך רטרואקטיבית לשלם למס הכנסה גילום על כל ראשי הממשלות מאז שהיה בהתחלה, כי ההתיישנות היא רק דיונית, היא לא מהותית.

שלמה קרעי: אבל לא חייבו אותם במס.

בצלאל סמוטריץ': אבל עכשיו יצטרכו לחייב.

שגית אפיק: גיא, אתה רוצה להתייחס?

שגית אפיק: תתייחס גם לגילום וגם לשאלה שלו.

גיא גולדמן: מה השאלה, אדוני?

בצלאל סמוטריץ': אני שואל האם ההתיישנות בדיני המיסוי היא דיונית או מהותית?

בצלאל סמוטריץ': זאת אומרת, נניח שעמדתכם היא שההוצאות הללו עד התיקון לחוק ב-2018 היו אמורות להיות ממוסות, אלא מה, לא ביקשתם.

בצלאל סמוטריץ': שומות עצמיות, ואיכשהו ברנדומלי לא יצא לכם לבדוק ראשי ממשלות קודמים.

בצלאל סמוטריץ': אם אנחנו נקבע עכשיו גילום – אנחנו הרי לא נותנים פטור, אנחנו ניתן גילום עכשיו על עלויות כאלה, אז ההתיישנות היא התיישנות דיונית ולא מהותית, יכול להיות שאוצר המדינה יצטרך לשלם עכשיו לאוצר המדינה בכובעו כרשות המיסים את הגילום על כל ההוצאות של ראשי הממשלות מאז קום המדינה.

גיא גולדמן: אני אשיב.

גיא גולדמן: מהרגע ששנת מס מסוימת הסתיימה, חלפו ארבע שנים ממועד סיומה ולא נפתח הליך כלשהו נגד נישום, ממילא אי אפשר לעשות לו שומה, ולכן אין מה לגלם במידה ולא שולם מס.

גיא גולדמן: אין מה לגלם.

גיא גולדמן: אם הנישום לא שילם מס, אין מה לגלם.

בצלאל סמוטריץ': זה סוג של התיישנות מהותית, נכון אבינעם?

בצלאל סמוטריץ': בסדר.

בצלאל סמוטריץ': התיישנות מהותית, אז אין בעיה.

משה גפני: גיא, מה אתה מציע?

בצלאל סמוטריץ': אין לו עמדה, הוא כבר אמר שאין לו עמדה.

משה גפני: בסדר, הבנתי.

מיקי לוי: מה אתה מפחד?

מיקי לוי: מה אתה מפחד?

מיקי לוי: אתה יועץ משפטי של רשות המיסים.

גיא גולדמן: אני לא רואה בעיה עם ההחלטה שהונחה בפניכם לקבוע את הגילום בלי שנים.

גיא גולדמן: אני לא רואה בעיה עם זה.

גיא גולדמן: זאת אומרת, זה עניין של החלטה - - -

שגית אפיק: אני מקריאה ותראה אם זה הגיוני לך.

שגית אפיק: "מס הכנסה שהוטל על ראש ממשלה עד יום י"ג בטבת התשע"ח (31 בדצמבר 2017) בשל הכנסה הנובעת מתשלומים, שירותים וטובות הנאה הניתנים מאוצר המדינה לראש הממשלה בקשר למילוי תפקידו כראש ממשלה, למעט משכורת וקצבה, יהיה על חשבון אוצר המדינה".

קריאה: מצוין.

שגית אפיק: זה הגילום שאתם רואים אותו כשיטה שמקובלת עליכם.

שגית אפיק: גיא?

משה גפני: מקובל עליכם?

גיא גולדמן: כן.

גיא גולדמן: הגילום –ככלל, בהמשך לדברים של היועצת המשפטית - - -

שגית אפיק: הגילום באופן רטרואקטיבי, כפי שזה נעשה כאן.

גיא גולדמן: בהמשך לדברים של היועצת המשפטית ומשרד המשפטים - - -

שלמה קרעי: עכשיו גם לא יכולים לחזור ל-1996.

גיא גולדמן: - - בלי להתייחס להצעה באופן קונקרטי, להצעה הנוכחית לגילום.

גיא גולדמן: אנחנו מצטרפים לעמדה שככלל, גילום זו דרך ראויה יותר להטבה מאשר פטור ממס, כפי שאמרה היועצת המשפטית, כפי שאמר משרד המשפטים.

מיקי לוי: אז אני לא מבין, לא הקראת י"ג בטבת, נכון?

מיקי לוי: סליחה - - -

שגית אפיק: לא, הקראתי רק עד יום.

מיקי לוי: הורדת מיום ה' בטבת, 1 בינואר?

מיקי לוי: הורדת?

שגית אפיק: בדיוק.

שגית אפיק: כן.

שגית אפיק: בעצה אחת עם רשות המיסים.

גיא גולדמן: שוב פעם, מול החשב.

גיא גולדמן: הגילום הוא הליך מול החשב.

משה גפני: בכל זאת אתה עדיין צריך התייעצות?

משה גפני: בגלל שלפי הניסוח הזה אין - - -

אלכס קושניר: לא שחררת אותי.

אלכס קושניר: הקשבתי ליועצת המשפטית.

אלכס קושניר: לא שחררת אותי.

אלכס קושניר: הקשבתי ליועצת המשפטית.

משה גפני: אבל אתה עדיין צריך התייעצות סיעתית?

משה גפני: בגלל ש- - -

אלכס קושניר: ברור.

אלכס קושניר: בטח שכן.

מיקי לוי: גם אני.

מיקי לוי: גם אני.

משה גפני: אבל לפי מה שהיא הקריאה יש - - -

מיקי לוי: לא, יש לי התייעצות סיעתית, אולי אנחנו רוצים להגיש רביזיות.

משה גפני: אוקיי.

משה גפני: חמש דקות.

משה גפני: אני מצביע, אנחנו לא נקריא עוד פעם.

משה גפני: ב-13:10 הצבעה.

משה גפני: רבותיי, אנחנו עוברים להצבעה.

משה גפני: אני מחדש את הישיבה אחרי ההתייעצות הסיעתית.

משה גפני: אנחנו עוברים בבקשה להצבעה.

משה גפני: בהחלטת השכר, סעיף 9ו, כפי שהקריאה אותו היועצת המשפטית של הוועדה.

משה גפני: תקריאי מהר כדי שלא יתחילו - - -

קריאות: - - -

משה גפני: רבותיי, זה מפריע.

ינון אזולאי: לא, לא להפריע.

ינון אזולאי: אני אצביע בעד.

ינון אזולאי: זה ינון אזולאי פה, אדוני היושב-ראש.

ינון אזולאי: אני רוצה להגיד לך, אני רוצה להצביע בעד, אבל אני רוצה שזה יהיה בתנאי שמנכ"ל משרד ראש הממשלה יהפוך להיות קבוע, רונן פרץ.

ינון אזולאי: שיהיה לנו סוף סוף מנכ"ל.

ינון אזולאי: שרונן פרץ יהיה המנכ"ל הקבוע של משרד ראש הממשלה, המרוקאי שלנו.

אייל לב ארי: "מס הכנסה שהוטל על ראש הממשלה עד יום 31 בדצמבר בשל הכנסה הנובעת מתשלומים, שירותים וטובות הנאה המשתלמים או הניתנים מאוצר המדינה לראש הממשלה בקשר למילוי תפקידו כראש ממשלה, למעט משכורת וקצבה, יהיו על חשבון אוצר המדינה".

אייל לב ארי: כל הנושא שבתיבה של המשתלמים או הניתנים שהקראתי, זה בהלימה לסעיף 9(1א) לפקודת מס הכנסה.

משה גפני: מי בעד אישור הסעיף הזה כפי שהקריא אותו היועץ המשפטי של הוועדה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד אישור הסעיף – 8

משה גפני: נמנעים – 1

בצלאל סמוטריץ': מי נמנע, סליחה?

בצלאל סמוטריץ': אני תומך בהחלטה, ונמנע כמחאה על העיתוי האומלל שבו אנחנו דנים בנושא.

ינון אזולאי: אבל העיתוי צריך להיות לרשות המיסים שדורשים את זה.

משה גפני: שמונה בעד.

משה גפני: חמישה נגד.

משה גפני: אחד נמנע.

משה גפני: הסעיף אושר כהצעת הוועדה כפי שהוקרא על ידי היועץ המשפטי של הוועדה.

משה גפני: אנחנו ממשיכים הלאה.

גיא גולדמן: אדוני, אפשר עוד הבהרה קטנה בהמשך לדברים שנאמרו קודם?

משה גפני: בבקשה.

גיא גולדמן: יש פה הרבה תלונות נגד רשות המיסים על איך שהיא התנהגה לראש הממשלה ועל זה שלא יודעים להגיד נתונים כמה מס שילמו ראשי ממשלה.

גיא גולדמן: רק להבהיר את המובן מאליו, אנחנו כמובן מנועים למסור מידע על כל נישום, תשלום המס שהוא משלם, בין אם הוא ראש ממשלה, בין אם הוא חבר כנסת, בין אם הוא עובד בחברת הייטק.

משה גפני: רגע, אני לא שומע.

גיא גולדמן: נוצר רושם כאילו מסתירים מידע.

גיא גולדמן: אין הסתרת מידע, אנחנו מנועים למסור מידע על פי דין, על פי פקודת מס הכנסה, על פי חוק מס ערך מוסף, על פי פקודת מכס.

גיא גולדמן: בכל דיני המס יש את הסודיות הזאת, אפילו נקבע עונש מאסר.

גיא גולדמן: זה המצב, אנחנו לא יכולים למסור מידע על מס ששילמו ראשי ממשלה קודמים, מס שמשלמים ראשי הממשלה הנוכחיים.

גיא גולדמן: זה המצב.

שלמה קרעי: הסודיות הזו גרמה לאותו פקיד שומה גם לא להכיר את המסמך של העמדה שלכם, שזה לא - - - במס בכלל?

שלמה קרעי: גם לזה הסודיות הזו גרמה?

גיא גולדמן: בכל עניין - - -

אנטאנס שחאדה: יש עוד הצבעות גפני?

אנטאנס שחאדה: אדוני היושב-ראש, יש עוד הצבעות?

אלכס קושניר: אדוני היושב-ראש, אני מבקש רביזיה על ההצבעה על הסעיף הזה.

משה גפני: בסדר.

משה גפני: תהיה הצבעה על הרביזיה בעוד חצי שעה בדיוק.

משה גפני: 13:47.

משה גפני: ב-13:47 אני מצביע.

משה גפני: גיא, אני לא רוצה לריב אתכם, אני חבר שלכם, הכול בסדר.

משה גפני: ההתנהגות שלכם פה היא מתחת לכל ביקורת.

משה גפני: אנחנו לא ביקשנו סודיות של ראש ממשלה, זה לא עמד בכלל לדיון.

משה גפני: ביקשנו לדעת את הדברים, זה גם שינה את החקיקה.

משה גפני: היום אנחנו כבר נמצאים בעידן אחר, אבל זה ברור שהיינו מחוקקים אם הייתם אומרים לנו את האמת, לא הייתם מסתירים מידעים כאלה שאני לא יודע בכלל – לא רק זה, גם מי שהיה צריך לבוא לדיונים לא בא.

משה גפני: הסתרתם מידע, שהמידע הזה היה חיוני לחקיקה.

משה גפני: זה דבר חמור.

משה גפני: אני ביקשתי את המידע הסודי על ראש הממשלה?

משה גפני: בשביל מה אתה מעלה את זה בכלל?

גיא גולדמן: נשאלה השאלה כמה מס גביתם.

משה גפני: מה שאני בא בטענות, למה לא אמרתם בדיוק את כל הנושא הזה?

משה גפני: גם עכשיו אתם לא אומרים בדיוק.

משה גפני: פתאום שולחים פקיד שומה שיתחיל להוציא – תגידו שאתם מתכוונים לעשות את זה, תגידו שזה יכול לקרות.

משה גפני: לא אמרתם כלום, נתתם לנו לחוקק את זה, ופתאום לבוא בתשלומים רטרואקטיביים?

משה גפני: זהו, הלאה.

רונן פרץ: אני רוצה לחזור לנקודה הזו, כי אני חושב שהיא חשובה ומהותית ביותר בכל מה שמונח בפניכם.

רונן פרץ: בשעה שהחלטת ועדת הכספים קובעת שאוצר המדינה ינהל את מעונו הפרטי של ראש הממשלה, ב-2009 נכתב נוהל שמצמצם מאוד את ההחלטה של ועדת הכספים, וקובע שאוצר המדינה ישתתף בהוצאות מעונו הפרטי.

רונן פרץ: אלו שני דברים שהם שונים.

רונן פרץ: כתוצאה מהמהלך הזה, מה שאנחנו חווים בתקופה האחרונה זה שכל הוצאה שאנחנו מבקשים להוציא, שאגב, היא לצורך מילוי תפקידו – חשוב לי לחזור ולחדד את הנקודה הזו שוב.

רונן פרץ: משרד ראש הממשלה לא משלם לראש הממשלה, ולו שקל אחד, שלא נובע ממילוי תפקידו.

רונן פרץ: אין כזו הוצאה, אין כזה תשלום.

רונן פרץ: אבל היום, בשעה שאנחנו מבקשים לבצע איזושהי משימה – ותיכף אני אתן דוגמאות – אנחנו עוברים קושי גדול מאוד ביישום של הנוהל הזה, כי הוא מאוד מאוד לא ברור.

רונן פרץ: בגלל זה אנחנו מבקשים כרגע מוועדת הכספים – זו ההחלטה שמונחת לפניכם, שמבקשת לפשט את הדברים.

רונן פרץ: אני אתן דוגמה אחת, ואם תרצה, אני אתייחס לדוגמאות נוספות בהמשך.

רונן פרץ: לפני מספר חודשים נעשו עבודות אבטחה בביתו של ראש הממשלה בקיסריה, החלפה של מצלמות.

רונן פרץ: לצורך כך היה צורך לחרוץ באדמה כדי להטמין את הכבלים.

רונן פרץ: ברגע שחרצו באדמה, צריך לכסות אותה.

רונן פרץ: חברים, התקיים דיון של מספר שעות, עם הרבה מאוד אנשים, כולל אני, בשאלה אם צריך ארבעה שקי חול או שבעה שקי חול.

רונן פרץ: אחרי דיון של כמה שעות, שבעה שקי חול.

רונן פרץ: למה?

רונן פרץ: כי ארבעה שקי חול זה מכסה, ושבעה שקי חול זה השבחה.

רונן פרץ: זו דוגמה שהיא מטורפת בעיניי.

רונן פרץ: לאחרונה ביקשנו לעשות עבודה של גיזום של עצים בבית ראש הממשלה, וגם אז נטען שזו השבחה.

רונן פרץ: אני חושב שבצורה הזו אנחנו מאוד מאוד מתקשים לעבוד.

רונן פרץ: אני חושב שוועדת הכספים כבר נתנה את דעתה שוב – לא עכשיו, עוד בשנת 1982 – שאמרה שניהול הבית ייעשה על חשבון המדינה.

רונן פרץ: ברגע שאנחנו אומרים כל דבר עכשיו הוא השבחה, ועל כל דבר צריך לעבור ועדות, אנחנו לא יוצאים מזה.

רונן פרץ: חשוב להדגיש שגם בנוהל שיש בפניכם אין פה – ולא יהיה פה – לא שיפוץ של הבית ולא השבחה של הבית.

רונן פרץ: אם ראש הממשלה ירצה מחר להקים עוד קומה או לסגור פרגולה, זה לא נכלל בפנים.

רונן פרץ: אנחנו מדברים אך ורק על התחזוקה השוטפת של הנכס.

רם בן ברק: אבל יש הרי עירוב של שימושים, ולכן, אתה יודע, יש לזה פתרונות גם מבחינת המיסים.

רם בן ברק: למשל, אתה יכול לקבוע שהוצאות הבית הן 100%.

רם בן ברק: 60% זה על- ו-40% זה על חשבונו הפרטי.

רם בן ברק: זה פותר את כל הבלגן הזה.

רונן פרץ: היה ניסיון כזה, ואתה לא יודע לעשות את ההפרדה.

רם בן ברק: לא, אל תעשה את ההפרדה.

רונן פרץ: - - - לעשות אותה.

רם בן ברק: תעשה - - - מה-100%, X אחוזים זה ככה, X זה ככה.

רונן פרץ: אתה לא יודע לעשות אותה, אבל חשוב שתדעו, ראש הממשלה הוא ראש הממשלה 24/7.

רונן פרץ: הרב גפני, בשבילך הוא עובד גם במוצאי שבת בבוקר, כמו שאומר צחי הנגבי.

רונן פרץ: בלי הפסקה, הוא ראש ממשלה, וזה לא משנה איפה הוא נמצא – אם הוא נמצא בבלפור - - -

משה גפני: יש דברים שהוא לא צריך לעבוד בשבת, למשל להוציא הודעות לתקשורת.

רונן פרץ: הוא משתדל לא לעשות את זה, עד כמה שאני יודע.

משה גפני: אני אמרתי את זה.

משה גפני: כשהצגתי את זה, אז אמרתי, שיש דברים ביטחוניים שהוא עובד בשבת.

רם בן ברק: אתה נתת דוגמה, ואני יכול לתת לך דוגמה משלי.

רם בן ברק: כשהייתי צריך לפגוש את ראש הממשלה בשבת בביתו בקיסריה לצורך דיון דחוף באיזשהו מבצע שעשינו, באתי אליו לביתו, אז לא הגעתי לביתו, בסופו של דבר שכרו חדר בדן קיסריה.

רם בן ברק: אני לא בטוח עד כמה ביתו באמת משמש לעבודה.

רם בן ברק: ואני בטוח שאני לא היחיד שלא הגיע לביתו.

שלמה קרעי: לא כולם מגיעים אליו הביתה.

רונן פרץ: אנחנו מקפידים שכל ההוצאות שמשולמות הן בקשר למילוי תפקידו של ראש הממשלה כראש ממשלה.

רונן פרץ: אני חוזר על זה פעם רביעית בדיון הזה – אנחנו לא משלמים הוצאות פרטיות של ראש הממשלה כאדם פרטי.

רונן פרץ: אנחנו משלמים את ההוצאות של התפקוד שלו כראש ממשלה.

רונן פרץ: זה מלווה אותנו לאורך כל הדרך.

רונן פרץ: כשראש הממשלה נמצא בביתו – אני אתן לך דוגמה נוספת למה שהיה לא מזמן.

משה גפני: שנייה.

משה גפני: רם, אומר ממלא מקום המנכ"ל, רונן, זה לא התפקיד שלנו, אנחנו לא צריכים לחפור בעניין הזה, אנחנו צריכים לקבוע את העקרונות.

משה גפני: העיקרון, הוא אומר חד משמעית: אנחנו משלמים הוצאות רק על מילוי תפקידו כראש ממשלה.

משה גפני: אנחנו לא משלמים על הוצאות שהן אינן הוצאות למילוי תפקידו.

רם בן ברק: אבל אומר המנכ"ל – ואני חושב שהוא צודק – שאי אפשר לעשות את ההפרדה הזאת, ולכן קיבלו החלטה שממנים את הכול כי אי אפשר לעשות את ההפרדה.

רונן פרץ: לא, לא.

משה גפני: לא.

משה גפני: לא, לא.

רם בן ברק: סליחה, למעט שדרוג.

רם בן ברק: למעט שדרוג.

רם בן ברק: ואני הצעתי – כמו שפעם היו מחשבים לך, אם אתה עובד ברכב הפרטי שלך, אומרים לך: 40% מהזמן אתה עושה עבודה, ו-70% זה פרטי.

רם בן ברק: אותו דבר – הוצאות ראש הממשלה הן 100%, יחליטו ש-60% זה לצורך עבודתו, ו-40%, הרי הם גרים שם, הם משתמשים בחשמל גם למגורים.

רם בן ברק: יעשו את זה פשוט.

שלמה קרעי: כמו כל ראשי הממשלה בעבר, רם.

שלמה קרעי: זו החלטה מ-1982.

שלמה קרעי: למה עכשיו אתה את זה רק לנתניהו?

רם בן ברק: - - - לא הולך אחורה, מכאן והלאה.

שלמה קרעי: לא, אז אנחנו לא מקבלים.

רם בן ברק: מכאן והלאה.

רם בן ברק: אתה לא מקבל, אז תצביע נגד.

רם בן ברק: או בעד.

שלמה קרעי: אתה תצביע נגד.

רם בן ברק: אפשר להגיע למשהו.

רם בן ברק: הרי זה צורם את העין.

רם בן ברק: הם גרים שם, בביתו הפרטי, לא מדברים על הבית בבלפור.

רם בן ברק: ביתו הפרטי, שמחזיקים אותו, ואני אומר לך שחלק גדול מעבודתו גם לא נעשית בביתו הפרטי כשהוא גר שם, אלא במלונות ליד, ואין לי שום בעיה עם זה, אפשר לממן לו, הוא ראש ממשלה, אני מאוד מעריך אותו, הוא גם ראש ממשלה מאוד חרוץ, אני מכיר את עבודתו, הוא מאוד חרוץ, והוא עובד 24/7.

רם בן ברק: אבל יש גם הוצאות שהן פרטיות ואין סיבה בעולם שהמדינה תשלם על ההוצאות הפרטיות.

רם בן ברק: ולכן תקבעו – תקבעו 90%-10%.

רם בן ברק: 90% ראש ממשלה, 10% – שיהיה משהו שאפשר למדוד אותו.

רונן פרץ: ההחלטה היום קובעת – עוד פעם, מ-1982 – שהמעון הפרטי ינוהל על חשבון המדינה.

רונן פרץ: אתם רוצים לשנות את זה?

רונן פרץ: אתם ועדת הכספים, הסמכות היא אצלכם לשנות את זה.

רונן פרץ: כל עוד זה לא שונה, אני היום כמנכ"ל המשרד, כמי שנושא באחריות על התשלומים האלה מאוד מאוד מאוד מתקשה כאשר אין פירוט או איזושהי הכוונה מה כן ומה לא.

רם בן ברק: אל תעשה פירוט, תעשה אחוזים, בלי פירוט.

רם בן ברק: אחוזים.

רונן פרץ: אין אחוזים.

רונן פרץ: אחוזים זה לא עובד, ניסינו לעשות את זה בעבר.

רונן פרץ: ראש הממשלה הוא ראש ממשלה 100% מהזמן.

רונן פרץ: הוא 100% מהזמן ראש ממשלה.

רם בן ברק: הוא 100% ראש ממשלה מהזמן, ובני ביתו לא 100% ראש ממשלה מהזמן, וגם הם גרים בבית הפרטי, נכון?

רם בן ברק: אני שואל אותך כמה הוצאות פרטיות יש לו?

רם בן ברק: אתה לא יודע להגיד לי, כנראה שאין לו הוצאות פרטיות, הכול - - - אז נעשה את זה באחוזים וזהו.

מיקי לוי: - - - חשמל – 27,000 שקלים, אני זוכר את זה טוב.

רם בן ברק: לא יכול להיות שהמדינה תממן את הכול כל הזמן.

שלמה קרעי: אין דין אחד לנתניהו, ודין אחד לאולמרט, לברק, לרבין ולשרון.

רם בן ברק: עזוב אותי עכשיו אולמרט וברק.

מיקי לוי: הם לא קיבלו.

מיקי לוי: הם לא דרשו.

שלמה קרעי: זה לא דין אחד לנתניהו, כולם קיבלו.

מיקי לוי: לא נכון.

שלמה קרעי: לכולם המדינה החזיקה את ההוצאות הפרטיות של המעון הפרטי שלהם.

מיקי לוי: אני אומר לך, תשאל את דרורית, הם לא קיבלו.

שלמה קרעי: הוא אומר לך, זו החלטה מ-1982.

מיקי לוי: זו החלטה, כן, אבל הם לא הגישו.

שלמה קרעי: על סמך מה אתה אומר את הדברים האלה?

שלמה קרעי: למה שאלת את אולמרט אם הוא הגיש חשבונית?

מיקי לוי: אני שומע את זה, היום אהוד אולמרט ואת הבן של שרון אומרים הלכנו לסופר לקנות לבד.

שלמה קרעי: באמת?

שלמה קרעי: להם שמו 8 מיליון שקל על חוות השקמים.

שלמה קרעי: הם מוסו על 8 מיליון השקלים האלה?

רונן פרץ: חבר הכנסת לוי, יש לי שאלה אליך, האם אתה מצפה שראש הממשלה - - -

משה גפני: רונן, אפשר להמשיך?

רונן פרץ: לא.

רונן פרץ: רגע, אני שואל שאלה.

מיקי לוי: אני אומר לא.

רונן פרץ: כשהוא הולך היום לביתו הפרטי בקיסריה, והוא רוצה לשתות נס קפה או קפה, אתה מצפה שהוא יעלה לרכב עם כל השיירה, יעצור באיזו מכולת שכונתית, עם כל האבטחה, עם כל המשמעות, כדי לקנות כוס חלב?

קריאה: אשתו תקנה את החלב, מה הבעיה?

מיקי לוי: לא, בסדר?

רונן פרץ: אז מה?

רונן פרץ: אני רוצה לקחת אותך למקום אחר, לדוגמה קונקרטית שהייתה בשבועות האחרונים, כשראש הממשלה נדרש – לא מבחירתו, נדרש – לעבור לביתו בקיסריה למספר ימים כי נעשתה עבודת ריסוס בבלפור.

רונן פרץ: הוא נמצא שם מספר ימים רצוף, ואין לו מי שיעביר לו טלפונים כי אסור לעובד מדינה לתת לו שירות בביתו הפרטי.

רונן פרץ: אין לו מי שיהיה אתו בכלל.

רונן פרץ: זה דבר שאני חושב שהוא לא הגיוני בכלל, גם כאזרח המדינה, חושב שזה דבר שהוא הזוי.

רונן פרץ: ראש הממשלה לא מפסיק להיות ראש ממשלה כשהוא יוצא מגבולות ירושלים.

רונן פרץ: - - - ראש ממשלה הוא צריך לקבל שירותים.

מיקי לוי: תראה איך אני בא לטובתך, אני אומר לך לא.

מיקי לוי: אני אומר הוא ראוי.

מיקי לוי: אבל יש דברים שמוציאים אותי מהדעת.

מיקי לוי: ב-27,000 שקל מים בשנת 2018, זה מוציא אותי מהכלים, עבור הבריכה.

מיקי לוי: עבור נזילות מהבריכה המדינה לא צריכה לשלם, כל השירותים האחרים כן.

מיקי לוי: מה שמוציא אותי מהכלים זה הסיפור של ראש ממשלה חליפי.

מיקי לוי: קצת צניעות.

מיקי לוי: אין לראש ממשלה חליפי את אותה יציקה שיש לראש ממשלה על הראש.

מיקי לוי: אין, ולא יהיה.

מיקי לוי: ולא תוכלו לשכנע אותי.

מיקי לוי: ולכן היה ראוי שבימים האלה, שיש 800,000 איש בחוץ שאיבדו את מקום עבודתם, תגידו – לכם אין סיי, אני לא בא בטענות אליכם, אני לא מיקי מכלוף זוהר, אני לא תוקף פקידי ממשלה, אני נותן להם את הכבוד המגיע להם.

מיקי לוי: אני יכול להגיד לך שכשבאים הנה מרשות המיסים או ממשרד האוצר, אני היחיד שמגן עליהם, כי הם תמיד המטרה לחיצים של כולם.

מיקי לוי: וגם עם דרורית – למרות שהייתי אתה קשה בפעם הקודמת – לא ירדתי לגופו של עניין, לה, כדי, חלילה, להעליב אותה.

מיקי לוי: אני לא בא בטענות אליכם.

מיקי לוי: לכן אני אומר, הנוהל צריך להיות איזשהו נוהל עם היגיון.

מיקי לוי: ברגע שאתם פורצים – לא פורצים - - -

רונן פרץ: לא היית פה קודם כשנתתי את הדוגמה שאני כמנכ"ל המשרד צריך או רוצה לאשר בקשה לגיזום עצים בקיסריה, אומרים לי זאת השבחה.

רונן פרץ: אתה חושב שגיזום עצים זו השבחה של נכס?

רונן פרץ: אני צריך לנהל דיון של כמה שעות על - - - שקים של חול, או עשרה שקים של חול?

רונן פרץ: זה נשמע לך הגיוני?

רם בן ברק: המנכ"ל, אני אגיד לך, אני חושב שגיזום - - -

רונן פרץ: סליחה, מה שאנחנו מבקשים כאן בנוהל שמונח לפניכם, בהחלטה שמונחת בפניכם, זה פשוט להבהיר את ההחלטה מה זה תחזוקת הבית, מה זה ניהול הבית.

רונן פרץ: ואני אומר - - -

רם בן ברק: אז אני אגיד לך שגיזום עצים זה לא השבחה, אבל גיזום עצים, חלק מזה זה שכשבאים אורחים לראש הממשלה, יהיה לו בית יפה, וחלק מזה שלבאי הבית יהיה יפה, ולכן 60% תשלם המדינה, ו-40% ישלם הבית.

רם בן ברק: מה הבעיה?

רם בן ברק: אבל אתה מסכים איתי שלטובת – נתת את הגיזום.

רם בן ברק: הגיזום לטובת מיהו?

רם בן ברק: לטובת מי?

רונן פרץ: לטובת ראש הממשלה.

רם בן ברק: לטובת ראש הממשלה ובני ביתו והאורחים הפרטיים, והאורחים הממלכתיים.

רם בן ברק: ולכן גם גיזום העצים, חלקו יהיה על חשבון המדינה, וחלקו יהיה על חשבונו הפרטי.

רונן פרץ: אם אתה רוצה לדבר על העצים באופן ספציפי, הגיזום שלהם נדרש לצורכי ביטחון בכלל.

רונן פרץ: זה לא קטע שראש הממשלה יושב שם, שיהיה לו גיזום יותר יפה.

רונן פרץ: אבל אז גם אמרו לי השבחה.

מיקי לוי: אני לטובתכם, אני חושב שצריך לתת שירותים לראש ממשלה.

מיקי לוי: אני חושב שהוא עובד קשה, לא חשוב הצד הפוליטי שלי.

מיקי לוי: אני ריאלי לחלוטין.

מיקי לוי: אבל יש דברים שמוציאים אותי מהכלים, שאני לא יכול שלא לחשוד במי שעשה את זה.

מיקי לוי: כי הבנים של ראש הממשלה החלופי לא צריכים הסעות על חשבון המדינה, ולא צריכים כל מיני דברים על חשבון המדינה.

שלמה קרעי: הם מאובטחים על ידי השב"כ.

מיקי לוי: אתם רוצים לתת לראש הממשלה הרגיל?

מיקי לוי: בסדר.

מיקי לוי: אתם רוצים שהם יאכלו על חשבון המדינה?

מיקי לוי: בסדר.

מיקי לוי: אבל תורידו את החליפי.

רם בן ברק: למה בסדר?

מיקי לוי: נגיד.

מיקי לוי: נגיד.

רונן פרץ: אבל אני לא רוצה, אני, אין לי עניין ולא רצון.

רונן פרץ: אני פקיד מדינה בסופו של דבר.

רונן פרץ: הכנסת חוקקה חוק והגדירה את זה כראש ממשלה.

רונן פרץ: אתה חבר בכנסת הזו, לי אין זכות הצבעה שם.

רונן פרץ: ברגע שהיא הגדירה אותו כראש ממשלה, אני חייב לתת לו שירותים, השב"כ חייב לתת לו את כל השירותים.

רונן פרץ: במקרה הספציפי הזה הוא רשאי לעשות, והוא עשה, להודיע שהוא מוותר, אז מה הטענה שלך כרגע?

רונן פרץ: אני עוד פעם חוזר ואומר: כרגע ההחלטה כאן היא לא החלטה לבנימין נתניהו, והיא לא החלטה לבני גנץ, היא החלטה לראש הממשלה ולראש הממשלה החליפי.

רם בן ברק: לסיכוי הקטן שהוא יממש את ההסכם.

רונן פרץ: - - - החליפי.

רונן פרץ: ירצה ראש הממשלה לוותר, יוותר.

רונן פרץ: ירצה למצות את זכויותיו, ימצה.

מיקי לוי: שוב, אין לי טענות אליכם כפקידי ממשלה בכירים, יש לי טענות קשות לעצם הסיאוב שחל בחברה הישראלית - - -

רונן פרץ: הסיאוב שחל הוא סיאוב בתחום ההחלטה שלכם.

רם בן ברק: לי יש טענות שחייבים במעון הפרטי להשית חלק - - -

שלמה קרעי: רונן, הסיאוב הוא ללכת לבחירות רביעיות, לבזבז עוד שלושה מיליארד שקל.

שלמה קרעי: זה סיאוב.

אלכס קושניר: ומה שאתה עושה עכשיו זה דמגוגיה.

אלכס קושניר: מה זה קשור בכלל?

שלמה קרעי: זה קשור מאוד.

אלכס קושניר: אם יהיה לו מעון חלופי או לא יהיה לו מעון חלופי, זו עילה לבחירות?

אלכס קושניר: בחייך.

אלכס קושניר: תדבר פה ענייני.

מיקי לוי: קרעי, הממשלה הזו לא תחזיק, ואתם תפזרו את בני גנץ בהזדמנות הראשונה.

שלמה קרעי: מתלונן על זה שיש ראש ממשלה חליפי.

אלכס קושניר: קרעי, תפסיק עם זה, עזוב אותך.

שלמה קרעי: זאת הייתה המתכונת להקים את הממשלה הזו, שיהיה ראש ממשלה חליפי.

מיקי לוי: - - - מה שבזבזתם עד עכשיו כבר יותר, או במחיר של בחירות רביעיות.

מיקי לוי: אתם לא תיתנו לבני גנץ להיות ראש ממשלה, אתם תמצאו את הסיבה לשלוח אותו הביתה.

רם בן ברק: אדוני היושב-ראש, לא יכול להיות שאנחנו נאשר במעון הפרטי ש-100% מההוצאות יהיו לטובת עבודתו של ראש הממשלה, כי זה לא נכון.

רם בן ברק: כי זה לא נכון ואנחנו מרמים את עצמנו.

רם בן ברק: אנחנו יודעים שבמעון הפרטי יש גם פעילות פרטית, ולכן הפעילות הפרטית הזאת, ראש הממשלה צריך לשלם עליה.

רם בן ברק: עם כל הכבוד לראש הממשלה – ויש לי הרבה כבוד לראש הממשלה הזה, עבדתי אתו ויש לי אליו הרבה כבוד, עם כל הכבוד – צריך לממן לו את מה שהוא לא פרטי, ואת מה שפרטי, שתממן המשפחה לבד.

רם בן ברק: ולכן אני מציע שהעניין האחוזי ייכנס להסכם הזה.

שלמה קרעי: אתה מנסה לשנות סדרי בראשית רק בגלל שזה נתניהו, זה הכול.

שלמה קרעי: זה הכול.

משה גפני: הוא אומר שניסו לעשות את זה, וזה כמעט בלתי אפשרי.

רם בן ברק: מה אתה מקשקש, קרעי?

רם בן ברק: אני מכיר את נתניהו יותר טוב ממך, תאמין לי.

שלמה קרעי: כל מה שאתה אומר עכשיו לא היה מעולם.

רונן פרץ: אתה מצפה שראש הממשלה יישא בהוצאותיו של מעונו הפרטי בשעה שאתה כמדינה – לא רם בן ברק – אומר לו אתה לא תגור בביתך בקיסריה, אלא בירושלים.

רונן פרץ: אתה אומר לו אתה לא תעבוד בעבודה נוספת כי אין לך זמן, מן הסתם, ואתה לא יכול - - -

רם בן ברק: אפילו למראית עין, ש-20% מההוצאות יהיו פרטיות, ו-80% על חשבון המדינה, הוא יכול לעבוד שם כמה שהוא רוצה.

רונן פרץ: אני יכול לומר לך שהמדינה לא מחזיקה 100% מהעלות של - - -, ואין כוונה כזאת.

רונן פרץ: אבל כל הוצאותיו כראש ממשלה מתוקף היותו ראש ממשלה אמורות להיות משולמות על חשבון המדינה כי ככה אתם קבעתם בוועדה הזאת.

אלכס קושניר: רונן, אבל איך אתה עושה את ההבדל מה כן ומה לא?

רונן פרץ: אנחנו מבינים מה הצורך.

רונן פרץ: אם הצורך הוא בשבתו כצורך ביטחוני, או כצורך לאירוח, או כצורך כראש הממשלה, זה משולם.

רונן פרץ: ראש הממשלה במקרה הספציפי הזה הוא בנימין נתניהו, 11 שנים אנחנו כמדינה אומרים לו אתה לא תגור בבית שלך, אתה תגור בירושלים.

רונן פרץ: זה מה שאנחנו אומרים לו.

רונן פרץ: אנחנו אומרים לו אתה לא תרוויח את מה שהרווחת כשהיית אזרח, אלא אתה תרוויח היום משכורת – אני לא יודע כמה בדיוק – של 20,000 שקל, ואתה תחזיק בית בקיסריה.

רונן פרץ: אז מה אתה אומר לו למעשה?

רונן פרץ: בגלל שנבחרת להיות ראש ממשלה, תשלם קנס, או שתמכור את הבית.

רם בן ברק: אני אומר לו תגור בבלפור ותשכיר את קיסריה.

רונן פרץ: אבל הוא לא רוצה להשכיר את קיסריה.

רונן פרץ: אתה יכול - - - את ביתו הפרטי?

רם בן ברק: תוותר על בלפור, תעשה 100,000 - - -

אלכס קושניר: יש לי עוד שאלה.

אלכס קושניר: למה לא מגדירים את תקרת ההוצאה?

רונן פרץ: אז אני אענה לך.

רונן פרץ: וזה אני חושב שאפילו מיקי לוי ישמח לשמוע.

רונן פרץ: בהחלטה הזו שאנחנו מביאים בפני ועדת הכספים אנחנו בפעם הראשונה אומרים חברים, זה יהיה פה בתהליך מסודר.

רונן פרץ: מה זה תהליך מסודר?

רונן פרץ: אני חוסך לחבר הכנסת לוי את הצורך לפנות לדרורית בבקשה לחופש המידע, כי אנחנו נגיע לפה לוועדה בכל שנה עד ה-1 במרץ עם דוחות מסודרים של מה הוצאנו ומה לא הוצאנו.

רונן פרץ: בצורה מסודרת.

רונן פרץ: השקיפות הזו היא פעם ראשונה שנכנסת.

אלכס קושניר: ואפשר לראות אחורה גם?

רונן פרץ: אפשר לראות גם אחורה, בוודאי, גם מיקי מכיר את התהליך.

רונן פרץ: אנחנו נדווח על זה בכל שנה בצורה מסודרת.

רונן פרץ: אני צריך את השנה הזו כדי שאני אוכל לעבוד, ואז אני אוכל לדעת מה קורה.

מיקי לוי: יש לי בקשה, אני שואל אותך, המנכ"ל – הוגשה בקשה כל פעם להחליף את מערכת מיזוג האוויר.

מיקי לוי: בבית שלי זה עלה אלפי שקלים, שמתי בכל פעם כסף בצד.

מיקי לוי: האם תחליפו את מערכת מיזוג האוויר, שהיא בת כמה וכמה עשרות שנים, בבית בקיסריה?

מיקי לוי: הנה, אני מאתגר אותך.

רונן פרץ: כשתגיע בקשה, נדון בה.

רונן פרץ: כשתגיע בקשה, נדון בה.

רונן פרץ: עוד לא הגיעה בקשה.

שלמה קרעי: מה אתה רוצה, שיהיה לו חם?

שלמה קרעי: שלא יהיה לו מזגן?

שלמה קרעי: תגיד לי - - -

מיקי לוי: אבל למה על חשבון המדינה?

מיקי לוי: זה לא אחזקה שוטפת.

שלמה קרעי: מה אתה נכנס לדברים הקטנים האלה, מיקי?

מיקי לוי: זה דבר קטן?

שלמה קרעי: כן, זה דבר קטן.

שלמה קרעי: ראש ממשלה הוא משרת ציבור 24 שעות ביממה - -

מיקי לוי: זה דבר קטן כשיש 800,000 איש בלי עבודה?

שלמה קרעי: - - ואתה לא יכול להתעסק עם הקטנות.

שלמה קרעי: למה לא התעסקת עם ראשי הממשלה הקודמים?

שלמה קרעי: נו, באמת.

מיקי לוי: אם הייתי, הייתי מתעסק עם כולם.

שלמה קרעי: לא התעסקת עם אף אחד, רק עם נתניהו.

מיקי לוי: די, נו.

מיקי לוי: די, שלמה.

מיקי לוי: קצת כבוד עצמי, שלמה.

מיקי לוי: קצת כבוד עצמי.

אלכס קושניר: יש לי עוד שאלה.

אלכס קושניר: האם חוקית המכתב של בני גנץ תקף?

אלכס קושניר: למה אני שואל?

רונן פרץ: אני קיבלתי אותו אתמול, אני לא יודע להגיד לך מה התוקף שלו.

רונן פרץ: אבל אני אומר לך, אני לא יכול לאלץ או להכריח ראש ממשלה לקבל הוצאות שהוא מוותר עליהן.

רונן פרץ: אני לא יודע לעשות את זה.

אלכס קושניר: אני אגיד לך מה למשל.

אלכס קושניר: לחבר כנסת אסור לוותר על השכר שלו.

אלכס קושניר: אסור לפי חוק.

אלכס קושניר: השאלה אם זה תקף גם על חבר ממשלה, ואם זה תקף גם על ראש ממשלה.

רונן פרץ: ראש ממשלה חלופי רשאי, על פי ההחלטה הזו, לוותר על מעון נוסף בירושלים או מחוצה לה.

רונן פרץ: הוא רשאי, וזה כתוב כאן.

אלכס קושניר: חוץ מזה, אני מדבר אתך על השכר שמעלים לו.

רונן פרץ: עוד פעם, גם על שכר הוא יכול לוותר על פי הנוהל.

רונן פרץ: הוא יכול.

אלכס קושניר: איפה?

אלכס קושניר: איפה זה כתוב?

אלכס קושניר: על עדכון שכר, בסדר.

אלכס קושניר: מה ההחלטה הזו עושה?

אלכס קושניר: ההחלטה הזאת מעלה את השכר של ראש הממשלה החליפי, ומשווה אותו לשכר של ראש הממשלה.

רונן פרץ: כי הוא ראש ממשלה.

אלכס קושניר: שנייה.

אלכס קושניר: שנייה.

אלכס קושניר: אבל יש לך פה עוד נתון שנכנס.

אלכס קושניר: אותו ראש ממשלה חליפי שהיום נמצא בתפקיד אומר: חבר'ה, אני מוותר.

אלכס קושניר: כתב מכתב.

אלכס קושניר: מה התוקף של המכתב הזה?

רונן פרץ: אני לא בדקתי את הנקודה.

רונן פרץ: אני קיבלתי את המכתב הזה אתמול.

אלכס קושניר: כי אם למכתב הזה אין תוקף, אז זה אומר שצריך לשנות את זה.

אלכס קושניר: כי הוא לא רוצה, לא נכריח אותו, נכון?

אלכס קושניר: לא בכוח.

רונן פרץ: אני מוכן שיהיה סעיף שאומר שראש ממשלה רשאי לוותר על שכרו או על חלק משכרו.

רונן פרץ: לי אין בעיה להוסיף סעיף כזה.

רונן פרץ: אני לא רואה בזה בעיה.

אלכס קושניר: בוא נראה את חברי כחול-לבן מסכימים לזה.

רונן פרץ: לא.

רונן פרץ: אני לא יודע מה עמדתם.

רונן פרץ: אני רק אומר, חברים - - -

אלכס קושניר: קרעי, אתה מסכים לסעיף הזה?

שלמה קרעי: אם המנכ"ל מסכים, יש לי בעיה עם זה?

שלמה קרעי: הוא רוצה לוותר, שיוותר.

רונן פרץ: הוא יכול לתרום אותו.

אלכס קושניר: לתרום זו סוגיה אחרת.

אלכס קושניר: מה קורה?

אלכס קושניר: אם אתה מוותר, אתה מוותר על סכום גדול.

אלכס קושניר: ברגע שאתה מתחיל לתרום אותו, זה כבר אחרי מס.

משה גפני: להמשיך.

אייל לב ארי: שנייה.

אייל לב ארי: יש לי כאן הערה לגבי מה שהיה כאן בדיון בנושא שחבר הכנסת קושניר העלה על ויתור שכר.

אייל לב ארי: החלטת השכר, בדומה לחוק הכנסת, מאפשרת ויתור על עדכון השכר, לא על השכר, זאת גם מטעמים של מדיניות של הימנעות מפופוליזם.

אייל לב ארי: זאת אומרת, השכר צריך להשתלם, אפשר לוותר על העדכון, אי אפשר לוותר על השכר.

אייל לב ארי: אחרי קבלת השכר, אם נבחר הציבור - - -

אלכס קושניר: אני מבין מה אתה אומר, אני מכיר את זה.

אלכס קושניר: אני שאלתי את השאלה כדי לקבל את התשובה שאתה אומר.

אלכס קושניר: אבל השאלה היא אחרת – יש פה מצב נתון.

אלכס קושניר: יש פה ראש ממשלה חליפי מכהן שכתב מכתב קבל עם ועדה לכל עם ישראל שהוא מוותר על כל זה.

אלכס קושניר: אבל חוקית, אסור לו לעשות את זה.

אלכס קושניר: אז אני מציע שנכניס לפה סעיף שמאפשר לו.

אלכס קושניר: כמו שכתוב פה בסעיף אחר שמותר לו לוותר על המעון הפרטי, או על המעון הרשמי החלופי, אני כבר לא יודע איך קוראים לזה.

אלכס קושניר: שתהיה גם אופציה לוותר על כל ההטבות שניתנות לו כראש ממשלה חלופי, ולהסתפק באותם דברים שמגיעים לו כשר – שר הביטחון או שר כזה או אחר.

אלכס קושניר: בואו נכניס את זה כסעיף.

שלמה קרעי: זה מה שמעניין אותך עכשיו, אם - - -

אלכס קושניר: כן, זה מה שמעניין אותי עכשיו, כי מה שמעניין אותי עכשיו - - -

שלמה קרעי: קודם דיברת על מובטלים ודיברת על זה.

שלמה קרעי: עכשיו זה מה שמעניין אותך?

אלכס קושניר: תגיד לי, אתה עושה צחוק?

אלכס קושניר: תגיד לי, אתה עושה צחוק?

שלמה קרעי: שיוכל לוותר?

שלמה קרעי: נו באמת.

אלכס קושניר: אתה מנהל איתי עכשיו פה דיון ארבע שעות על מס של ראש ממשלה, ואתה מאשים אותי בזה שאני לא מטפל במובטלים?

אלכס קושניר: תגיד לי, אתה עושה צחוק?

שלמה קרעי: מעניין למה הדיון, כי אתם פופוליסטים.

שלמה קרעי: כי כל ראשי הממשלה היו אותו דבר.

מיקי לוי: די כבר.

מיקי לוי: די.

אלכס קושניר: לכולם היה אותו דבר.

אלכס קושניר: לכולם היה ראש ממשלה חליפי, נכון?

אלכס קושניר: לכולם.

אלכס קושניר: לכולם.

אלכס קושניר: היה ראש ממשלה חליפי, הוא היה - - - על הבית בקיסריה.

שלמה קרעי: הדיון פה היה על המס - - - נתניהו.

אלכס קושניר: בחייך, אל תבלבל את המוח.

שלמה קרעי: זה מה שמעניין אותך, שהוא יוכל לוותר?

אלכס קושניר: אתה מבלבל את המוח כל הזמן.

אלכס קושניר: דמגוגיה.

שלמה קרעי: - - - האפיפיור, שיוכל לוותר?

שלמה קרעי: שיתנדב?

שלמה קרעי: נו, תפסיק כבר.

אלכס קושניר: שמי יתנדב?

אלכס קושניר: שאולי ראש הממשלה החלופי יתנדב.

שלמה קרעי: אולי בוא נכתוב שכולם יעבדו בהתנדבות בגלל שזה מה שחשוב לאלכס.

אלכס קושניר: לא רוצה שיתנדב, רוצה שיקבל את מה שמגיע.

שלמה קרעי: אז תפסיק.

שלמה קרעי: אתה רוצה שהוא יוותר, שיוכל לוותר.

אלכס קושניר: רוצה שהוא יקבל את מה שמגיע לו.

אלכס קושניר: אבל ראש ממשלה חליפי, אם הוא כתב מכתב שהוא מוותר, בואו ניתן לו את האופציה לוותר, כרגע הוא לא יכול.

אלכס קושניר: אסור לו.

רונן פרץ: שים לב – אם אני זוכר נכון את המכתב – הוא מוותר על הזכויות שלו במעון הרשמי, הוא לא ויתר על השכר, עד כמה שראיתי.

רונן פרץ: עוד פעם, אני רוצה להסביר, אני לא מתייחס כרגע לבנימין גנץ ולא לבנימין נתניהו - -

אלכס קושניר: גם אני לא, אבל יש פה מקום.

מיקי לוי: אנחנו לא נגדך, אנחנו מנסים להגן על אוצר המדינה ככל שניתן - -

רונן פרץ: גם אני, תאמין לי.

מיקי לוי: - - ולהיות גם פייריים עד כמה שניתן.

רונן פרץ: גם אני.

מיקי לוי: זה לא נגדך.

מיקי לוי: אדוני, אני רוצה לבקש משהו באישור של מנכ"ל משרד ראש הממשלה ומזכיר הממשלה.

מיקי לוי: אני מבקש שייכנס סעיף שאומר שכל פעולה שנוגעת להשבחת הנכס לא תהיה על חשבון המדינה.

מיקי לוי: למה הכוונה השבחה?

מיקי לוי: אם אני מכניס מערכת מיזוג אוויר, זו השבחה.

מיקי לוי: אם אני מחליף את כל וילונות הבית, זו השבחה.

מיקי לוי: אם אני מחליט להחליף ארונות מטבח, שיש, כיורים, אמבטיות, חרסינות, זו השבחה.

מיקי לוי: אני מבקש, למען הנראות הציבורית, תגלו בעניין הזה פתיחות.

מיקי לוי: גם שהציבור יראה שהכול נשאר, אם אפשר, במסגרת היגיון, להכניס סעיף שכל דבר שנוגע להשבחת הבית לא יהיה על חשבון אוצר המדינה, וכשאני אומר השבחה, לא צריך לפרט, כולנו מבינים.

רונן פרץ: כולנו מבינים, כנראה שאולי.

רונן פרץ: או שלא קראת מספיק פעמים את המסמך או שאנחנו קצת חלוקים.

רונן פרץ: ההשבחה נכנסה, היא מופיעה כאן.

רונן פרץ: אתה רוצה שאני אצטט לך?

רונן פרץ: למעט הוצאות שיש בהן להעלות את ערכו של הנכס באופן ניכר.

מיקי לוי: אם מחר ראש הממשלה ירצה להחליף מטבח.

מיקי לוי: אם מחר יחליטו שהמטבח והצירים הם כבר בני 14 או 15 שנה, 20 שנה – אני לא יודע מתי הם קנו את הבית אז – המדינה תחליף מטבח על חשבונה, ושיש על חשבונה?

רונן פרץ: אם זה תחזוקה ואחזקת בית, כן.

מיקי לוי: איזה תחזוקה?

מיקי לוי: זו השבחה, זה לא דלת שנשברה.

מיקי לוי: זה לא דלת שנשברה, זו השבחה.

רונן פרץ: ההחלטה שבפניכם לא כוללת השבחה.

רונן פרץ: השאלה היא מה זה השבחה.

רונן פרץ: מה זה השבחה זו שאלה שאותי כמנכ"ל מעסיקה הרבה מאוד, כי ברגע שלוקחים את זה למקום שהוא קיצוני – שוב, נתתי לך כדוגמה את העצים, את החול שהיה, אלו דברים - - -

מיקי לוי: עזוב.

מיקי לוי: השבחה היא מערכת מיזוג אוויר שעולה 50,000 שקל, מטבח שעולה 70,000 שקל, כיורים, אמבטיות, חרסינות.

מיקי לוי: חברים, זו השבחת נכס.

מיקי לוי: כשאני קונה דירה פשוטה בירושלים במיליון שקל ומשביח אותה – עוקר את הרצפות, עוקר את האמבטיה – אני משביח את הנכס.

רונן פרץ: אתה משלם היטל השבחה, נכון?

רונן פרץ: אתה משלם היטל השבחה, נכון?

רונן פרץ: זה המדד?

רונן פרץ: זה המדד?

מיקי לוי: לא.

מיקי לוי: לא, לא, לא, אל תבלבל.

מיקי לוי: לא, לא, לא.

מיקי לוי: היטל השבחה – אני אלמד אותך, הייתי אחראי על רשות המיסים, אני אלמד אותך.

מיקי לוי: היטל השבחה, כשאתה מבצע בנייה נוספת, אתה משביח את הנכס.

מיקי לוי: מה שקורה בפנים אינו עניין של היטל השבחה.

מיקי לוי: השבחת הנכס בזמן המכירה היא השבחת הנכס לעת הזו.

מיקי לוי: אם אני מחליף ריצופים משיש רוסי, ואם אני מחליף כיורים איטלקיים, ואם אני שם חרסינה ספרדית, ואם אני מחליף מטבח איטלקי – כל אלה השבחת הנכס.

מיקי לוי: ואם אני מחליף מערכת מיזוג אוויר, שנוזלת כבר עשר שנים, זה לא צריך להיות על חשבון המדינה.

מיקי לוי: אתם לוקחים את זה לקיצוניות, לכן אני מבקש שייכנס סעיף שכל מה שהוא השבחת הנכס – ואתה יודע מה, אני נותן לך את הגמישות לשפוט.

מיקי לוי: הרי ממילא בסוף כל שנה אני אדרוש שההוצאות יבואו לוועדת הכספים.

מיקי לוי: תשפוט אתה – האם החלפת מטבח הוא השבחה?

מיקי לוי: האם החלפת ריצוף לשיש איטלקי הוא השבחה?

מיקי לוי: היטל השבחה משלמים כאשר אני מגיש רישיון ובונה מרפסת או שני חדרים בחוץ.

מיקי לוי: זה היטל השבחה, את זה אני משלם לרשויות מקרקעין.

מיקי לוי: בתוך הבית אני משביח את הנכס שלי.

מיקי לוי: השאלה היא פשוטה: האם המדינה צריכה להשביח את הנכס או לא?

מיקי לוי: אני מבקש להכניס את זה, אדוני, שלא תהיה השבחת הנכס על חשבון המדינה.

מיקי לוי: נתתי כאן כמה וכמה דוגמאות.

רונן פרץ: הנוסח שמונח בפניך מדבר על אחזקת המעון.

רונן פרץ: יש גם פירוט מה זה אחזקה.

רונן פרץ: אין פה כוונה לעשות השבחה.

רונן פרץ: אנחנו לא בעולם הזה.

רונן פרץ: השאלה מה זה השבחה – רגע, סליחה.

רונן פרץ: סליחה.

מיקי לוי: אנחנו בעולם הזה, כי אם אתה אומר לי שאתה לא יודע לתת לי תשובה אם אתה מחליף את מערכת המיזוג או לא, אז אני בעולם הזה.

משה גפני: בואו נעשה הפסקה בעניין הזה.

משה גפני: אני בעוד דקה אני מצביע על הרביזיה.

משה גפני: אני מבקש מכל מי שרוצה להשתתף בהצבעה הזאת, שיבוא עכשיו בגלל שבעוד דקה נצביע על הנושא הזה.

קטי קטרין שטרית: אנחנו רצים בין הוועדות להצבעות.

קטי קטרין שטרית: פשוט לרוץ.

אלכס קושניר: אבל פה זה יותר חשוב, זה הרי הרביזיה על ההטבות של המס של ראש הממשלה.

אלכס קושניר: עזבו את כל הוועדות.

טלי פלוסקוב: לכן אנחנו פה.

טלי פלוסקוב: לכן אנחנו פה, אדוני קושניר.

קטי קטרין שטרית: קושניר, תודה.

קטי קטרין שטרית: לא שאלתי אותך, קושניר.

אלכס קושניר: ועדת רווחה, ועדת פנים, ועדת כלכלה – שום דבר לא חשוב.

אלכס קושניר: זה מה שחשוב.

קטי קטרין שטרית: תתפרקו במקום אחר, לא כאן.

אלכס קושניר: בואו תצביעו, קדימה.

אלכס קושניר: גפני, יש לך רוב.

קטי קטרין שטרית: שים, שים מסכה, אמרו שעכשיו זה 677.

קטי קטרין שטרית: אתם הרי אומרים שאין מגפה, אין כלום, הכול טוב.

מיקי לוי: אתה כמנכ"ל לא תעמוד בלחץ.

מיקי לוי: אתה לא תעמוד בלחץ.

מיקי לוי: אני מרחם עליך.

משה גפני: רבותיי, אני בהצבעה.

משה גפני: חבר הכנסת קושניר.

מיקי לוי: אני ליבי אתך.

מיקי לוי: ליבי אתך.

מיקי לוי: אני - - - יבואו להגיד לך תחליף מיזוג אוויר, תחליף ריצוף - - -

משה גפני: חבר הכנסת קושניר ביקש – מיקי.

משה גפני: חבר הכנסת קושניר ביקש רביזיה על ההחלטה שהתקבלה כאן ברוב קולות.

משה גפני: ומיקי לוי גם הגיש רביזיה.

משה גפני: אנחנו קבענו שאנחנו נצביע על הרביזיה עכשיו.

משה גפני: מי בעד הרביזיה של שני החברים?

משה גפני: ירים את ידו.

משה גפני: מי נגד?

משה גפני: בעד אישור הרביזיה – 4

משה גפני: נמנעים – אין

משה גפני: ארבעה בעד.

משה גפני: שישה נגד.

משה גפני: הרביזיה לא התקבלה, והסעיף אושר כפי שהוועדה ביקשה.

משה גפני: אני מכריז על הפסקה.

מיקי לוי: עד מתי?

משה גפני: לא יודע.

משה גפני: אני אבדוק.

משה גפני: אני אודיע לחברים.